മുട്ടിൽ മരംമുറി കേസ് അട്ടിമറിക്കാൻ ശ്രമമെന്ന് പരാതി; വയനാട് പ്രകൃതി സംരക്ഷണ സമിതി ഹൈക്കോടതിയിലേക്ക് - Newscom - Malayalam News\nമുട്ടിൽ മരംമുറി കേസ് അട്ടിമറിക്കാൻ ശ്രമമെന്ന് പരാതി. അന്വേഷണ ഉദ്യോഗസ്ഥരെ സ്ഥലം മാറ്റുന്നത് കേസ് വഴി തിരിച്ചു വിടാനാണെന്നാണ് ആക്ഷേപം. സർക്കാർ നടപടികൾക്കെതിരെ ഹൈക്കോടതിയെ സമീപിക്കാൻ ഒരുങ്ങുകയാണ് വയനാട് പ്രകൃതി സംരക്ഷണ സമിതി.\nമുട്ടിൽ മരം മുറി കേസ് അന്വേഷിക്കുന്ന ക്രൈംബ്രാഞ്ച് സംഘത്തിലെ സുൽത്താൻ ബത്തേരി ഡിവൈഎസ്പി വി വി ബെന്നിയെ തിരൂരിലേക്ക് സ്ഥലം മാറ്റിയതിൽ പ്രതിഷേധം കനക്കുകയാണ്. കേസ് അന്വേഷണം ഉന്നതങ്ങളിലേക്ക് നീങ്ങിയതോടെയാണ് ഡിവൈഎസ്പി വി വി ബെന്നിയെ സ്ഥലം മാറ്റിയതെന്നാണ് ആരോപണം.\nപ്രതികൾക്ക് സഹായം നൽകിയെന്ന് വനം വകുപ്പ് തന്നെ കണ്ടെത്തിയ ഫോറസ്റ്റ് കൺസർവേറ്റർ എൻ ടി സാജനെതിരെ നടപടിയെടുക്കാൻ സർക്കാർ ഇതുവരെ തയ്യാറായിട്ടില്ല. എന്നാൽ കേസ് സത്യസന്ധമായി അന്വേഷിച്ച ഉദ്യോഗസ്ഥരെ സ്ഥലം മാറ്റുന്നതിലൂടെ സർക്കാർ പ്രതികൾക്കും മരം മാഫിയ സംഘത്തിനും ഒപ്പമാണെന്ന് തെളിഞ്ഞെന്ന് പ്രകൃതി സംരക്ഷണ സമിതി കുറ്റപ്പെടുത്തുന്നു.\nആറ്റിങ്ങലിൽ വിവാഹ സൽക്കാരത്തിനിടയിൽ കല്യാണ വീട്ടിൽ വൻ സ്വർണക്കവർച്ച\nസമാന്തര ടെലിഫോൺ എക്സേഞ്ച്: സ്വർണ്ണക്കടത്ത്-ഭീകരവാദ ബന്ധത്തിന്റെ തെളിവെന്ന് കെ.സുരേന്ദ്രൻ


കോട്ടയത്ത് ട്രെയിനിനടിയില് കയറിക്കിടന്ന യുവാവ് ഭീതി പരത്തി. കോതനല്ലൂരിലാണ് സംഭവം. കോട്ടയം പാതാമ്പുഴ സ്വദേശിയാണ് ടെയിനിനടിയില് കയറിക്കിടന്നത്. ഇയാള്‍ക്ക് മാനസീകാസ്വാസ്ഥ്യമുള്ളതായി പോലീസ് പറഞ്ഞു. വെള്ളിയാഴ്ച രാവിലെയായിരുന്നു യുവാവിന്റെ പരാക്രമം.\nപാലരുവി എക്‌സ്പ്രസ് കോതനല്ലൂര് റെയില്‍വേ ക്രോസിന് സമീപം വേഗം കുറച്ചപ്പോള് ഇയാള് ട്രാക്കില് കയറി കൈകാണിച്ച് ട്രയിന് നിര്‍ത്തിച്ചു. പിന്നാലെ വളരെ വേഗത്തില് ബോഗിക്കടിയില് കയറിക്കിടക്കുകയായിരുന്നു. സമീപത്തുണ്ടായിരുന്ന നാട്ടുകാര് ഇയാളെ പുറത്തെത്തിക്കാന് ശ്രമിച്ചെങ്കിലും നടന്നില്ല.\nതുടര്‍ന്ന് ഫയര്‍ഫോഴ്‌സില് വിവരമറിയിക്കുകയും ഫയര്‍ഫോഴ്‌സെത്തി ഇയാളെ ട്രെയിനിന്റെ അടിയില് നിന്നും പുറത്തെത്തിക്കുകയുമായിരുന്നു. അരമണിക്കൂറോളം ഇയാല് ട്രെയിനിനടിയില് കയറിക്കിടന്നാതായാണ് ദൃസാക്ഷികള് പറയുന്നത്. തുടര്‍ന്ന് ഇയാളെ മെഡിക്കല് കോളേജിലേയ്ക്ക് മാറ്റി.


നിര്‍ഭയാ കേസ്; ഡമ്മികള് തൂക്കിലേറ്റി, വധശിക്ഷ ജനുവരി 22ന് • ഇ വാർത്ത | evartha Nirbhaya gangrape case: Dummy execution of four convicts performed in Tihar\nനിര്‍ഭയാ കേസ്; ഡമ്മികള് തൂക്കിലേറ്റി, വധശിക്ഷ ജനുവരി 22ന്\nദില്ലി: നിര്‍ഭയാ കേസിലെ നാലുപ്രതികളുടെ വധശിക്ഷ നടപ്പാക്കാനുള്ള നടപടിക്രമങ്ങള് അന്തിമഘട്ടത്തിലേക്ക്. നാലുപ്രതികളുടെയും ഡമ്മികള് തൂക്കിലേറ്റി. ആരാച്ചാര്‍ക്ക് പകരം ജയില് ഉദ്യോഗസ്ഥനാണ് ഡമ്മികള് തൂക്കിലേറ്റിയത്. മുകേഷ് ,വിനയ് ശര്‍മ,അക്ഷയ് കുമാര് സിങ്,പവന് ഗുപ്ത എന്നിവരെ ഈ മാസം 22ന് രാവിലെ ഏഴ്മണിക്ക് തൂക്കിലേറ്റാനാണ് കോടതി ഉത്തരവിട്ടിരിക്കുന്നത്. ആദ്യമായാണ് തീഹാര് ജയിലില് ഒരേസമയം നാലുപ്രതികളെ തൂക്കിലേറ്റുന്നത്.\nഒരേസമയം രണ്ട് പേരെ മാത്രമാണ് തൂക്കിലേറ്റാനുള്ള സൗകര്യമായിരുന്നു ഈ ജയിലിലുണ്ടായിരുന്നത്. പുതിയതായി സൗകര്യങ്ങള് തയ്യാറാക്കിയിട്ടുണ്ട്. വധശിക്ഷയ്ക്കുള്ള കയര് ബക്‌സര് ജയിലിലാണ് തയ്യാറാക്കിയിരിക്കുന്നത്.രണ്ട് ആരാച്ചാര്‍മാരായിരിക്കും ശിക്ഷ നടപ്പാക്കാന് ഉണ്ടാകുകയെന്നാണ് വിവരം.


ഉറക്കത്തിൽ കാണുന്ന സ്വപ്നങ്ങൾ മറക്കുന്നു എന്തുകൊണ്ട്..? | Metro Journal Online\nഉറക്കത്തിലെ നേരമ്പോക്കുകളായ സിനിമകളെന്ന് സ്വപ്നങ്ങളെ നമുക്ക് വിശേഷിപ്പിക്കാം. രസകരമായ സ്വപ്നങ്ങളും പേടിപ്പെടുത്തുന്ന സ്വപ്നങ്ങളും മാറി മാറി നമ്മെ തഴുകാറുണ്ട്. ചില സ്വപ്നങ്ങൾ ഉറക്കത്തിന് ശേഷം മറന്നുപോയേക്കാം. എന്നാൽ മറ്റുചിലത് ഓർമയിൽ തങ്ങി നിൽക്കാറുമുണ്ട്. നമ്മൾ മനസിലാക്കിയിട്ടുള്ളതിനെക്കാളും മനോഹരമാണ് സ്വപ്നം. കാഴ്ചയില്ലാത്തവരിലും നിറങ്ങളുടെ ലോകം സമ്മാനിക്കാൻ സ്വപ്നങ്ങൾക്ക് സാധിക്കാറുണ്ട്. സ്പർശനത്തിൽ നിന്നോ ശബ്ദത്തിൽ നിന്നോ മണത്തിൽ നിന്നോ അവർ അറിഞ്ഞ അനുഭവങ്ങൾ ആണ് അവരുടെ സ്വപ്നങ്ങളിലെ നിറങ്ങൾ.\nപല സ്വപ്നങ്ങൾക്കും നിമിഷ നേരത്തെ ആയുസ്സ് മാത്രമേയുള്ളൂ. നമ്മൾ കാണുന്ന അമ്പത് ശതമാനത്തോളം സ്വപനങ്ങളും ഉണർന്ന് അഞ്ച് മിനിറ്റിനുള്ളിൽ മറക്കുന്നതാണ്. ദ്രുതഗതിയിലുള്ള കണ്ണിന്റെ ചലനം ആണ് സ്വപ്നങ്ങൾക്ക് കാരണം. ഒരു ഉറക്കത്തിൽ പല തവണ ഇത് സംഭവിക്കാം. Sleep ടെക് സ്റ്റാർട്ടപ്പ് Beddr CEO മൈക്ക് ക്ലിഷ് സ്വപ്നങ്ങളെ കുറിച്ച് പറയുന്നതെന്തെന്നാൽ “സ്വപ്നം കാണുന്ന സമയങ്ങളിൽ നമ്മുടെ മസ്തിഷ്ക തരംഗ പ്രവർത്തനങ്ങൾ നമ്മൾ ഉണർന്നിരിക്കുന്നതിനേക്കാൾ കൂടുതലാണ്” എന്നാണ്. നമ്മൾ ഉറങ്ങിയതിന് ഏകദേശം 90 മിനിറ്റിന് ശേഷം ഈ ഘട്ടം ആരംഭിക്കുന്നു. ഇത് ഉറക്കത്തിന്റെ അവസാനത്തിന് 1 മണിക്കൂർ വരെ നീണ്ടുനിൽക്കുകയും ചെയ്യും.\n“ഓർക്കുന്നുണ്ടോ ഇല്ലയോ, എല്ലാ ആളുകളും ഉറക്കത്തിൽ സ്വപ്നം കാണുന്നുണ്ട്. ഇത് മനുഷ്യ മസ്തിഷ്കത്തിന്റെ അത്യാവശ്യമായ ഒരു പ്രവർത്തനമാണ്. കൂടാതെ എല്ലാ ജീവജാലങ്ങളും സ്വപ്‌നം കാണാറുണ്ട്”, മനോരോഗപഠനം, സ്ലീപ് മെഡിസിൻ എന്നീ മേഖലയിലെ പ്രശസ്തനും മെൻലോ പാർക്ക് സൈക്കാട്രി & സ്ലീപ്പ് മെഡിസിൻ സ്ഥാപകനുമായ ഡോ. അലക്സ് ഡിമിട്രി പറയുന്നു.\nഎല്ലാവരും സ്വപ്നം കാണുന്നുണ്ടെങ്കിലും എന്തുകൊണ്ട് എല്ലാവരും അത് ഓർമിക്കുന്നില്ല? സ്വപ്നഗവേഷണം എന്നത് വിശാലവും സങ്കീർണവുമായ ഒരു മേഖലയാണ്. ലബോറട്ടറിയിൽ പഠനവിഷയമാക്കാൻ സാധിക്കുന്നതുമല്ല സ്വപ്നം. മസ്തിഷ്ക പ്രവർത്തനങ്ങൾക്ക് സ്വപനങ്ങളുടെ ഉള്ളടക്കത്തെക്കുറിച്ച് പറയാൻ സാധിക്കാത്തതിനാൽ ആണിത്.\n“ചിലർ പറയും ഉപബോധമനസിലേക്കുള്ള ഒരു ജാലകമാണ് സ്വപ്നങ്ങൾ എന്ന്. എന്നാൽ ചിലർ പറയുന്നത് ഉറങ്ങുമ്പോൾ തലച്ചോറിലുണ്ടാകുന്ന അസംബന്ധപ്രവർത്തനങ്ങൾ ആണ് സ്വപ്നങ്ങൾ എന്ന്.” , ഉറക്കാരോഗ്യ വിദഗ്ദ്ധൻ ഡോ. സുജയ് കൻസഗ്ര പറയുന്നു. ഒരു പുനഃസ്ഥാപന പ്രക്രിയയിൽ മസ്തിഷ്കം പങ്കെടുക്കുന്നതിന്റെ സൂചനയാണ് സ്വപ്നം കാണുക എന്നത്. അടിസ്ഥാനപരമായി ഈ സിദ്ധാന്തങ്ങൾ സൂചിപ്പിക്കുന്നത്, നമ്മുടെ മസ്തിഷ്കം വിവരങ്ങൾ പ്രോസസ്സ് ചെയ്യുമ്പോഴും അനാവശ്യ കാര്യങ്ങൾ ഇല്ലാതാക്കുമ്പോഴും പ്രധാനപ്പെട്ട ഹ്രസ്വകാല ഓർമകൾ നമ്മുടെ ദീർഘകാല ഓർമയിലേക്ക് മാറ്റുമ്പോഴും സ്വപ്നങ്ങൾ ഉണ്ടാകുന്നു എന്നതാണ്. അതിനാൽ തന്നെ സ്വപ്നങ്ങളെ ഓർത്തെടുക്കാനുള്ള കഴിവ് ഓരോരുത്തരിലും വ്യത്യസ്തവുമാണ്. ഓർത്തെടുക്കാൻ സഹായിക്കുന്നതോടൊപ്പം ചില സ്വപ്നങ്ങളെ ഓർക്കാതെ തടഞ്ഞ് വെക്കാനും മസ്തിഷ്കം ശ്രമിക്കാറുണ്ട്.\nസംഭവങ്ങൾ ശരിക്കും സംഭവിച്ചോ എന്ന് നിങ്ങൾക്ക് ഉറപ്പില്ലാത്ത യാഥാർത്ഥ്യബോധമുള്ള സ്വപ്നങ്ങളിലൊന്ന് എപ്പോഴെങ്കിലും സംഭവിച്ചിരുന്നോ? സ്വപ്നലോകത്തെയും യഥാർത്ഥ ലോകത്തെയും തമ്മിൽ വേർതിരിക്കാൻ സാധിക്കാത്തതിനാൽ ആണിത്.\nനമ്മുടെ മസ്തിഷ്കത്തിലെ ടെമ്പരോപരീറ്റൽ ജംഗ്ഷൻ എന്നറിയപ്പെടുന്ന ഭാഗമാണ് വികാരങ്ങളെയും വിവരങ്ങളെയും നിയന്ത്രിക്കുന്നത്. മസ്തിഷ്കത്തിന്റെ ഈ ഭാഗമാണ് സ്വപ്നങ്ങളെ ഓർത്തെടുക്കാൻ നമ്മെ സഹായിക്കുന്നത്. പഠനങ്ങൾ പ്രകാരം വ്യക്തിത്വ സവിശേഷതകൾ പോലും ഒരാൾക്ക് അവരുടെ സ്വപ്നങ്ങൾ ഓർമിക്കാൻ കഴിയുമോ എന്നതിനെ സൂചിപ്പിക്കുന്നു. സ്വപ്നങ്ങൾ ഓർമിക്കാൻ കഴിയുന്ന ആളുകളിൽ പൊതുവെ കണ്ടുവരുന്ന വ്യക്തിത്വ സവിശേഷതകളെ ഗവേഷകർ പരിശോധിച്ചിരുന്നു. അത്തരം ആളുകളിൽ പകൽ സ്വപ്നം, സൃഷ്ടിപരമായ ചിന്ത, ആത്മ പരിശോധന എന്നിവ കണ്ടുവരുന്നു. അതേ സമയം കൂടുതൽ പ്രായോഗികവും ചുറ്റുപാടുകളിലെ കാര്യങ്ങളിൽ കൂടുതൽ ശ്രദ്ധിക്കുന്നവരിലും സ്വപ്നങ്ങൾ ഓർമിച്ചെടുക്കുവാനുള്ള കഴിവ് കുറവുള്ളതായും പഠനങ്ങൾ പറയുന്നു.\nനമ്മൾ കാണുന്ന പല സ്വപ്നങ്ങളും നമ്മുടെ മനസിനെ സ്വസ്ഥമാക്കാൻ സഹായിക്കുന്നു. സ്വപ്നങ്ങൾക്ക് നമ്മളിൽ ശാരീരിക മാറ്റം ഉണ്ടാക്കാൻ സാധിക്കുമെന്നും വിദഗ്ദ്ധർ പറയുന്നു. കാലങ്ങൾക്ക് മുമ്പ് നടന്ന പല കാര്യങ്ങളും നമ്മുടെ സ്വപ്നത്തിലെ സന്ദർഭങ്ങളുമായി എത്താറുണ്ട്. ചില സ്വപ്നങ്ങൾ ആവർത്തനങ്ങൾ ആയിരിക്കാം. വലിയൊരു കുഴിയിലേക്ക് വീഴുന്നതോ പരീക്ഷകളിൽ തോൽക്കുന്നതോ ആണ് ആവർത്തന സ്വപ്നങ്ങൾ ആയി കണ്ടുവരുന്നത്.\nസ്വപ്നങ്ങളെ കുറിച്ച് പല ഗവേഷണങ്ങളും നടത്തിയിട്ടുണ്ടെങ്കിലും സ്വപ്നങ്ങൾക്ക് കാരണം എന്താണെന്ന് എന്ന ചോദ്യത്തിന് ഇപ്പോഴും ഉത്തരം ലഭിച്ചിട്ടില്ല.\n← അസുര പ്രണയം : ഭാഗം 26\nകൊവിഡ് രോഗി കണ്ണൂർ-തിരുവനന്തപുരം ജനശതാബ്ദിയിൽ യാത്ര ചെയ്തു; കൊച്ചിയിൽ ഇറക്കി →


തിരിച്ചറിവ്: മഴയില് ..\nവ്യാഴാഴ്ച രാത്രി മഴപെയ്യാന് ഭാവമുണ്ടെന്നു തോന്നിയെങ്കിലും ഞാന് ഉറങ്ങുന്നതു വരെ മഴ ഇല്ലായിരുന്നു. തകഴിയുടെ ഏണിപ്പടികളില് കെട്ടു പിണഞ്ഞു കിടക്കുകയാണ് കുറച്ചു ദിവസമായി. വായിച്ചിട്ടു നീങ്ങുന്നേ ഇല്ല.\nകുറേ രാജഭരണക്കാലത്തെ രാഷ്ട്രീയ സംഭവങ്ങള് വിസ്തരിച്ചെഴുതിയിട്ടുണ്ട് അതില്, എങ്കിലും ഒരു പേജും വിടാതെ തന്നെ വായിക്കുന്നു. പറഞ്ഞുവന്നതു വ്യാഴാഴ്ച രാത്രിയെപ്പറ്റിയാണ്, ഞാന് വായിച്ച് മയങ്ങിപ്പോയി. ഒന്നരമണിആയിക്കാണുമെന്നു തോന്നുന്നു, പെട്ടന്നു ഒരു ഇടിവെട്ടു കേട്ടാണ് ഉണര്‍ന്നത്. സാധാരണ എനിക്കു പേടിയൊന്നും\nഉണ്ടാകാത്തതാണ്. അന്നെന്താണെന്നറിയില്ല, വല്ലാത്തൊരു പേടി വന്നങ്ങു പൊതിഞ്ഞു. ഒറ്റക്കാണെന്നൊരു തിരിച്ചറിവോ എന്താണെന്നറിയില്ല, വീണ്ടും ഭയങ്കര മിന്നലും ഇടിവെട്ടും കനത്തമഴയും. മിന്നലെന്നു പറഞ്ഞാല് തീപോലത്തെ\nമിന്നല് മുറിക്കുള്ളിലേക്ക് കടന്നു വന്ന് നാക്കു നീട്ടി പേടിപ്പിക്കുന്നു. എണീറ്റ് മക്കളെ വിളിക്കാമെന്നു കരുതി അവരുടെ\nമുറിയില് ചെന്നപ്പോള് രണ്ടും നല്ല പൂണ്ട ഉറക്കം. തീപിടിച്ചാലും രണ്ടും അറിയില്ല. ഒരു തരത്തില് ഒരാളെ എണീപ്പിച്ചു. അവനോടുപറഞ്ഞു ഇടിവെട്ടുന്നു അമ്മേടെ മുറിയില് വന്നു കിടക്കണൊ എന്ന്. അവന് പറഞ്ഞു amma we hv grown up, we r not afraid of lightning and thunder anymore, u dont worry go and sleep ' എന്ന്. ശരിക്കും എനിക്കാണു പേടി എന്നും ഒറ്റക്കിരിക്കാന് വയ്യ എന്നും അവനോട് എങ്ങനെ പറയാനാണ്! അന്നു രാത്രി\nപിന്നെ ഞാന് ഉറങ്ങിയില്ല. പേടിച്ചിട്ടല്ല, ആരും ഇല്ലാത്ത ഒരവസ്ഥയാണെന്ന തിരിച്ചറിവില്. നേരം വെളുക്കുന്നതുവരെ കനത്ത മഴയായിരുന്നു. ആ ശബ്ദവും കേട്ടുകൊണ്ട് കര്‍ട്ടന് മാറ്റിയിട്ട് കിടന്നു. മഴ എന്നെ ഉറക്കാന് നോക്കുന്നപോലെ കുറെ പാടി. ഞാന് വാശിക്കാരിയായ കുഞ്ഞിനെപ്പോലെ കണ്ണടക്കാതെ മഴയെത്തന്നെ നോക്കിക്കിടന്നു. നേരം വെളുത്തപ്പോള് മഴപോയി.\nതണുപ്പ് കുറച്ചുനേരം കൂടി പുതപ്പിനുവെളിയിലും മുറിയുടെ മൂലകളിലും തങ്ങിനിന്ന ശേഷം മഴയെത്തിരക്കിപ്പോയി.\nPosted by devoose at 9:44 PM\nLabels: devoose, മഴയില് ..


ഗോള്‍ഡന് വിസ സ്വീകരിക്കാന് മമ്മൂട്ടി ദുബയിലെത്തി |Mammootty in Dubai for receiving golden visa\nHome Entertainment ഗോള്‍ഡന് വിസ സ്വീകരിക്കാന് മമ്മൂട്ടി ദുബയിലെത്തി\nAugust 19, 2021, 8:17 pm\nദുബൈ: സൂപ്പര്‍താരം മമ്മൂട്ടി യുഎഇ നല്‍കിയ ഗോള്‍ഡന് വിസ സ്വീകരിക്കാന് ദുബയിലെത്തി. മമ്മൂട്ടിക്കും മോഹന്‍ലാലിനും യുഎഇ ഗോള്‍ഡന് വിസ അനുവദിച്ച് ആദരിച്ചിരുന്നു.\nകലാരംഗത്തെ സംഭാവനകള്‍ക്ക് യുഎഇയുടെ ആദരമായിട്ടാണ് ഗോള്‍ഡന് വിസ നല്‍കുന്നത്. യുഎഇയുടെ ദീര്‍ഘകാല താമസ വിസയായ ഗോള്‍ഡന് വിസയ്ക്ക് ഇതാദ്യമായാണ് മലയാള സിനിമ മേഖലയില് നിന്നുള്ളവര് അര്‍ഹരാകുന്നത്. 10 വര്‍ഷം കാലാവധിയുള്ളതാണ് ഈ വിസ.\nനേരത്തേ ഷാരൂഖ്ഖാന്, സഞ്ജയ്ദത്ത് എന്നിവര്‍ക്ക് ഈ വിസ ലഭിച്ചിരുന്നു. യുഎഇ താമസ കുടിയേറ്റ അധികൃതരില്‍നിന്ന് മോഹന്‍ലാലും മമ്മൂട്ടിയും ഗോള്‍ഡന് വിസ ഏറ്റുവാങ്ങും.\nPrevious articleഇസ്മാഈല് സാബ്‌റി മലേഷ്യയുടെ പ്രധാനമന്ത്രി പദത്തിലേക്ക്\nNext articleകുതിച്ചുയര്‍ന്ന് ഖത്തറിലെ കോവിഡ് കേസുകള്; 200ഓളം സമ്പര്‍ക്ക രോഗികള്


(2006 ഡിസംബര് ലക്കം യുറീക്കയില് പ്രസിദ്ധീകരിച്ചത്)\nപകല്. വീട്ടു മുറ്റം.അമ്മു ഒരു പുല്ലിനടിയില് ഒളിച്ചിരിക്കയാണ്.കാല്‍മുട്ടുകള് നെഞ്ചോട് ചേര്‍ത്ത് തല കാല്‍മുട്ടിലൂന്നി കുനിഞ്ഞിരിക്കുകയാണ്.ഇടക്ക് തലപൊന്തിച്ച് നോക്കുന്നുണ്ട്.ഒന്ന്..രണ്ട്..മൂന്ന്...എന്നിങ്ങനെ ഒരാണ്‍കുട്ടിയുടെ ശബ്ദം പതിഞ്ഞസ്വരത്തില് കേള്‍ക്കാം.എണ്ണുന്നയാളെ കാണു്നില്ല.\nപകല്. വീട്ടു മുറ്റം.ചുവരില് മുഖമമര്‍ത്തി കൈകള് കൊണ്ട് പൊത്തി ഉണ്ണി എണ്ണുകയാണ്. ഉണ്ണി"ആറ്...ഏഴ്... എട്ട്..." എന്നിങ്ങനെ എണ്ണിക്കൊണ്ടിരിക്കുന്നു.\nവീട്ടു മുറ്റം.അമ്മു പുല്ലുകള് വകഞ്ഞു മാറ്റി ഉണ്ണിയെ നോക്കുന്നു.വീണ്ടും ഒളിഞ്ഞിരിക്കുന്നു.പാവാട വകഞ്ഞൊതുക്കി ഉണ്ണി കാണാതിരിക്കാനായി പുല്ലുകള്‍ക്കുള്ളിലേക്ക് ഒന്നുകൂടി കുനിഞ്ഞിരിക്കുന്നു.\nഉണ്ണി എണ്ണിക്കൊണ്ടിരിക്കയാണ്.മുപ്പത്തിയൊന്ന്...മുപ്പത്തിരണ്ട്...ഇടക്ക് ഇടങ്കണ്ണിട്ട് നോക്കുന്നുണ്ട്(ക്ലോസ് അപ്പ്).അതിനിടയില് ചുവരില് വലകെട്ടിയിരിക്കുന്ന എട്ടുകാലിയെ കാണുന്നു. തന്മൂലം എണ്ണം തെറ്റുന്നുണ്ട്.മുപ്പത്തിനാല്..അമ്പത്തിയൊന്ന്.....നൂറ്...എന്ന് എണ്ണല് അവസാനിപ്പിച്ച് എട്ടുകായി വല നോക്കി നില്‍ക്കുന്നു.എട്ടുകാലി വലക്കു ചുറ്റും ഓടുന്നു.(ക്ലോസ് അപ്പ്)\nഅമ്മു എത്തി നോക്കുന്നു (ക്ലോസ് അപ്പ്).ഉണ്ണിയുടെ എണ്ണല് അവസാനിച്ചതിെ‍ന്‍റ സന്തോഷമുണ്ട്.പുല്ലുകള്‍ക്കിടയിലേക്ക് വീണ്ടും കുനിയുന്നു.\nചിലന്തിവലയില് അനക്കമില്ല.ഉണ്ണി കൌതുകപൂര്‍വ്വം അതിനെ നിരീക്ഷിക്കയാണ്.പെട്ടെന്ന് എന്തോ കാലില് കടിച്ചതുപോലെ താഴേക്ക് നോക്കുന്നു.ഒരു പറ്റം ഉറുമ്പുകള് വരിവരിയായി പോകുന്നത് കാണുന്നു(ക്ലോസ് അപ്പ്).അവയെ പിന്‍തുടരുന്നു.കുനിഞ്ഞ് കൈയൂന്നി പതിയെ ഉറുമ്പുകളെ നിരീക്ഷിക്കുന്നു.ഇടക്ക് അവയെ എണ്ണാന് ശ്രമിക്കുന്നുണ്ട്. പക്ഷെ എണ്ണം ശരിയാവുന്നില്ല.\nഅമ്മു അക്ഷമയായി ഒരു കോലെടുത്ത് മണ്ണില് കുഴികളുണ്ടാക്കുന്നു.പിന്നീട് ഉണ്ണിയുടെ ശ്രദ്ധ തിരിക്കാന് ഒരു പൂച്ചെടി എടുത്ത് അവളിരിക്കുന്ന പുല്ലിനു മുകളിലായി അനക്കങ്ങള് സൃഷ്ടിക്കുന്നു.(ലോങ്ങ് ഷോട്ട് )\nഉണ്ണി ഉറുമ്പിെ‍ന്‍റ കൂട് കണ്ടെത്തിയിരിക്കുന്നു.ഒരു കൂട്ടു ഉറുമ്പുകള് ഒരു ചത്ത തുമ്പിയുമായി കൂട്ടിലേക്ക് വരുന്നു.ഉണ്ണി തുമ്പിയെ പിടിക്കുന്നു.അതിനെ പലതവണ അനക്കി നോക്കുന്നു.ചത്ത തുമ്പിയാണെന്ന് തിരിച്ചറിഞ്ഞ് അതിനെ മുറ്റത്ത് ഒരു കുഴികുത്തി അതിലേക്ക് വലിച്ചിടുന്നു.\nഅമ്മു നിരാശയാണ്.മുഖത്ത് അക്ഷമാ ഭാവം പ്രകടമാണ്.ഉണ്ണിയുടെ ശ്രദ്ധ പിടിച്ചു പറ്റാനായി ചില ശബ്ദങ്ങള് പുറപ്പെടുവിക്കുന്നു.(കിളികളുടേയും മറ്റും ശബ്ദങ്ങള്).മനപ്പൂര്‍വ്വം തെ‍ന്‍റ പാവാടയുടെ അറ്റം ഉണ്ണിക്ക് കാണാനാവും വിധം വിടര്‍ത്തിയിടുന്നു.\nഉണ്ണി തുമ്പിയെ കുഴിച്ചിട്ട് കഴിഞ്ഞിരിക്കുന്നു.പെട്ടെന്ന് കാറ്റു വീശാനും മഴപെയ്യാനും തുടങ്ങി.ഉണ്ണി അകത്തേക്ക് ഓടുന്നു.വരാന്തയിലിരുന്ന് മഴ കാണുന്നു.പെട്ടെന്ന് എന്തോ ഓര്‍ത്തശേഷം അകത്തേക്ക് ഓടുന്നു.\nവീടിന്‍റെ അകം.ഉണ്ണി അലമാരയിലെന്തോ തിരയുകയാണ്.പുസ്തകങ്ങളും മറ്റും വലിച്ചിട്ട് പരിശോധിക്കുന്നു.പിന്നീട് അല്‍പ്പം മടിയോടെ പാഠപുസ്തകത്തില് നിന്ന് ഒരു പേജ് ചീന്തുന്നു.അതുപയോഗിച്ച് ഒരു കചലാസ് തോണിയുണ്ടാക്കുന്നു.(പുറത്തു നിന്നും കനത്ത മഴയുടെ ശബ്ദം കേള്‍ക്കാം.)\nവീട്ടുമുറ്റം.മുറ്റത്ത് വെള്ളം ഒഴുകുന്നുണ്ട്.തോണി കയ്യിലെടുത്ത് അതിലേക്ക് ഒരു ഉറുമ്പിനെ പിടിച്ചിടുന്നു.എന്നിട്ട് തോണി വെള്ളത്തിലിറക്കുന്നു.പതിയെ ഒഴുക്കിക്കൊടുക്കുന്നു.തോണിയിലിരുന്ന് ഉറുമ്പ് പലവഴി ഓടുന്നു.(ക്ലോസ് അപ്പ്്).ഉണ്ണിയുടെ മുഖത്ത് സന്തോഷം.അവന് തോണി പോവുന്നത് ചേച്ചിയെ വിളിക്കുന്നു. പെട്ടെന്ന് എന്തോ ഓര്‍മ്മ വന്നതുപോലെ അല്‍പ്പനേരം ആലോചിക്കുന്നു.മുഖഭാവം മാറുന്നത് കാണാം.\nമഴ തോര്‍ന്നിരിക്കുന്നു.ഉണ്ണി ചേച്ചിയെ നീട്ടി വിളിച്ചുകൊണ്ട് നടക്കുകയാണ്.മുഖത്ത് പരിഭ്രമം പ്രകടമാണ്.ഉണ്ണി ഓടുന്നുണ്ട്.പുല്ലുകളും മരങ്ങളും വകഞ്ഞു മാറ്റി നോക്കുന്നുണ്ട്.\nഉണ്ണിയുടെ തോണി ഒഴുക്കിലൂടെ ഒഴുകി ഒരു ദ്വാരത്തിലൂടെ ഒരു അഴുക്കു ചാലിലെത്തുന്നു.(ലോങ്ങ് ഷോട്ട്)\nഉണ്ണി ഓടിനടക്കുകയാണ്.ചേച്ചീ എന്ന് നീട്ടി വിളിക്കുന്നുണ്ട്.മുഖം വല്ലാതെ ചുവന്നിരിക്കുന്നു.അമ്മു ഇരുന്നിരുന്ന പുല്ലിനടുത്തെത്തുന്നു.ഉണ്ണി പുല്ലുകള് വകഞ്ഞുമാറ്റുന്നു.അവിടം ശൂന്യം.ഉണ്ണിയുടെ ശ്രദ്ധതിരിക്കാന് അമ്മു പറിച്ചെടുത്ത പൂച്ചെടി അവിടെ കിടപ്പുണ്ട്.അതിനു മുകളിലായി മഴത്തുള്ളികള് പറ്റി നില്‍പ്പുണ്ട്.\nതോണി ഒഴുകിപ്പോവുകയാണ്.അത് ചില ദ്വാരങ്ങളിലൂടെ കടന്നു പോയി അവസാനം വലിയൊരു തോട്ടിലേക്ക് ഒഴുകിച്ചേരുന്നു.\nഉണ്ണി ഓടി തോണി എത്തിയ തോടിെ‍ന്‍റ വക്കത്ത് നില്‍ക്കുന്നു.അവന് കിതക്കുന്നുണ്ട്.മുഖത്ത് പരിഭ്രമം.പെട്ടെന്ന് അവെ‍ന്‍റ മുഖത്ത് അത്ഭുതം നിഴലിക്കുന്നു.അവനുണ്ടാക്കിയ കടലാസു തോണിയില് അമ്മു തുഴഞ്ഞു പോവുന്നത് അവന് കാണുന്നു.അമ്മു പുഞ്ചിരിച്ചുകൊണ്ട്്കൈവീശിക്കാണിക്കുന്നു.അവള് തോണി തുഴഞ്ഞ് അകലേക്ക് നീങ്ങുന്നു....(ലോങ്ങ് ഷോട്ട്)\nവീട്.അകം. ഉണ്ണിയുടെ കരച്ചില് കേള്‍ക്കാം. ഉണ്ണിയെ കാണുന്നില്ല.ക്യാമറ ഉണ്ണി കരയുന്നതിന്‍റെ ഉറവിടം തേടി വീടിെ‍ന്‍അകത്തളങ്ങളിലൂടെ സഞ്ചരിച്ച് അവസാനം കിടപ്പുമുറിയിലെത്തുന്നു.ഉണ്ണി അമ്മുവിനെ കെട്ടിപ്പിടിച്ച് കരയുകയാണ്.അമ്മു ഒരു നനഞ്ഞ തുണി ഉണ്ണിയുടെ നെറ്റിയില് വച്ചു കൊടുക്കുന്നു.ഉണ്ണിയുടെ കഴുത്തില് കൈവച്ച് നോക്കുന്നു.ഉണ്ണി കിടന്നുകൊണ്ട് ജനലിലൂടെ പുറത്തേക്ക് നോക്കുന്നു.അവനുണ്ടാക്കിയ കടലാസ് തോണി ഒരു കല്ലില് തടഞ്ഞ് നില്‍ക്കുന്നു.ഉണ്ണിയുടെ മുഖം.(ക്ലോസ് അപ്പ്).വീണ്ടും തോണിയിലേക്ക് ക്യാമറ.തോണി പതുക്കെ ഒഴുകുന്നു.ഉണ്ണിയുടെ കണ്ണുകള് പതിയെ അടയുന്നു.(ക്ലോസ് അപ്പ്).\nPosted by ഹരിത. ആര് at 8:06 PM\nഹരിതയ്ക്ക് ബൂലോകത്തേക്ക് സ്വാഗതം.\nമോളേ, ഇതിന്റെ പ്ന്മൊഴി സെറ്റിങ്സ് ചെയ്തു തരാന് അച്ഛനോട് പറയൂ.\nഈ സീന് 18 വേണ്ടായിരുന്നുവെന്ന് എനിക്ക് തോന്നുന്നു.കഥയുടെ മുഴുവന് കലാപരതയെയും അത് നശിപ്പിക്കുന്നുവെന്ന് തോന്നുന്നു.\nതിരകഥ നന്നായി ഏട്ടന് ആദ്യം തലയില് കയറിയില്ല വീണ്ടും വായിച്ചു അപ്പോള് ഓരോ സീനും ഒരു സിനിമയെന്നപോലെ തെളിഞ്ഞുവന്നു .. നന്നായി എഴിതിയിരിക്കുന്നു\nവിഷ്ണുജീ സീന് 18 ഇല്ലെങ്കില് ദൂരൂഹതയിലാവില്ലെ സിനിമാ.\nഇതൊരു സിനിമയാണോ? അങ്ങിനെ ലേഖിക പറഞ്ഞിട്ടില്ലെങ്കിലും മുകളില് കമന്റിട്ടവര് അങ്ങിനെയാണിതിനെ കാണുന്നതെന്നു തോന്നുന്നു.\nതീ‍ര്‍ച്ചയായും ഇതിനെ ഒരു സിനിമയാക്കുവാനൊക്കുകയില്ല. ഇവിടെ പറഞ്ഞിരിക്കുന്നതപ്പാടെ ഒരു സീനും ഡിലീറ്റ് ചെയ്യാതെ എടുക്കുകയാണെങ്കില് തന്നെ ഒരു 10 മിനിറ്റ് ദൈര്‍ഘ്യമല്ലേ ഉണ്ടാവൂ? ഒരു ഹൃസ്വചിത്രം എന്നോ ഡോക്യുമെന്ററി എന്നോമറ്റോ പറയുന്നതാവും ഉചിതം.\nപിന്നെ എനിക്കു തോന്നുന്നു ‘ലളിതം’ കുറച്ചു തിരക്കഥകള് വായിക്കുന്നതു നല്ലതായിരിക്കുമെന്ന്. സീന് 1 മുതല് 10 വരെ ശരിക്കും ഒരൊറ്റ സീനായി കണക്കാക്കാം. അതിലെ പല ഷോട്ടുകളാണ് സത്യത്തില് വിവിധ സീനുകളായി നല്‍കിയിരിക്കുന്നത്. ഷോട്ട് - സീന് - സിനിമ എന്നിങ്ങനെയാണ് ഒരു സിനിമ പുരോഗമിക്കുന്നത്. ഡയറക്ടര് ആക്ഷന് പറഞ്ഞ് കട്ട് പറയും വരെ ഷൂട്ട് ചെയ്യുന്നത് ഷോട്ട് എന്ന് സാമാന്യമായിപ്പറയാം. അങ്ങിനെ പല ഷോട്ടുകള് ചേര്‍ന്ന് ഒരു സീനുണ്ടാവുന്നു. അങ്ങിനെ പല സീനുകള് കൂട്ടിയിണക്കുമ്പോളത് സിനിമയാവുന്നു.\nഅയ്യോ, എഴുതിയിരിക്കുന്നത് ഒരു പത്താം ക്ലാസുകാരിയാണെന്ന് എനിക്കറിയാമേ... അതും പറഞ്ഞ് ഞാനുമായി ആരും വഴക്കിനു വരല്ലേ. ‘ലളിതം’ നന്നാ‍യി എഴുതിയിട്ടുണ്ട്. പക്ഷെ തിരക്കഥയുടെ ഒരു ഘടന എനിക്കറിയാവുന്നതുപോലെ ഒന്നു പറഞ്ഞു കൊടുത്തുവെന്നേയുള്ളൂ. ഞാന് പറഞ്ഞതില് തെറ്റുണ്ടെങ്കില് ആരെങ്കിലുമൊക്കെ തിരുത്തൂ... :)\nഹരീ ഭായീ, ഒരു കുഞ്ഞു മനസ്സിലെ ഒരു കുഞ്ഞു സിനിമയുടെ നുറുങ്ങു് എന്ന അര്‍ഥത്തിലാണു് ഞാന് സിനിമാ കൊണ്ടുദ്ദേശിച്ചതു്.\n‘ഒളിച്ചുകളി‘ വായിച്ചു, കമന്‍റ്റുകളും വായിച്ചു. “ഇതിനെ ഒരു സിനിമയാക്കുവാനൊക്കുകയില്ല“ എന്ന ഹരിയുടെ അഭിപ്രായത്തോട് യോജിക്കുന്നു,മറ്റുള്ളവരുടെ അഭിപ്രായങ്ങളും മാനിക്കുന്നു. എന്‍റ്റെ കാഴ്ച്ചപാടില്, തന്‍റ്റെ മനസ്സിലുള്ള ഒരു കൊച്ചുസംഭവം പറയാന് ഒരു ശൈലി ഹരിത തിരഞ്ഞെടുത്തു-സീനുകളും ഷോട്ടുകളും വെച്ച് തന്നാല് കഴിയും വിധം അവതരിപ്പിച്ചു. അതു തിരക്കഥകള് വായിച്ചോ വായിക്കാതെയോ ആവാം, ഒരുപാട് സിനിമകള് കണ്ട അനുഭവത്തില് നിന്നുമാവാം. എന്തായാലും തിരഞ്ഞെടുത്ത മീഡിയം നന്നായി. ഒരുപക്ഷെ ഒരു കഥാരൂപത്തില് എഴുതിയിരുന്നെങ്കില് ഇത്ര നന്നാവില്ലായിരുന്നു. ഹരിതയ്ക്കു അഭിനന്ദനങ്ങള്.\n[സീന് 18 ഇല്ലെങ്കില് ഒളിച്ചുകളിക്ക് ഫാന്‍റ്റസിയുടെ മറ്റൊരു തലം ഉണ്ടാവുമായിരുന്നു. അതു ഇപ്പോഴുള്ളതിനേക്കാള് നന്നാവുമോ ഇല്ലെയോ, എത്രത്തോളം നമുക്ക് ഇഷ്ടപ്പെടുമായിരുന്നു എന്നൊക്കെ ഇത്രയും വായിച്ചു കഴിഞ്ഞതിനു ശേഷം ഇനി പറയാന് പ്രയാസമാണ്.]\nതിരക്കഥയിലും, സിനിമയിലും താത്പര്യമുള്ള ഒരു കുട്ടിയാണല്ലോ ഹരിത. നന്നായിത്തന്നെ എഴുതിയിട്ടുമുണ്ട്. ഞാനതിന്റെ സാങ്കേതികതയെക്കുറിച്ച് എനിക്കറിയാവുന്നതു പറഞ്ഞുകൊടുക്കുവാനാണു ശ്രമിച്ചത്. ദൃശ്യന് പറഞ്ഞതുപോലെ തിരഞ്ഞെടുത്ത മീഡിയം നന്നായി, ആ മീഡിയത്തോടു താത്പര്യമുണ്ടെങ്കില് ഹരിതയ്ക്ക് ഒരു നല്ല തിരക്കഥാകൃത്താകുവാന് ശ്രമിക്കാവുന്നതാണ്. അതിനായി പത്മരാജന് സിനിമകളുടേയോ, ഭരതന് സിനിമകളുടേയോ, എം.ടി. സിനിമകളുടേയോ, ഇപ്പോള് ബ്ലസിയുടെ സിനിമകളുടേയോ മറ്റോ തിരക്കഥ വായിക്കുകയാണെങ്കില് ആ സങ്കേതത്തെക്കുറിച്ച് കൂടുതലായി അറിയുവാനും, ഇനിയുള്ള പരീക്ഷണങ്ങളില് കൂടുതല് മികവു പുലര്‍ത്തുവാനും ഹരിതയ്ക്കു കഴിയില്ലേ? ഹരിതയെഴുതിയതു നന്നായി, സിനിമയാക്കാം എന്നൊക്കെമാത്രം എഴുതിയാല് മതിയോ? നല്ല കഥകളും തിരക്കഥകളുമില്ല എന്നതാണല്ലോ മലയാളസിനിമ നേരിടുന്ന ഒന്നാമത്തെ പ്രശ്നം. അതിനൊരു പരിഹാരം ഹരിതയെപ്പോലെ ഇതിനോടു താത്പര്യമുള്ളവര് തന്റെ കഴിവു കുട്ടിക്കാലം മുതല്‍ക്കേ വികസിപ്പിച്ചു വളരുന്നതല്ലേ?\nഇതൊക്കെ പറഞ്ഞുകൊടുക്കുവാന് മാത്രം അറിവൊന്നുമെനിക്കില്ല, എനിക്കറിയാവുന്നതു പറഞ്ഞു എന്നു മാത്രം. നേരത്തെയുള്ള പോസ്റ്റില് പറഞ്ഞതുപോലെ ഹരിതയെ വിമര്‍ശിക്കുകയോ, ഹരിതയുടെ തിരക്കഥയെ കുറച്ചു കാണുകയോ അല്ല എന്റെ ഉദ്ദേശം. :)\nസീന് 18നെക്കുറിച്ച് പറയുകയായിരുന്നുവെങ്കില് ദൃശ്യന് പറഞ്ഞതുപോലെ അതുണ്ടെങ്കിലിതിന് മറ്റൊരു തലം, ഇല്ലെങ്കിലിതിന് വേറൊരു തലം. അത് കഥാകാരിയുടെ സ്വാതന്ത്ര്യത്തിനും ചിന്താഗതിക്കും വിടുന്നതാണ് ഉചിതമെന്നു തോന്നുന്നു.\nസിനിമയാക്കാന് പറ്റുമോ ഇല്ലേ എന്നുള്ളതല്ല വിഷയം.\nസംവേദനത്തിനു തിരക്കഥാ രൂപം എത്രമാത്രം ഫലവത്താണെന്നാണ്.\nഎന്റെ അഭിപ്രായത്തില് അതു കൊള്ളാമെന്നാണ്.\nസിനിമയുണ്ടാക്കിയില്ലങ്കിലും നമുക്കു വീഡിയോ ക്ലീപ്പിംഗെങ്കിലും ഉണ്ടാക്കാമെന്നേ!\nഹരിതയ്ക്ക് സ്വാഗതം. ഒളിച്ച് കളിയിലൂടെ ഹരിത പറയാന് ശ്രമിച്ച പ്രമേയമല്ല, മറിച്ച് തിരഞ്ഞെടുത്ത മീഡിയമാണ് എന്നെ ആകര്‍ഷിക്കുന്നത്.പോരായ്മകള് ഉണ്ട്, ഹരി പറഞ്ഞിരിക്കുന്നപോലെ ധാരാളം വായിക്കൂ.\nഎഴുതാന് ശ്രമിച്ചുകൊണ്ടിരിക്കുകയും ചെയ്യൂ.\nപിന്നെ, ഹരീ, 10 മിനുട്ടേ യുള്ളൂ വെങ്കില് അതിനെ സിനിമ യെന്ന് വിളിച്ചൂടെ, അതോ തികച്ചും ഒരു രണ്ട് രണ്ടര മണിക്കൂര് വേണമെന്നുണ്ടോ..?\nഓഫ് ) ഹരിയോട് തന്നെ, സിനിമാ സാങ്കേതിക വിദ്യയെക്കുറിച്ചൊരു ബ്ലോഗ് തുടങ്ങുന്നതിനെ ക്കുറിച്ചെന്ത് പറയുന്നു.?\nതീര്‍ച്ചയായും വിളിക്കാവുന്നതാണ്, പക്ഷെ അപ്പോള് ഹൃസ്വചിത്രം, ഡോക്യുമെന്ററി എന്നൊക്കെ എന്തിനെ വിളിക്കും? എന്റെയൊരു കാഴ്ചപ്പാടില് ഒരു 1 മണിക്കൂറെങ്കിലുമില്ലാത്തത് സിനിമ എന്നു കണക്കാക്കുവാനൊക്കുകയില്ല എന്നാണ്.\nഎന്റമ്മോ... സിനിമ സാങ്കേതിക വിദ്യയുടെ എ, ബി, സി, ഡി എനിക്കറിയില്ല... ബാക്കിയുള്ള ഇരുപത്തിരണ്ടക്ഷരവും അറിയില്ല... ആ ഞാനാണോ സിനിമ സാങ്കേതിക വിദ്യയെക്കുറിച്ച് ബ്ലോഗെഴുതുന്നത്? :P\nആകെ ചെയ്യുന്നത് കാണുന്ന പടങ്ങള് ഒന്നു വിലയിരുത്തുവാന് ശ്രമിക്കുന്നു എന്നതാണ്... അതിനായി ഞാനൊരു ബ്ലോഗ് ‘ചിത്രവിശേഷം’ എന്നപേരില് തുടങ്ങിയിട്ടുണ്ടേ...\nമാഷേ! ഇത്ര മിടുക്കിയായ ഈ ഹരിതക്കുട്ടിയെ കാണാനൊത്തില്ലല്ലോ അന്ന്!\nഇനി എന്തായാലും ഇവിടെത്തന്നെയുണ്ടാവണാം എന്നു പറയൂ.\nഇതൊരു തികച്ചും വ്യത്യസ്തമാര്‍ന്ന,പുതുമയാര്‍ന്ന ശൈലിയാണ്. നല്ലൊരു കുഞ്ഞുസിനിമ തന്നെ ഇതില്‍നിന്നും മിനഞ്ഞെടുക്കാം.. സിനിമാലോകത്ത് Short Subject എന്നോ cinéma vérité എന്നോ വിളിക്കുന്ന ഒരു കലാരൂപം.\nഅല്ലെങ്കില് വേണ്ട, നമുക്കൊരു പുതിയ പേരിടാം: “സിനിമാലെറ്റ്”!\nബ്ലോഗുചില്ലകളില് ഇതാ പുതിയൊരു പൂ‍കൂടി വിരിഞ്ഞിരിക്കുന്നു!\nഇനിയൊരു വസന്തത്തിനു വിത്തായി മാറട്ടെ ഇപ്പൂവ്!\nഹരിതമോളുടെ തിരക്കഥ വായിച്ചു. നന്നായിട്ടുണ്ട്. :)\nഒക്കെ ഒരു സിനിമ പോലെത്തന്നെ കണ്ടു.\nഹരി, വേണു, വിശ്വപ്രഭ, കരീം‌മാഷ്, വിഷ്ണു, അലിഫ്, ഇതരര് (പിന്നെ ബൂലോകത്തില് ആരെല്ലാമോ ഉണ്ടോ അവരെല്ലാം) വായിച്ചറിയുവാന്. നമ്മള് എല്ലാരും പറഞ്ഞു തുടങ്ങിയ ‘കാര്യ’ങ്ങളിലേക്ക് ഒരൂ നുറുങ്ങു കൂടി ചേര്‍ക്കുന്നു. ഫീച്ചര് ഫിലിം, ഷോര്‍ട്ട് ഫിലിം, ഡോക്യുമെന്‍റ്ററി- എന്തൊക്കെയായാലും സിനിമ സിനിമ തന്നെ. ആ സങ്കേതത്തെ ഇത്തിരി ഗൌരവത്തോടെ ആരെങ്കിലും സമീപിക്കുന്നത് നമ്മള് (നല്ല)സിനിമാപ്രേമികള്‍ക്ക് പ്രതീക്ഷ നല്‍കുന്ന കാര്യമാണ്. ഇത്തരം ചര്‍ച്ചകളുടെ ഫലപ്രദമായ ഉരുത്തിരിയല് - ഹരി പറഞ്ഞത് പോലെ - ഒരു കൊച്ചുനാമ്പിന് ഇത്തിരി വെള്ളവും വെളിച്ചവും (ആവശ്യത്തിന് മാത്രം വളവും) കൊടുത്ത് കൂടുതല് കരുത്തോടെ വളരാനുള്ള അന്തരീക്ഷമൊരുക്കുക എന്നതാണ്. അത് ഈ “ബ്ലോഗലില്” കൂടെ നടക്കുന്നുണ്ട് എന്നത് വളരെ സന്തോഷം നല്‍കുന്നു. ഇത്തരം ചര്‍ച്ചകള് ഇനിയും കൊഴുക്കട്ടേയെന്നും ചലച്ചിത്രസങ്കേതത്തെ ഹരിതയും അതു പോലെ കഴിവും താല്പര്യമുള്ളവരും അതര്‍ഹിക്കുന്ന ഗൌരവത്തോടെ സമീപിക്കട്ടേയുന്നുമുള്ള പ്രതീക്ഷയോടെ\nനല്ല തമാശ തന്നെ 1 മിനുറ്റ് ദൈര്‍ഘ്യമുള്ള പരസ്യത്തിനു പോലും തിരക്കഥയുണ്ടു് (സ്ക്രിപ്റ്റ് എന്ന സാങ്കേതികപദത്തിനെ ആരോ തെറ്റായി തിരക്കഥയെന്നു തര്‍ജ്ജമ ചെയ്തതില് ഖേദിക്കണം). ഹരിതയുടെ തിരക്കഥയ കലാപരമായ മേന്മകള് നിലനിര്‍ത്തുന്നുണ്ടു്, അതിന്റെ സാങ്കേതികത്വത്തിനെ കുറിച്ചാലോചിച്ചു ബേജാറാവേണ്ടതില്ല. ഒരു ഷോട്ടുമാത്രം പാലിക്കുന്ന സീനുകളില് ചെയ്ത സിനിമകളും കുറവല്ല, എഴുത്തു നന്നായി. ഇതു ഹരിത തന്നെ എഴുതിയിട്ടതാണോ ബ്ലോഗില്, അതോ ഹരിതയ്ക്കു വേണ്ടി മറ്റാരെങ്കിലുമോ? [അഭിപ്രായങ്ങള് ഹരിതയ്ക്കു ലഭിക്കുന്നില്ലെങ്കില് നേരെ പീപീയാറിനു മെയിലയയ്ക്കാം എന്നു കരുതി ;)]\nനനായി, വ്യത്യസ്ഥമായി, എഴുതിയിരിക്കുന്നൂ..ലളിതം.\nസ്വാഗതം (നേരത്തെ കണ്ടിരുന്നില്ലാ)\nഹരിതക്കുട്ടീ, തിരക്കഥ ഇഷ്ടമായി. ഇനിയുമിനിയും എഴുതുക. ഇതു വായിച്ചതിനു ശേഷം കണ്ണടച്ച് മനസ്സിന്റെ വെള്ളിത്തിരയില് സിനിമാരൂപവും കണ്ടു. കൊള്ളാം കെട്ടോ. ബൂലോഗത്തേയ്ക്കു സ്വാഗതം. പഠനം ഉഴപ്പരുത് എന്നു പ്രത്യേകം പറയേണ്ടല്ലൊ.\n:-) എല്ലാ ആശംസകളും നേരുന്നു.\nവീട്ടിലെ ചിലന്തിവല പണിമുടക്കിലായിരുന്നത് കൊണ്ട് ബൂലോഗത്ത് വരാനോ, ഇത് കാണാനോ കഴിഞ്ഞില്ല.\nതിരക്കഥയില് പോരായ്മകളുണ്ട്.പക്ഷെ ഹരിതയെന്ന പതിനഞ്ച് വയസ്സുകാരിയെ സംബന്ധിച്ച് ഈ പോരായ്മ ഒരു കുറവായി ഞാന് കാണുന്നില്ല.ഒരു തിരക്കഥ രചിക്കുന്നതിന് മുന്‍പ് എഴുതേണ്ട രംഗങ്ങള് മനസ്സില് ഓര്‍ത്ത് നോക്കൂ.എന്നിട്ടതിനെ കഥയാക്കണം.(ഞാന് പണ്ട് ഈ രൂപത്തില് ഒരു കഥയെഴുതിയിരുന്നു.ഞാനും അന്ന് ഒരു പതിഞച് വയസ്സുകാരനായിരുന്നു.)അപ്പോള് എത്ര രംഗങ്ങള് എങ്ങിനെ, എവിടെ എന്നൊക്കെ താനെ വരും.പിന്നീട് തിരക്കഥയാക്കാവുന്നതാണ്.പറഞ്ഞു തരാന് അച്ഛന് മാഷുണ്ടല്ലോ.\nഎഴുതി നന്നാവട്ടെയെന്ന് ആശംസിക്കുന്നു.\nനാടകത്തിന്റെയും സിനിമയുടേയുമൊക്കെ രൂപരേഖയ്ക്കല്ലേ സ്ക്രിപ്റ്റ് എന്ന് പറയുന്നത്. സിനിമയുടേതാകുമ്പോള് തിരക്കഥ യാവുന്നു (തിരശ്ശീലയില് പതിയേണ്ട കഥ തിരക്കഥ, ശരിയോ എന്തോ..!!) നാടകം സിനിമയില് നിന്നും വ്യത്യസ്ഥമായി സാഹിത്യരൂപം കൂടി ആണന്നത് കൊണ്ടാണ് അതു വായിച്ചാസ്വദിക്കാനും കഴിയുന്നത്. എന്നാല് സിനിമാ തിരക്കഥ ഒരിക്കലും വായിച്ച് സിനിമയ്ക്ക് ഒപ്പം പോകാനൊ ആസ്വദിക്കാനോ ആവില്ല. പിന്നെ പത്മരാജന്, എം.ടി. തുടങ്ങിയവരുടെ തിരക്കഥകള് വ്യത്യസ്ഥമാകുന്നതും വായിക്കപ്പെടുന്നതും അവര് കഥകാരന്മാരും സംവിധായകരും കൂടിയാകുന്നത് കൊണ്ടാണെന്ന് തോന്നുന്നു.\nഅതുപോലെ തന്നെ തിരക്കഥയും ഷൂട്ടിംഗ് സ്ക്രിപ്റ്റും രണ്ടും രണ്ടാണ്. ആദ്യത്തേതില് സംവിധായകന്റെ ഇടപെടല് ഉണ്ടാവണമെന്നില്ല. സീനുകളില് നിന്നും ഷോട്ട് തിരിച്ചെഴുതുന്നതൊക്കെ ഷൂട്ടിംഗ് സ്ക്രിപ്റ്റിലാണ്, അതു തന്നെയാണ് എഡിറ്ററുടെയും ഒക്കെ മേശപ്പുറത്തുമുണ്ടാവുക.\nലളിതം പറയാന് ശ്രമിച്ചിരിക്കുന്ന 'ഒളിച്ചുകളി' തിരക്കഥയുടെ ആദ്യരൂപത്തിലാണ്, അതു തന്നെയാണ് വേണ്ടതും.(നന്നായിട്ടുമുണ്ട്) സമയദൈര്‍ഘ്യം തിരക്കഥ രചനയ്ക്ക് തടസ്സമാകുന്നത് എങ്ങിനെയെന്ന് എനിക്ക് മനസ്സിലാകുന്നില്ല, ദൃശ്യവല്‍ക്കരിക്കുന്ന സംവിധായകനാണ് അത് പാലിക്കേണ്ടത്, ഒപ്പം അയാളെ സഹായിക്കുന്ന 'കത്രിക' ക്കാരനുമെന്നാണ് ഞാന് കരുതുന്നത്.\nഓഫ്) ഇതെഴുതുന്ന കുട്ടി ‘ബൂലോഗ’ ത്തിലെ ആരുടെയെങ്കിലും മകളാണോ, പല കമന്റുകളിലും അത് പരാമര്‍ശിക്കുന്നു. പ്രൊഫൈലില് ഒന്നും കാണാനില്ല താനും,ആരെങ്കിലും ഒന്നു പരിചയപ്പെടുത്തിയാല് നന്നായിരുന്നു.\nഹരിത, നന്നായിരിക്കുന്നു. എന്റെ പത്താം തരവും അന്ന് ഞാന് ചെയ്ത/ചെയ്യാത്ത/ചിന്തിച്ച/ചിന്തിക്കാത്ത കാര്യങ്ങളും ഹരിത ഇപ്പോള് ചെയ്യുന്ന ഇത്തരം രചനകളും താരതമ്യപ്പെടുത്തുമ്പോള് ഹരിതയൊക്കെ എത്ര മിടുക്കിയാണെന്ന് തിരിച്ചറിയുന്നു.\nഉപദേശങ്ങളും നിര്‍ദ്ദേശങ്ങളും വിമര്‍ശനങ്ങളുമെല്ലാം ഉള്‍ക്കൊണ്ട് ഇനിയും എഴുതുക-പഠനത്തെ ബാധിക്കാതെ.\nസീന് 18-നെപ്പറ്റി ദൃശ്യന്റെയും ഹരിയുടെയും അഭിപ്രായം തന്നെ എനിക്കും. എന്നാലും അധികം തല പുകയ്ക്കേണ്ടാത്ത രീതിയില് സീനുകള് അവസാനിക്കുന്നതാണ് എനിക്കിഷ്ടം :)\nഹരിതക്ക് ബൂലോകത്തിലേക്ക് സ്വാഗതം.\nനല്ല എഴുത്ത്. ഇനിയും എഴുതൂ, അതോടോപ്പം തന്നെ മനസ്സിരുത്തി പഠിക്കുകയും വേണം, പത്താം തരമല്ലെ.\nഅഭിനന്ദനങ്ങള് ഹരിത ..\nഇതിനെ സിനിമയാക്കാനാവുമോ എന്നതിനെപ്പറ്റി ചിന്തിക്കേണ്ട.. നമ്മള് എഴുതുമ്പോള് മനസ്സിലുള്ള കാര്യങ്ങള് എത്രത്തോളം അതേ രീതിയില് വായനക്കാരില് എത്തിക്കാന് കഴിയുന്നു എന്നതാണ് പ്രധാനം. അതില് ഹരിത വിജയിച്ചിരിക്കുന്നു എന്നു ഞാന് കരുതുന്നു. എല്ലാ സീനുകളും സുന്ദരമായി വായനക്കാരുടെ മനസിലേക്കെത്തുന്നു. വീണ്ടും അഭിനന്ദനങ്ങള്.\nഎല്ലാവരും എഴുതിയതു പോലെ .. കൂടുതല് വായിക്കുക, നല്ലതുപോലെ പഠിക്കുക\nഹരിതയുടെ തിരക്കഥ മനോഹരം. ബിംബങ്ങളൊക്കെയും പുതിയ അര്‍ത്ഥങ്ങളും വ്യാകരണങ്ങളും നല്‍കുന്നു.\nഹരിയുടെ ചോദ്യം സിനിമയാണോ എന്നാണ്. ആണ് എന്നു തന്നെയാണ് എനിക്ക് തോന്നിയത്. പറയാന് ശ്രമിച്ച കാര്യം തിരക്കഥയിലൂടെ വ്യക്തമാകുന്നു. പിന്നെ ഇതൊരു സംവിധായകന്‍റെ കയ്യില് കിട്ടിയാല് നിരവധി മാനങ്ങള് അദ്ദേഹത്തിന് നല്‍കാന് കഴിയും എന്നു തന്നെയാണ് എന്‍റെ വിശ്വാസം.\nഹരി പറഞ്ഞതു പോലെ കുറച്ച് തിരക്കഥകള് വായിക്കുന്നത് ടെക്നിക്കല് വശവും സീന് ഉണ്ടാക്കുന്ന രീതികളും അറിയുവാന് സഹായിക്കും എന്നു തോന്നുന്നു. ആദ്യ 10 സീന് ഒറ്റ സീന് ആയി മാറ്റാവുന്നതാണ്. അവിടെ യാണ് തിരക്കഥ വായനയുടെയും അനുഭവത്തിന്‍റെയും ആവശ്യകത നമുക്ക് തിരിച്ചറിയുവാന് സാധിക്കുന്നത്. ഷോട്ടുകളും സീനുകളും തമ്മിലുള്ള വ്യത്യാസവും ക്യാമറ ചലിപ്പിക്കുന്നതിലെ അറിവും നല്ല തിര്‍ക്കഥ എഴുതുന്നതിനെ സഹായിക്കും ഇതൊക്കെയും ടെക്നിക്കല് ഭാഗമാണ്. എന്നാല് മനസ്സില് തിരക്കഥയുള്ള രചയിതാവ് ഇതിന്‍റെയൊന്നും പുറകെ പോകേണ്ട എന്ന് മറ്റൊരു വാദവും ഉണ്ട്. അതൊക്കെ സംവിധായകന് തീരുമാനിക്കും.\nസീന് 11 മുതല് എല്ലാം വളരെ മിനുക്കിയതാണ്. ശരിക്കും വായനക്കാരന് സീന് കാണുവാന് സാധിക്കുന്നു. ഒപ്പം വേദനയും വിഹ്വലതയും.\nഎന്താ‍യാലും നല്ല തിരക്കഥകള് ഇനിയും ഉണ്ടാകട്ടേന്ന് പ്രാര്‍ത്ഥിക്കുന്നു.\nകുട്ടികളുടെ ചിന്തയും വികാരങ്ങളും പകര്‍ത്താന് കുട്ടികള്‍ക്കാല്ലാതെ മാറ്റാര്‍ക്ക് പറ്റും?\nതിരക്കഥയിലൂടെ ഹരിത പറഞ കഥഅ തന്തു ഇഷ്ടമായി.\nഒളിച്ചിരിപ്പ് അനാഥമായ കാത്തിരിപ്പായി മാറിയെന്ന് വരുമോ….[കടപ്പാട് ഗുപ്തരോട്] എന്ന ആശങ്കയില് നിന്ന് അമ്മുവിന്റെ ഒളിച്ചിരിപ്പ് അവസാനമില്ലാത്ത കാത്തിര്‍പ്പായി വരുമോ എന്ന ഉണ്ണിയുടെ ആശങ്കയില് എത്തി നില്‍ക്കുമ്പോള് അമ്മു ഉണ്ണിയെ ശരിക്കും പറ്റിച്ചു.\nഇഷ്ടമായി അമ്മുവിനേം ഉണ്ണിയേം\nഞാനെന്റെ കുട്ടിക്കാലവുമോര്‍ത്തു പോയ്\nസംസ്ഥാന അവാര്‍ഡ് നേടിയതില് അഭിനന്ദനങ്ങള്\nഅഭിനന്ദനങ്ങള് !! ഇതിന്റെ വിഡിയൊ യൂറ്റ്യൂബിലൊ മറ്റൊ ഉണ്ടോ?\n(let me see if u recognise me)\nAbhinandanangal, Harita!Thirakkathayum vayichu, nannaayi. Sachimama\nസംസ്ഥാന അവാര്‍ഡ് നേടിയതില് അഭിനന്ദനങ്ങള്.by harisankar.k


വനിതാ സീനിയർ ഏകദിന കപ്പ്: കേരളത്തെ തോൽപ്പിച്ച് ഡൽഹിയിൽ കീർത്തിയുടെ വീരവാദം വൃഥാ | ക്രിക്കറ്റ് വാർത്ത\nHome » Top News » വനിതാ സീനിയർ ഏകദിന കപ്പ്: കേരളത്തെ തോൽപ്പിച്ച് ഡൽഹിയിൽ കീർത്തിയുടെ വീരവാദം വൃഥാ | ക്രിക്കറ്റ് വാർത്ത\nഡെറാഡൂൺ: തിങ്കളാഴ്ച നടന്ന വനിതാ സീനിയർ ഏകദിന കപ്പിൽ കേരളം ഡൽഹിയോട് 8 റൺസിന് തോറ്റപ്പോൾ കീർത്തി കെ ജെയിംസിന്റെ ഓൾറൗണ്ട് ശ്രമങ്ങൾ പാഴായി.\nഎലൈറ്റ് ഗ്രൂപ്പ് എ മത്സരത്തിന്റെ അവസാന ഓവറിൽ കേരളം 185 റൺസിന് പുറത്തായി.\nഓപ്പണർമാരായ അക്ഷയ എ (49), കീർത്തി (41), തൃഷ്യ നാലാമൻ (33) എന്നിവർക്ക് പുറമെ മറ്റ് കേരള ബാറ്റ്‌സ്മാൻമാർക്കും പുറത്താകാൻ കഴിഞ്ഞില്ല. 142/8 എന്ന നിലയിൽ ഡൽഹി അനായാസ ജയം രേഖപ്പെടുത്തുമെന്ന് തോന്നിയെങ്കിലും കീർത്തി പൊരുതി നോക്കി. ഒമ്പതാം വിക്കറ്റിൽ ജിപ്‌സി വി ജോസഫിനൊപ്പം (11) 27 റൺസും അവസാന വിക്കറ്റിൽ ജയലക്ഷ്മി ദേവിക്കൊപ്പം 16 റൺസും കൂട്ടിച്ചേർത്തു.\nക്യാപ്റ്റൻ ബബിത നേഗിയുടെ അവസാന ഓവറിൽ മൂന്ന് പന്തുകൾ ബാക്കി നിൽക്കെ കീർത്തി 11 റൺസിന് പുറത്തായി. 53 പന്തിൽ3ബൗണ്ടറികളോടെയാണ് താരം പുറത്തായത്.\nപരുണിക സിസോദിയ 3/33 എന്ന നിലയിൽ മധുവും മഞ്ജു എയും2വിക്കറ്റ് വീതം വീഴ്ത്തി.\nനേരത്തെ, കേരളം ബൗളിംഗ് തിരഞ്ഞെടുത്ത ഡൽഹി 50 ഓവറിൽ 8 വിക്കറ്റ് നഷ്ടത്തിൽ 193 റൺസെടുത്തു. 70 റൺസെടുത്ത സിമ്രാൻ ദിൽ ബഹാദൂർ ടോപ് സ്കോറർ, ആയുഷ് സോണി (50), ഓപ്പണർ പ്രിയ പുനിയ (46).\nകീർത്തിയുടെ ട്രിപ്പിൾ സ്‌ട്രൈക്കുകൾക്ക് ശേഷം സിമ്രാനും ആയുഷും നാലാം വിക്കറ്റിൽ 117 റൺസ് കൂട്ടിച്ചേർത്തു. 68/3 എന്ന നിലയിലായിരുന്നു ഡൽഹി. 98 പന്തിൽ 10 ബൗണ്ടറികളോടെ 10 റൺസായിരുന്നു സിമ്രാന്റെ ഇന്നിങ്സ്.\nമിന്നു മണി (4/38), കീർത്തി (3/28) എന്നിവരാണ് കേരളത്തിന്റെ മികച്ച ബൗളർമാർ.\nഉദ്ഘാടന മത്സരത്തിൽ അസമിനെ പരാജയപ്പെടുത്തിയ കേരളം ബുധനാഴ്ച ജാർഖണ്ഡിനെ നേരിടും.\nഹ്രസ്വ സ്കോറുകൾ: ഡൽഹി 50 ഓവറിൽ 193/8 (സിമ്രാൻ ദിൽ ബഹാദൂർ 70, ആയുഷ് സോണി 50, പ്രിയ പുനിയ 46; മിന്നു മണി 4/38, കീർത്തി കെ ജെയിംസ് 3/28) bt കേരളം 49.3 ഓവറിൽ 185 (അക്ഷയ എ 49, കീർത്തി കെ ജെയിംസ് 41 IV 33 ; പരുണിക സിസോദിയ 3/35, മനു A2/28, മധു 2/32).\nപോയിന്റുകൾ: ഡൽഹി 4; കേരളം0.\nകേരളം രൂപീകൃതമായ ദിവസം കൊച്ചി ഇൻഫോപാർക്കിന് 18 വയസ്സ് തികയുന്നു\nഅച്യുതാനന്ദൻ, കേരളത്തിലെ മുതിർന്ന നേതാവ് ഐസിയുവിൽ


എം.എസ്. മുഹമ്മദ് കുഞ്ഞിയെ ആദരിച്ചു – Utharadesam\nപൊവ്വല്: പഴയകാല നേതാക്കളുടെ ത്യാഗവും ആവേശവും മുസ്‌ലിം ലീഗിന് എന്നും കരുത്താണെന്ന് ദേശീയ ജനറല് സെക്രട്ടറി പി.കെ. കുഞ്ഞാലികുട്ടി പറഞ്ഞു. സംസ്ഥാനത്ത് പ്രത്യേകിച്ച് മലബാറില് തലയെടുപ്പോടെ പ്രവര്‍ത്തിച്ച് മണ്‍മറഞ്ഞുപോയ നേതാക്കള്‍ക്കൊപ്പം പ്രവര്‍ത്തിച്ച് മികവു തെളിയിച്ച നേതാവാണ് സംസ്ഥാന പ്രവര്‍ത്തക സമിതി അംഗവും ജില്ലാ വൈസ് പ്രസിഡണ്ടുമായ എം.എസ്.മുഹമ്മദ് കുഞ്ഞിയെന്നും അദ്ദേഹം കൂട്ടിച്ചേര്‍ത്തു.\nഉദുമ മണ്ഡലം മുസ് ലിം ലീഗിന്റെ സ്‌നേഹാദരവ് എം.എസ്. മുഹമ്മദ് കുഞ്ഞിക്ക് കൈമാറി സംസാരിക്കുകയായിരുന്നു കുഞ്ഞാലിക്കുട്ടി. പ്രസിഡണ്ട് കെ.ഇ.എ. ബക്കര് അധ്യക്ഷത വഹിച്ചു. ജനറല് സെക്രട്ടറി എ.ബി. ഷാഫി സ്വാഗതം പറഞ്ഞു. സംസ്ഥാന ട്രഷറര് സി.ടി. അഹമ്മദലി, ജില്ലാ ട്രഷറര് കല്ലട്ര മാഹിന് ഹാജി, യു.ഡി.എഫ്. ഉദുമ മണ്ഡലം ചെയര്‍മാന് കല്ലട്ര അബ്ദുല് ഖാദര്, ശരീഫ് കൊടവഞ്ചി, ഹമീദ് മാങ്ങാട്, ഹുസൈനാര് തെക്കില്, സി.എല്. റഷീദ് ഹാജി, എം.എസ്. ഷുക്കൂര്, ഹാജി അബ്ദുല്ല ഹുസൈന്, കെ.ബി.മുഹമ്മദ് കുഞ്ഞി, മുഹമ്മദ് കുട്ടി, അഷ്‌റഫ് എടനീര്, ടി.ഡി. കബീര്, എം.ബി. ഷാനവാസ്, റൗഫ് ബായിക്കര, ജില്ലാ പഞ്ചായത്ത് മെമ്പര് പി.ബി. ഷഫീഖ്, എം.എച്ച്. മുഹമ്മദ് കുഞ്ഞി, എസ്.എം. മുഹമ്മദ് കുഞ്ഞി, എടനീര് അബൂബക്കര് ഹാജി, എസ്.പി. സലാഹുദ്ധീന്, ഹനീഫ കുന്നില്, ബഷീര് പള്ളങ്കോട്, ലത്തീഫ് പടുപ്പ്, അബ്ബാസ് ബന്താട്, എ.പി. ഹസൈനാര്, ഖാദര് ആലൂര് സംബന്ധിച്ചു.


BABA RAMDEV | ഇന്ത്യയിലെ ജനസംഖ്യ 150 കോടിയില് കൂടാന് പാടില്ല; കുടുംബത്തിലെ മൂന്നാമത്തെ കുട്ടിക്ക് സര്‍ക്കാര് ആനുകൂല്യങ്ങളും വോട്ടവകാശവും നിഷേധിച്ചുകൊണ്ട് നിയമം കൊണ്ടുവരണം; ജനസംഖ്യാനിയന്ത്രണത്തിന് പുതിയ മാര്‍ഗനിര്‍ദേശവുമായി യോഗാഗുരു ബാബാ രാംദേവ് - Malayalivartha.com Widgets Magazine\nഇന്ത്യയിലെ ജനസംഖ്യ 150 കോടിയില് കൂടാന് പാടില്ല; കുടുംബത്തിലെ മൂന്നാമത്തെ കുട്ടിക്ക് സര്‍ക്കാര് ആനുകൂല്യങ്ങളും വോട്ടവകാശവും നിഷേധിച്ചുകൊണ്ട് നിയമം കൊണ്ടുവരണം; ജനസംഖ്യാനിയന്ത്രണത്തിന് പുതിയ മാര്‍ഗനിര്‍ദേശവുമായി യോഗാഗുരു ബാബാ രാംദേവ്\n26 MAY 2019 07:15 PM IST\nജനസംഖ്യാനിയന്ത്രണത്തിന് പുതിയ മാര്‍ഗനിര്‍ദേശവുമായി യോഗാഗുരു ബാബാ രാംദേവ്. കുടുംബത്തിലെ മൂന്നാമത്തെ കുട്ടിക്ക് സര്‍ക്കാര് ആനുകൂല്യങ്ങളും വോട്ടവകാശവും നിഷേധിച്ചുകൊണ്ട് നിയമം കൊണ്ടുവരണമെന്നാണ് അദ്ദേഹത്തിന്റെ അഭിപ്രായം.\nഅടുത്ത 50 വര്‍ഷത്തിനുള്ളില് ഇന്ത്യയിലെ ജനസംഖ്യ 150 കോടിയില് കൂടാന് പാടില്ല. അതിലധികം താങ്ങാനുള്ള കരുത്തോ മുന്‍കരുതലോ രാജ്യത്തിനില്ല. മൂന്നാമത്തെ കുട്ടിക്ക് വോട്ടവകാശമോ തെരഞ്ഞെടുപ്പില് മത്സരിക്കാനുള്ള അവസരമോ സര്‍ക്കാര് ആനുകൂല്യങ്ങളോ ഒന്നും ലഭ്യമാകില്ല എന്ന തരത്തില് സര്‍ക്കാര് നിയമം കൊണ്ടുവരണം. രാംദേവ് അഭിപ്രായപ്പെട്ടു.\nഇത്തരമൊരു നിയമം പ്രാബല്യത്തില് വന്നാല്‍പ്പിന്നെ ഏത് മതത്തിലുള്ളവരായാലും മൂന്ന് കുട്ടികള് വേണമെന്ന് ചിന്തിക്കില്ല. രാജ്യത്ത് സമ്ബൂര്‍ണ ഗോവധ നിരോധനം നടപ്പാക്കണം. അതിലൂടെ മാത്രമേ കശാപ്പുകാരും ഗോ സംരക്ഷകരും തമ്മിലുണ്ടാകുന്ന സംഘര്‍ഷങ്ങള് ഇല്ലാതാക്കാന് സാധിക്കൂ. ഇന്ത്യയില് സമ്ബൂര്‍ണ മദ്യനിരോധനം കൊണ്ടുവരണമെന്നും ബാബാ രാംദേവ് പറഞ്ഞു.


ഇടറിയെങ്കിലും ചുവപ്പു മാറാതെ കൊല്ലം..Kollam did not turn red despite stumblingPunalur News \nഹോം Kollam ഇടറിയെങ്കിലും ചുവപ്പു മാറാതെ കൊല്ലം..Kollam did not turn red despite stumbling\nഇടറിയെങ്കിലും ചുവപ്പു മാറാതെ കൊല്ലം..Kollam did not turn red despite stumbling\nവ്യാഴാഴ്‌ച, ഡിസംബർ 17, 2020\nകൊല്ലം: കഴിഞ്ഞ തെരഞ്ഞെടുപ്പില് ചെേങ്കാട്ടയായി മാറിയ കൊല്ലത്ത് വിള്ളലുകള്‍ക്കിടയിലും ഇത്തവണയും ചെെങ്കാടി പാറി. കോര്‍പറേഷനിലും ജില്ല പഞ്ചായത്തിലും നില മെച്ചപ്പെടുത്തിയ എല്.ഡി.എഫിന് നഗരസഭയിലും േബ്ലാക്ക്, ഗ്രാമ പഞ്ചായത്തുകളിലും ആധിപത്യം നിലനിര്‍ത്താനായില്ല. കോര്‍പറേഷനില് 37ല് നിന്ന് 39 ലേക്കാണ് എല്.ഡി.എഫ് സീറ്റുയര്‍ത്തിയത്. ജില്ല പഞ്ചായത്തില് 22ല് നിന്ന് 23 ലേക്കും. കോര്‍പറേഷനില് യു.ഡി.എഫിന് 15ല് നിന്ന് ഒമ്ബതിലേക്കും ജില്ല പഞ്ചായത്തില് നാലില് നിന്ന് മൂന്നിലേക്കുമാണ് ഇറങ്ങേണ്ടിവന്നു.\nഭൂരിപക്ഷം കിട്ടുമെന്ന് വരെ പ്രതീക്ഷിച്ച കോര്‍പറേഷനില് ഒറ്റയക്കത്തില് ഒതുങ്ങേണ്ടിവന്നത് യു.ഡി.എഫിനുണ്ടാക്കിയ പരിക്ക് ചില്ലറയല്ല. അതേസമയം, ഗ്രാമപഞ്ചായത്തുകളില് നേടിയ മികവ് ആശ്വസിക്കാന് വകനല്‍കുന്നു. നാലു നഗരസഭകളിലും കഴിഞ്ഞ തവണ ഭൂരിപക്ഷം നേടിയ എല്.ഡി.എഫിന് ഇത്തവണ പരവൂരില് ഭൂരിപക്ഷം നഷ്ടപ്പെട്ടു. ആര്‍ക്കും ഭൂരിപക്ഷമില്ലാത്ത സ്ഥിതിയാണ് അവിടെ. മൂന്ന് സീറ്റുകളാണ് ഇത്തവണ എല്.ഡി.എഫിന് കുറഞ്ഞത്. കൊട്ടാരക്കരയിലും സീറ്റ് കുറഞ്ഞപ്പോള് പുനലൂരും കരുനാഗപ്പള്ളിയിലും നില മെച്ചെപ്പടുത്താനായി.\nഗ്രാമപഞ്ചായത്തുകളിലാണ് എല്.ഡി.എഫിന് തിരിച്ചടി നേരിട്ടത്. കഴിഞ്ഞ തവണ 68ല് 60 ഉം അവരാണ് നേടിയതെങ്കില് ഇത്തവണ അത് ഇടിഞ്ഞു. കോര്‍പറേഷനില് രണ്ടില് നിന്ന് ആറിലേക്ക് സീറ്റുയര്‍ത്താന് ബി.ജെ.പിക്കായി. അതുപോലെ എല്.ഡി.എഫ് ഭരിച്ചിരുന്ന രണ്ട് ഗ്രാമ പഞ്ചായത്തുകളില് ഒന്നാം കക്ഷിയാകാനും കഴിഞ്ഞു. നിയമസഭ തെരഞ്ഞെടുപ്പിലേക്ക് നീങ്ങുേമ്ബാള് ചില്ലറ പരിക്കുകളോടെയെങ്കിലും മുന്നോട്ടു നീങ്ങാന് എല്.ഡി.എഫിന് തദ്ദേശ ഫലം ആത്മവിശ്വാസം നല്‍കുന്നു.\nകഴിഞ്ഞ തവണ രണ്ടാം സ്ഥാനത്തുവന്ന ചാത്തന്നൂരിലടക്കം ബി.ജെ.പിക്കും പ്രതീക്ഷയര്‍പ്പിക്കാന് ധൈര്യം നല്‍കും. എന്നാല്, കഴിഞ്ഞ തവണ മുഴുവനും നഷ്ടമായ യു.ഡി.എഫിന് ഏറെ വിയര്‍പ്പൊഴുക്കിയാലേ മുന്നോട്ടുപോകാനാകൂ. അതുപോലെ, ബി.ജെ.പിയുടെ വളര്‍ച്ച എല്.ഡി.എഫും യു.ഡി.എഫും ഒരുപോലെ ഗൗരവത്തോടെ കാണേണ്ടിവരും.


ബെംഗളൂരുവിൽ ഇനി ഹോട്ടൽ ഭക്ഷണം കൈ പൊള്ളും - News Bengaluru\nബെംഗളുരു : ഐ. ടി നഗരത്തിൽ ഇനി ഹോട്ടൽ ഭക്ഷണം കഴിച്ചാൽ കൈപൊള്ളും. അടുത്ത ആഴ്ചമുതൽ ഹോട്ടൽ ഭക്ഷണത്തിന്റെ വിലകൂട്ടാൻ തീരുമാനിച്ചിരിക്കുകയാണ് ബ്രെഹത് ബംഗളുരു ഹോട്ടലിയേഴ്‌സ് അസോസിയേഷൻ.\nഹോട്ടൽ ഭക്ഷണത്തെ കൂടുതൽ ആശ്രയിക്കുന്ന ബെംഗളുരുകാരുടെ കീശ കലിയാകുന്ന തീരുമാനമാണിത്. ഇപ്പോൾ തന്നെ ഒരേ ഭക്ഷണത്തിനു പലതരം വിലയാണ് വിവിധ ഹോട്ടലുകൾ ഈടാക്കുന്നത്.\nസ്വിഗി, സോമറ്റോ തുടങ്ങിയ ഫുഡ് ആപുകൾ സജീവമായ നഗരത്തിൽ കുടുംബങ്ങൾ ഉൾപ്പടെ ഒരു ദിവസം ഒരു നേരത്തെ ഭക്ഷണത്തിനെകിലും ഹോട്ടലുകളെ ആശ്രയിക്കുന്നുണ്ട്.\nപൊതുവെ ചിലവേറിയ നഗരജീവിത്തിൽ ഹോട്ടൽ ഉടമകളുടെ ഈ തീരുമാനം കാര്യമായി തന്നെ ബാധിക്കും.\nസവാള വിലകുത്തനെ കൂടിയ നാളുകളിൽ പോലും ഹോട്ടൽ ഭക്ഷണത്തിനു വില വർദ്ധിപ്പിച്ചിരുന്നില്ല. എന്നാൽ പാചക വാതകം, പാൽ, പച്ചക്കറികൾ തുടങ്ങി എല്ലാ സാധനങ്ങളുടെയും വില വർദ്ധിച്ച സാഹചര്യത്തിൽ ഹോട്ടൽ ഭക്ഷണത്തിന്റെ വില കൂട്ടാതെ തരമില്ലെന്നാണ് ഉടമകളുടെ വാദം.


അവിശ്വസനീയം; 114 വയസുള്ള സന്ന്യാസി കോവിഡ് മുക്തൻ! - Samakalika Malayalam\nഅവിശ്വസനീയം; 114 വയസുള്ള സന്ന്യാസി കോവിഡ് മുക്തൻ!\nBy സമകാലിക മലയാളം ഡെസ | Published: 28th June 2020 12:28 PM |\nLast Updated: 28th June 2020 12:28 PM | A+A A- |\nആഡിസ് അബാബ: 114 വയസുള്ള സന്ന്യാസി കോവിഡ് രോഗത്തിൽ നിന്ന് മുക്തി നേടിയതായി കുടുംബം. എത്യോപ്യയിലാണ് 100 വയസു കഴിഞ്ഞ വൃദ്ധൻ കോവിഡിനെ അതിജീവിച്ചത്. എത്യോപ്യൻ ഓർത്തഡോക്സ് ക്രിസ്ത്യൻ സന്ന്യാസിയായ തിലഹുൻ വോൾഡോമിഖേലാണ് കോവിഡ് മുക്തനായത്.\nചികിത്സയ്ക്കിടെ ഇദ്ദേഹത്തിന് ഡെക്‌സാമെതാസോൺ നൽകിയിരുന്നു. മൂന്നാഴ്ചത്തെ ആശുപത്രി വാസത്തിന് ശേഷം ഇദ്ദേഹം വ്യാഴാഴ്ചയാണ് ആശുപത്രി വിട്ടത്. ചികിത്സയ്ക്കിടെ ഓക്‌സിജനും ഡെക്‌സാമെതാസോണും സന്ന്യാസിക്ക് നൽകിയിരുന്നു.\n100 വയസ് കഴിഞ്ഞ അദ്ദേഹത്തിന് രോഗ മുക്തി നേടാൻ സാധിച്ചത് അവിശ്വസനീയമായ കാര്യമാണെന്ന് ചികിത്സിച്ച ആശുപത്രിയിലെ ഡോക്ടറായ ഹിലുഫ് അബാറ്റെ വ്യക്തമാക്കി. രോഗം മാറി അദ്ദേഹം ആശുപത്രി വിട്ടത് സന്തോഷം നൽകുന്ന കാര്യമാണെന്നും ഡോക്ടർ പ്രതികരിച്ചു. പ്രായം തെളിയിക്കാനായി സന്ന്യസിയുടെ ജനന സർട്ടിഫിക്കറ്റ് കൈവശമില്ലെന്ന് വ്യക്തമാക്കിയ കുടുംബം എന്നാൽ അദ്ദേഹം 100ാം ജന്മദിനം ആഘോഷിച്ചതിന്റെ ചിത്രങ്ങൾ തെളിവായി നിരത്തി.\nഎത്യോപ്യൻ ആരോഗ്യ വകുപ്പ് വെന്റിലേറ്ററിൽ അത്യാസന്ന നിലയിലുള്ള കോവിഡ് രോഗികൾക്ക് ഡെക്‌സാമെതസോൺ നൽകാൻ നിർദ്ദേശം നൽകിയിരുന്നു.\nകുറഞ്ഞ ചെലവിൽ സുലഭമായി ലഭിക്കുന്ന മരുന്നാണ് ഡെക്‌സാമെതാസോൺ. കോവിഡ് ബാധിതരായി ആശുപത്രിയിൽ ചികിത്സയിലുള്ള രോഗികളുടെ മരണ നിരക്ക് മൂന്നിലൊന്നായി കുറയ്ക്കാൻ ഡെക്‌സാമെതാസോൺ ഉപയോഗം മൂലം സാധിച്ചതായി ഇംഗ്ലണ്ടിലെ ഗവേഷകർ അവകാശപ്പെട്ടിരുന്നു. ഇന്ത്യയിലും ഡെക്സാമെതാസോൺ രോഗികൾക്ക് നൽകാൻ കേന്ദ്ര സർക്കാർ അനുമതി നൽകിയിട്ടുണ്ട്.\nഎത്യോപ്യ സന്ന്യാസി ഓർത്തഡോക്സ് കോവിഡ് ഡെക്‌സാമെതാസോൺ ആശുപത്രി രോഗ മുക്തി ഡോക്ടർ


MALABAR ISLAM: ഇസ്ലാമിന്റെ സ ന്ദേശങ്ങൾ അറിയുവാൻ താൽപര്യപൂർവ്വം ഒഴുകിയെത്തുന്ന ആയിരങ്ങൾ ഇന്ന് കേരള മണ്ണിൽ സുലഭം!\nഇസ്ലാമിന്റെ സ ന്ദേശങ്ങൾ അറിയുവാൻ താൽപര്യപൂർവ്വം ഒഴുകിയെത്തുന്ന ആയിരങ്ങൾ ഇന്ന് കേരള മണ്ണിൽ സുലഭം!\nപ്രഭാഷണം ഒരു പ്ര ബോധന മാധ്യമം ആണു.\nതിരക്കുകളിൽ നിന്നും ദുനിയവിയായ ചിന്തകളിൽ നിന്നും ഒഴിഞ്ഞ് ഇസ്ലാമിന്റെ സ ന്ദേശങ്ങൾ അറിയുവാൻ താൽപര്യപൂർവ്വം ഒഴുകിയെത്തുന്ന ആയിരങ്ങൾക്ക് വിജ്ഞാന മധു പകരുന്ന സദസ്സുകൾ ഇന്ന് കേരള മണ്ണിൽ സുലഭം!\nഒരു പക് ഷേ, ഇന്നു ഇന്ത്യയിൽ ഏറ്റവും കൂടുതൽ മത പ്രഭാഷണ സദസ്സുകൾ നടക്കുന്നത് കേരളത്തിൽ!\nഒരു കാലത് റമളാനും റബീ ഉൽ അവ്വലിനും അനുബന്ധിച്ചായിരുന്നു പ്രഭാഷണങ്ങൾ.\nരാത്രി വൈകി ആരംഭിച്ച് സുബ് ഹിയോട് അടുത്ത് അവസാനിക്കുന്ന പാതിരാപ്രസംഗങ്ങൾ കഴിഞ്ഞ്\nപിരിയുന്ന മനസ്സുകളിൽ ഈമാന്റെ പ്രകാശമുണ്ടാകും;\nപൊടുന്നനെയാണു പ്രഭാഷണ രംഗം മാറി മറിഞ്ഞത്:\nതീപാറുന്ന ശൈലിയും സ്വരമാധുര്യവും വ്യ തസ്ഥ വിഷയങ്ങളുമായ് കടന്ന് വന്ന യുവ പ്രഭാഷക രെ മുസ് ലിം കൈരളി ഇരു കൈകളും നീട്ടി സ്വീകരിച്ചു.\nപരിധികൾ ഇല്ലാതെ എല്ലാ സമയങ്ങളിലും സദസ്സുകൾ!\nസീ ഡികളിലൂടെയും സാമൂഹ്യമാധ്യമങ്ങളിലൂടെയും വള രെ വേഗം പ്രഭാഷണങ്ങൾ പ്രചരിച്ചു!!\nഅനുദിനം പുതിയ പ്രഭാഷകന്മാർ രംഗ ത്തേക്ക് വരാൻ തുടങ്ങി,\nചിലർ 'ക്ലച്ച് പിടിച്ചു' മറ്റ് ചിലർ അതിനായുള്ള പരിശ്രമങ്ങളിലുമായ്!\nപ്രിയ ഉസ്താദുമാരെ കാണാനും പ്രഭാഷണം നേരിട്ട് കേൾക്കുവാനും വള രെ ദൂരം താണ്ടി വരാനും സമുദായം തയ്യാറായ്!\nഉസ്താദിന്റെ ഒരു ഡേറ്റിനായ് ദിവസങ്ങളോളം കാത്തിരിപ്പായ് യാത്രകളായ്!\nപ്രഭാഷണ സദസ്സുകൾ സംസ്ഥാനവും രാജ്യങ്ങളും കടന്ന് വിദേശ രാജ്യങ്ങളിലും എത്തി,\nപള്ളികൾക്കും മദ് റസ്സകൾക്കും സാധുക്കൾക്കുമായ് ഉസ്താദുമാർ ചോദിച്ചപ്പോൾ നിറഞ്ഞ മനസ്സോടെ സമ്പത്തും സ്വർണ്ണവും നൽകാൻ സമുദായം തയ്യാറായ്!\nതങ്ങളുടെ നാട്ടിൽ എത്തി ദീൻ പറയുന്ന ഉസ്താദുമാർക്കും ഉമ്മത്ത് ഹദ്‌യകൾ നൽകി!\nപ്രഭാഷണത്തിലെ മാസ്മരികത കേരളം നേരിട്ടറിഞ്ഞു!\nമൊബൈലുകൾ പ്രഭാഷണത്താൽ നിറഞ്ഞു,\nഅടുക്കളകളിലും അങ്ങാടികളിലും ചർച്ച പ്രഭാഷണത്തെ പറ്റിയായ്!\nപ്രഭാഷണ വേദികളിലെ സുൽത്താന്മാരും,\nജ്യോതിർഗ്ഗോളത്തിലെ അതുല്യ പ്രതിഭകളും,\nസോഷ്യൽ മീഡിയകളിലെ താരങ്ങൾ!\nസമുദായത്തിന്റെ സ്വത്തായ് മാറേണ്ടുന്ന ഈ പ്രഭാഷകന്മാരുടെ വിഷയത്തിൽ നാം ത ന്നെ മത്സരിക്കാൻ തുടങ്ങി,\nഉസ്താദ് ഞങ്ങളുടെ ആളോ നിങ്ങളുടെ ആളോ!?\nഎന്നൊക്കെ നാം തന്നെ തരം തിരിച്ചു!\nമറ്റൊരു സംഘടനയുടെ വേദിയിൽ പോയാൽ ,\nമറ്റൊരു സംഘടനാ നേതാവിനെ പറ്റി നല്ലത് പറഞ്ഞാൽ,\nപിന്നെ ഭ്രഷ്ട് കൽപ്പിക്കലായ്..\nപ്രഭാഷണങ്ങളുടെ മുറി ഭാഗങ്ങൾ ക്ലിപ്പ് ഇടലായ്,\nകുപ്രചരണങ്ങളും വ്യാജ ചിത്രങ്ങൾ\nസോഷ്യൽ മീഡിയകളിലൂടെ അപമാനിക്കലായ്,,,,,\nയുവ സമൂഹ മേ....\nപ്രഭാഷകന്മാർ ഏത് വേദിയിൽ പോയ് എന്നല്ല,\nഅവർ നമുക്കായ് എന്ത് പറഞ്ഞു തരുന്നു എന്നാക ട്ടെ നമ്മുടെ ചർച്ച!\n.ഏതു സംഘടനയിലും പ്രവർത്തിക്കാൻ , ആരുടെ വേദിയിലും പോകാൻ അവർക്ക് സ്വാതന്ത്ര്യം ഇല്ലേ.....\nഅല്ലാഹു നമുക്ക് കനിഞ്ഞരുളിയ ഈ അനുഗ്രഹീത പ്രഭാഷക രെ ഉമ്മത്തിന്റെ നന്മക്കായ് ഉപയോഗിക്കൂ....\nസംഘടനാ സങ്കുചിതത്തിന്റെ ഇരകളായ് അവരെ മാറ്റരുത്..\nപോസ്റ്റ് ചെയ്തത് Feroze ല് Friday, March 04, 2016


സ്വപ്‌നയുടെ ജാമ്യാപേക്ഷയെ എതിർത്ത് കേന്ദ്രസർക്കാരും എൻ ഐ എ യും; കോടതി ഫയലിൽ സ്വീകരിച്ചില്ല; ചൊവാഴ്ചത്തേക്ക് മാറ്റി |\nസ്വ‌പ്‌ന സുരേഷ് നൽകിയ മുൻകൂർ ജാമ്യാപേക്ഷ ഹൈക്കോടതി ഫയലിൽ സ്വീകരിച്ചില്ല. സ്വപ്‌നയ്ക്ക് മുൻകൂർ ജാമ്യാപേക്ഷ നൽകുന്നതിനെ കേന്ദ്രവും എൻ.ഐ.എയും എതിർത്തു. എൻ.ഐ.എ കേസ് ഏറ്റെടുത്ത പശ്‌ചാതലത്തിൽ മുൻകൂർ ജാമ്യാപേക്ഷയ്ക്ക് പ്രസക്തിയില്ലെന്ന് കേന്ദ്രം കോടതിയെ അറിയിച്ചു. ഹർജി പരിഗണിക്കുന്നത് കോടതി ചൊവാഴ്ചത്തേക്ക് മാറ്റി. സന്ദീപിനും സരിത്തിനും കേസിൽ പങ്കുണ്ടെന്നും സ്വപ്‌നയെ കസ്റ്റഡിയിൽ വേണമെന്നും കേന്ദ്രം വ്യക്തമാക്കി.\nഎഫ്.ഐ.ആർ പകർപ്പ് വേണമെന്ന് ഹർജിക്കാരി കോടതിയിൽ ആവശ്യപ്പെട്ടു. എൻ.ഐ.എ നിയമത്തിലെ 16, 17, 18 വകുപ്പുകൾ പ്രകാരം കേസെടുത്തുവെന്ന് കേന്ദ്രം കോടതിയെ അറിയിച്ചു. കേസന്വേഷണം തുടങ്ങിയിട്ടേയുള്ളൂ. പിടിച്ചെടുത്ത സ്വർണത്തിന്‍റെ അളവ് വലുതാണ്. രാജ്യസുരക്ഷയെയും സമ്പത്തിനെയും ബാധിക്കുന്ന പ്രശ്നമാണ്. എൻ.ഐ.എ കേസുകളിൽ മുൻകൂർ ജാമ്യം അനുവദിക്കാനാവില്ലെന്നും കേന്ദ്രസർക്കാർ വാദിച്ചു.\nഎൻ.ഐ.എ കേസ് ഏറ്റെടുത്തത് വൈകിയാണ്. സന്ദീപ് നായർ, സ്വപ്ന, സരിത് എന്നിവർക്ക് കളളക്കടത്തിൽ പങ്കുണ്ടെന്ന് വിവരം കിട്ടി. സ്വപ്നയും സരിതും കളളക്കടത്ത് നടത്തിയതായി സന്ദീപിന്‍റെ ഭാര്യ സൗമ്യയുടെ മൊഴി ഉണ്ടെന്നും കേന്ദ്രം വാദിച്ചു. കസ്റ്റംസ് അന്വേഷണം തുടങ്ങിയതിന് ശേഷം കൂടുതൽ തെളിവുകൾ കിട്ടി. അതിനാൽ തന്നെ സ്വപ്നയെ ചോദ്യം ചെയ്യേണ്ടതുണ്ടെന്നും കേന്ദ്രം കോടിയെ ബോധിപ്പിച്ചു.\nസ്വപ്നക്ക് കേസിന്‍റെ എഫ്.ഐ.ആർ കൈമാറണമെന്ന് കോടതി നിർദ്ദേശിച്ചു. എന്നാൽ ഹർജി കോടതി ഫയലിൽ സ്വീകരിക്കുകയോ ഹർജിക്കാരിക്ക് ഇടക്കാല സുരക്ഷ നൽകുകയോ ചെയ്തിട്ടില്ല. അതിനാൽ തന്നെ അന്വേഷണവുമായി എൻ.ഐ.എ സംഘത്തിന് മുന്നോട്ട് പോകാവുന്ന സ്ഥിതിവിശേഷമാണ് നിലവിൽ ഉള്ളത്.\nസ്വപ്ന ഓൺലൈൻ വഴിയാണ് ജാമ്യഹർജി നൽകിയത്. ജാമ്യഹര്‍ജിയില് യു.എ.ഇ കോണ്‍സല് ജനറലിന്‍റെ ചുമതലയുള്ള ഉദ്യോഗസ്ഥനെതിരായാണ് സ്വപ്ന ആരോപണം ഉന്നയിക്കുന്നത്. കോണ്‍സല് ജനറലിനായി വന്ന ബാഗേജ് വിട്ടുകൊടുക്കുന്നത് വൈകിയതിനെ തുടര്‍ന്ന് അദ്ദേഹത്തിന്‍റെ ആവശ്യപ്രകാരം ഇടപെടുക മാത്രമാണ് ചെയ്തിട്ടുള്ളത്.\nസ്വര്‍ണക്കടത്തുമായി ബന്ധമില്ല. മുഖ്യമന്ത്രിയുടെ ഓഫിസിനെതിരായ ആരോപണങ്ങള് മാദ്ധ്യമസൃഷ്ടിയാണെന്നും സ്വപ്ന ചൂണ്ടിക്കാട്ടി. അന്വേഷണവുമായി സ്വപ്ന ഏതുരീതിയിലും സഹകരിക്കുമെന്ന് ഹൈക്കോടതിയില് ജാമ്യഹര്‍ജി നല്‍കിയ അഭിഭാഷകൻ ടി.കെ.രാജേഷ്കുമാര് വ്യക്തമാക്കിയിരുന്നു. തന്‍റെ നിരപാരാധിത്വം വ്യക്തമാക്കാന് കോണ്‍സല് ജനറല് നൽകിയ സ്വഭാവ സര്‍ട്ടിഫിക്കറ്റും സ്വപ്ന ജാമ്യഹര്‍ജിയില് പരാമര്‍ശിച്ചിട്ടുണ്ട്.\nകേന്ദ്ര സർക്കാരിന്‍റെ പ്രത്യേക നിർദ്ദേശപ്രകാരം അഡ്വ.കെ. രാംകുമാറാണ് കസ്റ്റംസിന് വേണ്ടി കോടതിയിൽ ഹാജരായത്. കോൺസുലേറ്റി ചാർജുള്ള വ്യക്തിയുടെ നിർദേശ പ്രകാരം താൻ ഈ സംഭവത്തിൽ ഇടപെട്ടതായി സ്വപ്നതന്നെ ജാമ്യപേക്ഷയിലൂടെ സമ്മതിച്ചിട്ടുണ്ടന്ന് കസ്റ്റംസ് കോടതിയെ അറിയിച്ചു. സ്വർണക്കടത്ത് കേസിലെ പ്രധാന പ്രതിയെന്ന് സംശയിക്കുന്ന സ്വപ്നയ്ക്കും സന്ദീപിനും വേണ്ടിയുള്ള തിരച്ചിൽ കസ്റ്റംസ് ഊർജി തമാക്കുന്നതിനിടെയാണ് മുൻകൂർ ജാമ്യാപേക്ഷ ഹൈക്കോടതി പരിഗണിച്ചത്.\nജൂൺ 30നാണ് 30 കിലോ സ്വർണമടങ്ങിയ ബാഗേജ് തിരുവന്തുപുരം വിമാനത്താവളത്തിലെ കാർഗോ കോംപ്ലക്സിലെത്തിയത്. ബാഗേജ് വിട്ടുകിട്ടാതെ വന്നതോടെ കസ്റ്റംസിനെ ബന്ധപ്പെടാൻ യു.എ.ഇ കോൺസുലേറ്റി ചാർജുള്ള വ്യക്തി ആവശ്യപ്പെട്ടു. ഇതനുസരിച്ച് കസ്റ്റംസ് അസി.കമ്മീഷണറെ താൻ ബന്ധപ്പെട്ടെന്ന് മുൻകൂർ ജാമ്യഹർജിയിൽ സ്വപ്ന വ്യക്തമാക്കിയിരുന്നു.


Kozhikode-Wayanad Tunnel Road Project Starts Today-വയനാട്ടിലേക്കുള്ള തുരങ്കപ്പാത: മൂന്ന് വർഷത്തിനുള്ളിൽ പൂർത്തിയാകുമെന്ന് മുഖ്യമന്ത്രി\nപാത പ്രാവര്‍ത്തികമാകുന്നതോടെ വയനാട്ടിലേക്കുള്ള ദൂരം 30 കിലോ മീറ്ററിലേറെ കുറയും\nUpdated: October 5, 2020 11:14:23 am\nകൽപ്പറ്റ: . കോഴിക്കോട്-വയനാട് ജില്ലകളെ ബന്ധിപ്പിക്കുന്ന തുരങ്കപ്പാതയുടെ പദ്ധതി ഉദ്ഘാടനം മുഖ്യമന്ത്രി പിണറായി വിജയന് നിര്‍വഹിച്ചു. മന്ത്രിമാരായ ജി. സുധാകരന്, ടി.എം. തോമസ് ഐസക്ക്, ടി.പി. രാമകൃഷ്ണന്, എ.കെ. ശശീന്ദ്രന്, ജോര്‍ജ് എം. തോമസ് എംഎല്‍എ എന്നിവര് പങ്കെടുത്തു. വീഡിയോ കോൺഫറൻസ് വഴിയായിരുന്നു ഉദ്‌ഘാടനം.\nമൂന്ന് വർഷത്തിനകം പദ്ധതി പൂർത്തിയാക്കാൻ സാധിക്കുമെന്നാണ് പ്രതീക്ഷയെന്ന് മുഖ്യമന്ത്രി പറഞ്ഞു. പരിസ്ഥിതി പ്രാധാന്യം കൂടി പരിഗണിച്ച് വനഭൂമിക്കുള്ളിൽ പാറ തുരന്നാണ് പാത നിർമിക്കുന്നതെന്ന് മുഖ്യമന്ത്രി പറഞ്ഞു. വയനാട് ചുരത്തിന്റെ തനിമ നിലനിർത്താനും സംരക്ഷണത്തിനും ഇതുവഴി സാധിക്കുമെന്നും മുഖ്യമന്ത്രി ഉദ്‌ഘാടനവേളയിൽ പറഞ്ഞു.\nപദ്ധതിക്കായി പൊതുമരാമത്ത് വകുപ്പിന്റെ നേതൃത്വത്തില് കിഫ്ബിയില് നിന്നും 658 കോടി രൂപ നിലവിൽ അനുവദിച്ചിട്ടുണ്ട്. ഈ മേഖലയില് പ്രാവീണ്യം നേടിയ കൊങ്കണ് റയില്‍വേ കോര്‍പറേഷനെയാണ് തുരങ്ക പാതയെക്കുറിച്ച് പഠിക്കാൻ ഏല്‍പ്പിച്ചിരിക്കുന്നത്. സാങ്കേതിക പഠനം മുതല് നിര്‍മാണം വരെയുള്ള എല്ലാ കാര്യങ്ങളും കൊങ്കണ് റയില്‍വേ കോര്‍പറേഷന് നിര്‍വഹിക്കും.\nRead More: വയനാട് തുരങ്കപ്പാത: നിർമാണ ഉദ്ഘാടനം ഇന്ന്; അറിയാം പ്രത്യേകതകള്\nWeb Title: Kozhikode wayanad tunnel road project starts today\nതൃശൂരില് സിപിഎം ബ്രാഞ്ച് സെക്രട്ടറിയെ കുത്തിക്കൊലപ്പെടുത്തി


pranav mohanlal next movie - Malayalam Filmibeat\n| Updated: Saturday, March 3, 2018, 11:53 [IST]\nമോഹൻ ലാൽ പ്രണവ് ആരാധകർ ആവേശത്തിലാക്കി പുതിയ പ്രഖ്യാപനം. ആദി എന്ന സൂപ്പ‍ർ ഹിറ്റ് ചിത്രത്തിനു ശേഷം പ്രണവ് വീണ്ടും വെള്ളിത്തിരയിൽ എത്തുന്നു. ചിത്രത്തിനെ കുറിച്ചുള്ള ഔദ്യോഗിക പ്രഖ്യാപനത്തിന് ഇനി മണിക്കൂറുകൾ മാത്രം കത്തിരുന്നാൽ മതി.\nപ്രണവിന്റെ രണ്ടാം ചിത്രത്തിനെ കുറിച്ചുള്ള കൂടുതൽ വിവരങ്ങൾ ലഭ്യമല്ല. എന്നാൽ രണ്ടാം ചിത്രത്തിനെ കുറിച്ചുള്ള ഔദ്യോഗിക പ്രഖ്യാപനം ശനിയാഴ്ച വൈകിട്ട്5മണിയോടെ ഉണ്ടാകുമെന്ന് മോഹൻ ലാലിന്റെ പിആർ ടീം അറിയിച്ചിട്ടുണ്ട്. അയാതിനാൽ തന്നെ ഇവർ ചിത്രത്തിനെ കുറിച്ചു കൂടുതൽ വിവരങ്ങൾ ഇവർ പുറത്തു വിട്ടിട്ടില്ല.\nഅതേസമയം പ്രണവിന്റെ രണ്ടാം ചിത്രം നവാഗതനായ സംവിധായകനായ വൈശാഖിന്റെ കൂടെയാണെന്നുളള വാർത്തകൾ പ്രചരിച്ചിരുന്നു. എന്നാൽ ഇതിന്റെ ഔഗ്യോഗിക സ്ഥിരികരണം ഇതുവരെ ഉണ്ടായിട്ടില്ല.\nഅൻവർ റഷീദ് ചിത്രം\nപ്രണവിന്റെ കന്നി ചിത്രമായ ആദി ആശീർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് നിർമ്മിച്ചത്. അതെസമയം രണ്ടാം ചിത്രം നിർമ്മിക്കുന്നത് അൻവർ റഷീദാണത്രേ. ഇതിനു മുൻപ് പ്രമുഖ ഓൺലൈൻ പേർട്ടലായ സൗത്ത് ലൈവ് ഇതു സംബന്ധമായ വാർത്ത പുറത്തു വിട്ടിരുന്നു. ഇന്ന് വൈകിട്ട് ഈ ചിത്രത്തിന്റെ പ്രഖ്യാപനമാണോ നടക്കുന്നതെന്നുള്ള കാര്യം വ്യക്തമല്ല.\nപ്രണവ് മോഹൻലാൽ നായകനായി അരങ്ങേറിയ ചിത്രമായിരുന്നു ആദി. ജീതു ജോസഫ് സംവിധാനം ചെയ്ത ചിത്രം 2018 ലെ സൂപ്പർ ഡ്യൂപ്പർ ഹിറ്റായിരുന്നു. ഒരു പുതുമുഖ നടന് മലയാള സിനിമയിൽ നിന്ന് ലഭിക്കുന്ന ഏറ്റവും വിലിയ അംഗീകരമാണ് ആദിയിലൂടെ പ്രണവിന് ലഭിച്ചത്.\n30 കോടി കളക്ഷൻ\nപ്രണവിന്റെ കന്നി ചിത്രമായ ആദിയ്ക്ക് 30 കോടി രൂപയ്ക്ക് മകളിൽ കളക്ഷൻ ലഭിച്ചിരുന്നു. തുടക്കം മുതൽ ചിത്രത്തിന് വൻ കുതിപ്പായിരുന്നു. ബോക്സ് ഓഫീസിൽ മികച്ച പ്രകടനമാണ് ആദി കാഴ്ചവെച്ചത്.\nആദിയിലെ ആക്ഷൻ രംഗങ്ങൾ\nആദിയിലെ ആക്ഷൻ രംഗങ്ങളാണ് ചിത്രത്തിന്റെ ഹൈലൈറ്റ് . ചിത്രത്തിൽ അസാമാന്യ പ്രകടനമാണ് പ്രണവ് കാഴ്ചവെച്ചത്. ആക്ഷൻറെ കാര്യത്തിൽ അച്ഛന്റെ മകൻ തന്നെയാണ്. ആക്ഷൻ സീനിൽ ലാലേട്ടൻ കാണിക്കുന്ന അതേ ധീരത പ്രണവിന്റെ പ്രകടനങ്ങളിൽ കാണാൻ സാധിക്കും\nആദി പുറത്തിറങ്ങും മുൻപെ പ്രണവിനെ മികച്ച പ്രേക്ഷക സ്വീകാര്യതയാണ് ലഭിച്ചിരുന്നത്. അത് താരപുത്രൻ എന്നുള്ള ലേബലിൽ നിന്നല്ല ലഭിച്ചത്. പ്രണവിന്റെ സിമ്പിൾസിറ്റിയും ജീവിത രീതിയുമാണ് താരത്തിനെ എല്ലാവർക്കും പ്രിയപ്പെട്ടതാക്കിയത്\nആദിയുടെ വിജയിത്തിനു ശേഷം പ്രിയപ്പെട്ട് അപ്പുവിനെ വീണ്ടും വെള്ളിത്തിരയിൽ കാണാൻ പ്രേക്ഷകർ കാത്തിരിക്കുകയാണ്. വീണ്ടും ഒരു സൂപ്പർ ഡ്യൂപ്പർ പ്രണവ് മാസ് ചിത്രം കാണാനുള്ള കാത്തിരിപ്പു തീരാൻ ഇനി മണിക്കൂറുകൾ മാത്രം കഴിഞ്ഞാൽ മതി.\npranav mohanlal next movie


ഓടിയെത്തിയപ്പോൾ യസീം കണ്ടത് തവിടുപൊടിയായ വീടും പിതാവടക്കം കുടുംബത്തിലെ നാലുപേരുടെ മൃതദേഹവും... | Four Of Family Killed As Two-Storey Structure Collapses In Govandi | Madhyamam\nഗോവണ്ടിയിൽ കനത്ത മഴയിൽ തകർന്ന വീട്..ഇൻസെറ്റിൽ ഷെയ്ഖ് മുഹമ്മദ് യസീം\ndate_range 24 July 2021 10:13 AM GMT\nഓടിയെത്തിയപ്പോൾ യസീം കണ്ടത് തവിടുപൊടിയായ വീടും പിതാവടക്കം കുടുംബത്തിലെ നാലുപേരുടെ മൃതദേഹവും...\nമുംബൈ: ആ ദുരന്തകഥ വിവരിക്കുേമ്പാൾ ഷെയ്ഖ് മുഹമ്മദ് യസീമിന് കരച്ചിലടക്കാനാവുന്നില്ല. കനത്ത മഴ തളർത്തിയ മുംബൈ മഹാനഗരത്തിൽ ഗോവണ്ടിയിലെ ശിവാജി നഗറിലുള്ള തങ്ങളുടെ ബഹുനിലവീട് നിലംപൊത്തിയപ്പോൾ യസീമിന് നഷ്ടമായത് പിതാവ് ഉൾപെടെ അടുത്ത ബന്ധുക്കളായ നാലുപേരെയാണ്. സഹോദരനും മാതാവുമടക്കമുള്ളവർക്ക് ഗുരുതരമായി പരിക്കേറ്റിരിക്കുന്നു. തന്‍റെ മൊബൈൽ റിപ്പയർ ഷോപ്പിൽ രാത്രി കിടന്നുറങ്ങിയതുകൊണ്ടാണ് അപകടത്തിൽനിന്ന് യസീം രക്ഷപ്പെട്ടത്.\n'പുലർച്ചെ മൊബൈൽ ഫോൺ അടിക്കുന്നതുകേട്ടാണ് ഞാൻ ഉണർന്നത്. അയൽവാസികളിലൊരാളാണ് വിളിച്ചത്. എത്രയും പെട്ടെന്ന് വീട്ടിലേക്ക് വരാൻ പറഞ്ഞു. എന്താണ് കാര്യമെന്നൊന്നും പറഞ്ഞില്ല. പാതി ഉറക്കത്തിലായിരുന്ന ഞാൻ അപ്പോൾ തന്നെ വീട്ടിലെത്തി. അവിടെയെത്തിയപ്പോൾ കണ്ട കാഴ്ച ഹൃദയം പിളർക്കുന്നതായിരുന്നു. വീട് മുഴുവൻ തകർന്നു കിടക്കുന്നു. ചുറ്റും നിലവിളികൾ. പിന്നീട് കാണുന്നത് പിതാവിന്‍റെയും ബന്ധുക്കളുടെയും മൃതശരീരങ്ങളാണ്. എന്തു ചെയ്യണമെന്നറിയാതെ ആകെ തകർന്നുനിൽക്കുന്നതിനിടയിലാണ് മൃതദേഹങ്ങൾക്കൊപ്പം നടപടിക്രമങ്ങൾക്കായി പോകുന്നതിന് പൊലീസ് എന്നെ ആംബുലൻസിൽ കയറ്റിയത്' -കരഞ്ഞുകൊണ്ട് യസീം പറഞ്ഞു.\nപരിക്കേറ്റവരിലൊരാളെ ആശുപത്രിയിലേക്ക് മാറ്റുന്നു\nവെള്ളിയാഴ്ച പുലർച്ചെയായിരുന്നു അപകടം. നാലു പേർ മരിച്ച ദുരന്തത്തിൽ 11പേർക്കാണ് പരിക്കുപറ്റിയത്. യസീം തന്‍റെ സമയം അധികവും ചെലവഴിച്ചിരുന്നത് കടയിലായിരുന്നു. ഭക്ഷണം കഴിക്കാനും മറ്റ് അത്യാവശ്യ കാര്യങ്ങൾക്കുമായി ഇടക്കിടെ വീട്ടിലെത്തും. 'ഈ രണ്ടുനില വീട് കുറച്ചുവർഷങ്ങൾക്കു മുമ്പാണ് ഞങ്ങളുടെ കുടുംബം വാങ്ങിയത്. അതാണിപ്പോൾ ചീട്ടുകൊട്ടാരം പോലെ തകർന്നിരിക്കുന്നത്. വീടു തകർന്ന് വീണ് അയൽപക്കത്തെ ചില വീടുകൾക്കും കേടുപാടുകൾ സംഭവിച്ചു. അയൽക്കാരിൽ ചിലർക്ക് പരിക്കേൽക്കുകയും ചെയ്തിട്ടുണ്ട്'- രാജവാഡി ഹോസ്പിറ്റലിന്‍റെ അത്യാഹിത വിഭാഗത്തിന് പുറത്തിരുന്ന്, 40കാരനായ യസീം പറഞ്ഞു.\nഅപകട സ്ഥലത്ത് തടിച്ചുകൂടിയ പ്രദേശവാസികൾ\n'കഴിഞ്ഞ രാത്രിയിൽ എന്‍റെ കുടുംബം മുഴുവൻ വീട്ടിലുണ്ടായിരുന്നു. താഴത്തെ നിലയിലാണ് മാതാവും കസിൻസും കിടന്നുറങ്ങിയത്. സഹോദരൻ പർവേസ് ഷെയ്ഖും അവന്‍റെ ഭാര്യയും മറ്റൊരു കസിനും ഒന്നാം നിലയിലും പിതാവ് സബീർ ഷെയ്ഖ് രണ്ടാം നിലയിലുമായിരുന്നു. കെട്ടിടം തകർന്നപ്പോൾ പിതാവും രണ്ടു കസിൻസും സഹോദര ഭാര്യയുമാണ് മരിച്ചത്. സോഫ ബിസിനസ് നടത്തുന്ന പർവേസിന് ഗുരുതരമായി പരിക്കേറ്റു. ഇരുമ്പുകമ്പികൾ ഉൾപ്പെടെ അവശിഷ്ടങ്ങൾ അവന്‍റെ നെഞ്ചിലാണ് പതിച്ചത്. മാതാവിന് കാലിനാണ് പരിക്കേറ്റത്'- യസീം പറഞ്ഞു.\nTAGS:Building Collapse Govandi Mumbai Rain\nNews Summary - Four Of Family Killed As Two-Storey Structure Collapses In Govandi


മുഹമ്മദ് നബി ലോക നേതാവ് ~ യുക്തിവാദികളും ഇസ്‌ലാമും\n12:21:00 PM CKLatheef 1 comment\nമുഹമ്മദ് നബി ലോകത്തെവിടെയും ചര്‍ചാവിഷയമാണ്, അദ്ദേഹത്തിന്റെ സ്വകാര്യജീവിതം പോലും നിരൂപണവിധേയമാണ്, അദ്ദേഹത്തിന്റെ പൊതുജിവിതം വിമര്‍ശനവിധേയവും. ഇതൊന്നും ആരും തടഞ്ഞിട്ടില്ല, തടയാവുന്നതുമല്ല. അതെ സമയം തന്നെ അദ്ദേഹം ആക്ഷേപിക്കപ്പെടുകയും പരിഹസിക്കപ്പെടുകയും ചെയ്യുന്നു. ഇത് ഏത് പ്രവാചകന്‍മാര്‍ക്കും അനുഭവിക്കേണ്ടിവന്നിട്ടുണ്ട്. മോശയോ യേശുവോ അതില്‍നിന്ന് ഒഴിവല്ല. ഒരു കൂട്ടം മനുഷ്യര് ഒരാളോട് ശത്രുത കാണിക്കുകയും ദ്രോഹിക്കാന് ശ്രമിക്കുകയും ചെയ്യുന്നുവെന്നത് അദ്ദേഹത്തിന്റെ മഹത്വത്തിന് മാറ്റുകുറക്കുന്നില്ല.\nമാത്രമല്ല, ലോകത്തെവിടെയും അദ്ദേഹത്തെ ജീവനേക്കാള് സ്‌നേഹിക്കുകയും ആദരിക്കുകയും ചെയ്യുന്ന ഒരു ജനതയുമുണ്ട്. ലോകത്ത് അദ്ദേഹത്തെപ്പോലെ പിന്തുടരപ്പെടുന്ന ഒരു നേതാവില്ല. മറ്റേതൊരു നേതാവിനെ എടുത്ത് നോക്കിയാല് അദ്ദേഹം ഒരു വിഭാഗത്തിന്റെയോ ഒരു പ്രദേശത്തിന്റെയോ ഒരു രാജ്യത്തിന്റെയോ നേതാവാണ്. ചുരുക്കത്തില് മുഹമ്മദ് നബി പ്രത്യക്ഷത്തില് തന്നെ ഒരു ലോകനേതാവായി അനുഭവപ്പെട്ടുന്നു. ഇത് കേവലം ഒരു തോന്നലാണോ , അതല്ല അതിന് അര്‍ഹനാക്കുന്ന എന്തെങ്കിലും ഗുണങ്ങള് അദ്ദേഹത്തിന് ഉണ്ടായിരുന്നോ എന്ന് പരിശോധിക്കേണ്ടതുണ്ട്. എന്തൊക്കെയായിരിക്കണം ഒരു ലോകനേതാവിനുണ്ടായിരിക്കേണ്ട ഗുണങ്ങള്\n1. അദ്ദേഹത്തിന്റെ പ്രവര്‍ത്തനം ഒരു പ്രത്യേക സമുദായത്തിനോ ദേശത്തിനോ വംശത്തിനോ വര്‍ഗത്തിനോ വേണ്ടി മാത്രമായിരിക്കരുത്. അമേരിക്കയുടെ താല്‍പര്യ സംരക്ഷണത്തിന് വേണ്ടി നിലനിന്ന് ഒരു വ്യക്തിത്വം ആ രാജ്യത്തിന് മഹാനാണ്, ആ നിലക്ക് ലോകം അദ്ദേഹത്തെ കാണുകയും ചെയ്യും. പക്ഷെ അദ്ദേഹം എനിക്ക് നേതാവല്ല. ഗാന്ധിജി ഇന്ത്യക്കാരുടെ നേതാവാണ് പക്ഷെ ഒരു ചൈനക്കാരന് അദ്ദേഹം നേതാവല്ല.\n2. അദ്ദേഹത്തിന്റെ സിദ്ധാന്തങ്ങള് ലോകജനതക്കാകമാനം മാര്‍ഗദര്‍ശകമായിരിക്കണമെന്നാണ്. മനുഷ്യന്റെ എല്ലാ പ്രശ്‌നങ്ങള്‍ക്കും അദ്ദേഹത്തിന്റെ മാര്‍ഗദര്‍ശനം പരിഹാരമായിരിക്കുകയും വേണം. നേതാവ് എന്നതിന്റെ വിവക്ഷതന്നെ മാര്‍ഗദര്‍ശകന് എന്നാണ്. നന്മയിലേക്കും ധര്‍മത്തിലേക്കും വഴികാണിക്കാനാണ് നേതാവിനെ ആവശ്യമായി വരുന്നത്. മനുഷ്യന് അവന്റെ ജഢികേഛകള്‍ക്കനുസരിച്ച് ജീവിച്ചാല് തന്നെ തിന്മയിലേക്ക് സ്വാഭാവികമായി ചെന്നെത്തും. അതില്‍നിന്നും ശരിയായ ദിശകാണിക്കാന് അവന് ഒരു സഹായി ആവശ്യമുണ്ട്. അതാണ് നേതാവ്.\n3. അദ്ദേഹത്തിന്റെ നേതൃത്വവും മാര്‍ഗദര്‍ശനവും ഒരു നിശ്ചിത കാലത്തേക്ക് മാത്രമുള്ളതാവരുത്, മറിച്ച് എല്ലാ കാലത്തിനും എല്ലാ സാഹചര്യത്തിനും ഗുണകരമായിരിരിക്കണം. അത് എക്കാലത്തും ശരിയും സുബദ്ധവുമായിരിക്കണം. എന്നേക്കും സ്വീകാര്യമായിരിക്കണം. ഒരു കാലത്ത് പ്രയോജനപ്രദവും മറ്റൊരു കാലത്തേക്ക് പ്രയോജനരഹിതവുമായ മാര്‍ഗദര്‍ശനം നല്‍കുന്ന വ്യക്തി ലോകനേതാവായിരിക്കാന് യോഗ്യനല്ല.\n4. തത്വങ്ങളും സിദ്ധാന്തങ്ങളും മാത്രം നല്‍കി തന്റെ ദൗത്യം പൂര്‍ത്തീകരിച്ച ഒരായിരിക്കരുത്, മറിച്ച് സ്വജീവിതത്തിലൂടെ താന് നല്‍കിയ തത്വങ്ങളരുടെ പ്രയോഗികത തെളിയിച്ച ഒരാളായിരിക്കണം അദ്ദേഹം. തത്വങ്ങള് മാത്രം നല്‍കിയ വ്യക്തിയെ തത്വചിന്തകന് എന്ന് വിളിക്കാമെങ്കിലും നേതാവ് എന്ന വിളിക്ക് യോഗ്യനല്ല. താന് നല്‍കിയ സന്ദേശങ്ങളെ സ്വജീവിതത്തില് പ്രയോഗവല്‍ക്കരിക്കുകയും അപ്രകാരമുള്ള ഒരു ജനതയെ വാര്‍ത്തെടുക്കുകയും ചെയ്ത വ്യക്തിയാണ് മേല്‍പറഞ്ഞ ഗുണങ്ങളോടൊപ്പം ലോകനേതാവാകുന്നത്.\nലോകനേതാവിനുണ്ടാകേണ്ട ഗുണങ്ങള് ഏതെന്ന് ചിന്തിക്കുമ്പോള് മനുഷ്യബുദ്ധി എത്തിച്ചേരുന്ന നിഗമനങ്ങളാണ് മുകളില് അക്കമിട്ട് നല്‍കിയ നാല് കാര്യങ്ങള് . ഇനി ഇപ്രകാരം ഈ ഉപാധികള് മുഹമ്മദ് നബിയില് മേളിച്ചിട്ടുണ്ടോ എന്ന് പരിശോദിച്ചുനോക്കൂക.\nഅതില് ഒന്നാമത്തെ ഗുണം നബിയില് പൂര്‍ണമായി സമ്മേളിച്ചതായി കാണാം. അദ്ദേഹം ഒരു അറബിദേശീയവാദിയോ ഒരു ഗോത്രവംശീയവാദിയോ അല്ല. അദ്ദേഹത്തിന്റെ പ്രവര്‍ത്തനങ്ങള് സാര്‍വലൗകിക കാഴ്ചപ്പാടോടെയായിരുന്നു. അദ്ദേഹത്തിന്റെ കാഴ്പ്പാടില് എല്ലാ മനുഷ്യരും ഒരുപോലെയായിരുന്നു. ഒരു വര്‍ഗത്തോടോ സമുദായത്തോടോ ദേശത്തോടോ ആയിരുന്നില്ല അ്‌ദ്ദേഹത്തിന്റെ താല്‍പര്യം മറിച്ച് മുഴുവന് ജനതയോടുമായിരുന്നു. ഇക്കാരണത്താല് തന്നെ അദ്ദേഹത്തിന്റെ ജീവിത കാലത്ത് തന്നെ എത്യോപ്യക്കാരും പേര്‍ഷ്യക്കാരും റോമക്കാരും ഈജിപ്തുകാരും ഇസ്രായീല്യരുമെല്ലാം അറബികളെ പോലെ തന്നെ അദ്ദേഹത്തിന്റെ സഖാക്കളും അനുയായികളുമായി തീര്‍ന്നു. ഇപ്പോഴാകട്ടേ അ്‌ദ്ദേഹത്തിന്റെ അനുയായികളില്ലാത്ത ഏതെങ്കിലും രാജ്യം നിലനില്‍ക്കുന്നുണ്ടോ എന്ന് സംശയമാണ്.\nലോകനേതാവിനുണ്ടാകേണ്ട രണ്ടാമത്തെയും മൂന്നാമത്തെയും ഉപാധിയനുസരിച്ചും മുഹമ്മദ് നബി ലോകനേതാവിന് വേണ്ട ഗുണങ്ങള് ഉള്‍കൊണ്ട വ്യക്തിയാണെന്ന്് നിശ്ശംസയം പറയാം. നബിയുടെ സന്ദേശം ഒരു ദേശത്തിലെ കുറച്ചാളുകളുടെയോ ഒരു വര്‍ഗത്തിന്റെ പ്രാദേശികവും താല്‍കാലികവുമായ പരിഹാരത്തിന് വേണ്ടിയോ ആയിരുന്നില്ല. മനുഷ്യരാശിയുടെ മൗലികവും സാര്‍വത്രികവുമായ പ്രശ്‌നപരിഹാരത്തിനുള്ള നിര്‍ദ്ദേശങ്ങളാണ് അദ്ദേഹം നല്‍കിയത്. അതിലൂടെ അവന് ഉണ്ടാകുന്ന താല്‍കാലിക പ്രശ്‌നങ്ങള് കൂടി പരിഹരിക്കപ്പെടുന്ന സമഗ്രമായ സന്ദേശമാണ് അദ്ദേഹം നല്‍കിയത്.\nനാലാമത്തെ ഗുണം അദ്ദേഹം നല്‍കിയ സന്ദേശത്തിന്റെ പ്രയോഗക്ഷമതയാണല്ലോ. മുഹമ്മദ് നബി ഒരു സിദ്ധാന്ത്ം സമര്‍പ്പിക്കുക മാത്രമല്ല ചെയ്തത് ആ സിദ്ധാന്തമനുസരിച്ച് ചൈതന്യപൂര്‍ണവും ഊര്‍ജസ്വലവുമായ ഒരു സമൂഹത്തെ അദ്ദേഹം കെട്ടിപ്പടുക്കുകയും ചെയ്തു. വെറും 23 വര്‍ഷത്തിനുള്ളില് പടിപടിയായി ഒരു മഹത്തായ സമൂഹത്തെ വാര്‍ത്തെടുക്കുന്ന പരിപാടിയാണ്. ആത്മപൂജയില്‍നിന്ന് അവരെ മോചിപ്പിച്ചു. താന് മുന്നോട്ട് വെച്ച സിന്താത്തിനനുസരിച്ച് ചലിക്കുന്ന ലക്ഷക്കണക്കിന് വരുന്ന അനുയായി വൃത്തത്തെ സൃഷ്ടിച്ചു. നല്‍കിയ സിദ്ധാന്തങ്ങളത്രയും സ്വയം ജീവിതത്തില് പകര്‍ത്തി അവയുടെ പ്രയോഗക്ഷമത തെളിയിച്ചതിന്റെ ഫലമായിട്ടാണ് അ്‌ദ്ദേഹത്തിന് ഇത് സാധിച്ചത്. അങ്ങനെ തന്റെ സന്ദേശം പൂര്‍ണമായി പിന്‍പറ്റുന്ന ഒരു സമൂഹം എത്രമാത്രം ശുദ്ധവും സ്വഛവും ഉത്തമവുമായിരിക്കുമെന്ന് അദ്ദേഹം ലോകത്തിന് കാണിച്ചു കൊടുത്തൂ.\nഇനി പറയൂ. മുഹമ്മദ് നബി ലോകനേതാവ് എന്ന വിശേഷണത്തിന് അര്‍ഹനാണ് എന്ന് നിങ്ങളുടെ ബുദ്ധിസമ്മതിക്കുന്നില്ലേ. എന്തുകൊണ്ടാണ് പ്രവാചകനുമായി ബന്ധപ്പെട്ട സംഭവങ്ങള് ലോകത്താകമാനം ഇത്രയധികം കോളിളക്കവും സ്വാധീനവും സൃഷ്ടിക്കുന്നത് എന്ന് നിങ്ങള്‍ക്ക് മനസ്സിലാക്കാന് സാധിക്കുന്നില്ലേ. അദ്ദേഹം ലോകനേതാവാണ്. നിങ്ങളുടെയും നേതാവ്.\nPosted in: മുഹമ്മദ് നബി\n1:03 PM, ഒക്‌ടോബർ 03, 2012


ബിലീവേഴ്‌സ് ചര്‍ച്ച്; 57 ലക്ഷം പിടിച്ചെടുത്തു | Global Indian News\nHome Latest news ബിലീവേഴ്‌സ് ചര്‍ച്ച്; 57 ലക്ഷം പിടിച്ചെടുത്തു\nബിലീവേഴ്‌സ് ചര്‍ച്ച്; 57 ലക്ഷം പിടിച്ചെടുത്തു\nതിരുവല്ല: ഡോ. കെ പി യോഹന്നാന്റെ നേതൃത്വത്തിലുള്ള ബിലീവേഴ്‌സ് ചര്‍ച്ചിന്റെ തിരുവല്ലയിലെ ആസ്ഥാനത്തും സ്ഥാപനങ്ങളിലും ആദായനികുതി വിഭാഗത്തിന്റെ നേതൃത്വത്തില് പരിശോധന. തിരുവല്ല മഞ്ഞാടിയിലെ ഗോസ്പല് ഫോര് ഏഷ്യയിലും കുറിപ്പുഴയിലെ സഭാ ആസ്ഥാനത്തും ബിലീവേഴ്‌സ് ചര്‍ച്ച് മെഡിക്കല് കോളജ് ആശുപത്രിയിലുമാണ് ആദായ നികുതി ഉദ്യോഗസ്ഥര് പരിശോധനക്കായി എത്തിയത്. സഭാ ആസ്ഥാന വളപ്പില് പാര്‍ക്ക് ചെയ്തിരുന്ന ഡോ. കെ പി യോഹന്നാന്റെ സഹായിയുടെ വാഹനത്തിന്റെ ഡിക്കിയില് നിന്നും 57 ലക്ഷം രൂപ അന്വേഷണ സംഘം പിടിച്ചെടുത്തു. സഭാ പി ആര് ഒ യുടെതടക്കം മൊബൈല് ഫോണുകളും പിടിച്ചെടുത്തിട്ടുണ്ട്.\nഇതര സംസ്ഥാനങ്ങളില് നിന്നടക്കമുള്ള ആദായ നികുതി ഉദ്യോഗസ്ഥരുടെ നേതൃത്വത്തിലാണ് പരിശോധനകള് പുരോഗമിക്കുന്നത്. 30 വാഹനങ്ങളിലായാണ് അന്വേഷണ സംഘം എത്തിയത്. ഇന്ന് പുലര്‍ച്ചെ മൂന്ന് മണിയോടെ കോട്ടയത്ത് നിന്നും എത്തിയ ആദ്യസംഘം ബിലീവേഴ്‌സ് ചര്‍ച്ച് മെഡിക്കല് കോളജ് ആശുപത്രിയിലെ അഡ്മിനിസ്‌ട്രേഷന് വിഭാഗത്തിലാണ് പരിശോധനകള് നടത്തിയത്. ആറേ മുക്കാലോടെ രണ്ടാം സംഘവും എത്തി. തുടര്‍ന്നാണ് സഭാ ആസ്ഥാനത്തും ഗോസ്പല് ഫോര് ഏഷ്യയിലും പരിശോധനകള് ആരംഭിച്ചത്. പുറത്ത് നിന്നുള്ള ആരെയും അകത്തേക്ക് പ്രവേശിപ്പിക്കാതെയാണ് പരിശോധന. സഭാ ആസ്ഥാനത്തിന്റെ പ്രധാന കവാടത്തില് പോലീസ് കാവല് ഏര്‍പ്പെടുത്തിയിട്ടുണ്ട്.\nകോട്ടയത്ത് നിന്നുള്ള പത്തോളം വരുന്ന പോലീസ് സംഘമായിരുന്നു പുലര്‍ച്ചെ മുതല് കാവല് ഡ്യൂട്ടിയില് ഉണ്ടായിരുന്നത്. അന്വേഷണ സംഘത്തിന്റെ ആവശ്യപ്രകാരം ഇന്നലെ വൈകിട്ട് നാല് മണിയോടെ പത്തനംതിട്ട എ ആര് ക്യാമ്പില് നിന്നുള്ള കൂടുതല് പോലീസുകാരെ കാവലിനായി നിയോഗിച്ചിട്ടുണ്ട്. രാത്രി ഏറെ വൈകിയും പരിശോധനകള് തുടരുകയാണ്. ബിലീവേഴ്‌സ് ചര്‍ച്ചും ഗോസ്പല് ഫോര് ഏഷ്യ ട്രസ്റ്റും വിദേശ വിനിമയ ചട്ടം ലംഘിച്ച് വിദേശ രാജ്യങ്ങളില് നിന്നും സംഭാവന സ്വീകരിക്കുന്നുവെന്ന പരാതി ഉയര്‍ന്നിരുന്നു.\nവിദേശ രാജ്യങ്ങളില് നിന്ന് ചാരിറ്റി പ്രവര്‍ത്തനങ്ങള്‍ക്കായി സ്വീകരിച്ച സംഭാവന വകമാറ്റി ചെലവഴിച്ചതുമായി ബന്ധപ്പെട്ട് കാനഡ അടക്കമുള്ള രാജ്യങ്ങളില് കേസുകള് രജിസ്റ്റര് ചെയ്ത് തുടര്‍നടപടികളും നടന്നു വന്നിരുന്നു. ഇതിനിടയിലാണ് ബിലീവേഴ്‌സ് ചര്‍ച്ച് ആസ്ഥാനത്ത് ആദായനികുതി വകുപ്പ് റെയ്ഡിനെത്തിയത്. 2012ലും സംസ്ഥാന ആദായ നികുതി വകുപ്പ് ബിലീവേഴ്‌സ് ചര്‍ച്ച് കേന്ദ്രങ്ങളില് പരിശോധന നടത്തിയിരുന്നു.\nPrevious articleഇന്ത്യയില് നിന്നുള്ള പ്രത്യേക വിമാനങ്ങള്‍ക്ക് ചൈനയില് അനിശ്ചിത കാലത്തേക്ക് വിലക്ക്\nNext articleചോറ്റാനിക്കര അമ്മക്ക് 500 കോടിയുമായി ഭക്തന്


മുആവിയ- II, മര്‍വാന് ഇബ്‌നുഹകം (ഹി. 64-65) – Islam Padasala\nദുര്‍ബലനും രോഗിയുമായ മുആവിയ രണ്ടാമന് സിറിയക്കാര് ബൈഅത്തു ചെയ്‌തെങ്കിലും ഖലീഫയാകുവാന് അദ്ദേഹം ഇഷ്ടപ്പെട്ടില്ല. 40 ദിവസം ഖലീഫസ്ഥാനം വഹിച്ച മുആവിയ പിന്‍ഗാമിയെ നിശ്ചയിക്കുവാനുള്ള അധികാരം സമുദായത്തെ ഏല്‍പ്പിച്ചു. അധികാരം പൂര്‍ണമായി നഷ്ടപ്പെടുമോ എന്ന് ഉമവികള് ഭയപ്പെട്ടു. അതിനാല് അവര് മൂന്നാം ഖലീഫ ഉസ്മാനുബനു അഫ്ഫാന്റെ സെക്രട്ടറിയായിരുന്ന മര്‍വാനുബ്‌നു ഹകമിനെ ഖലീഫയായി തിരഞ്ഞെടുത്തു. ഹിജ്‌റ 64 ദുല്‍ഖഅദില് മര്‍വാനുബ്‌നുഹകം സിറിയയിലെ ഖലീഫയായി. അപ്പോള് സിറിയ ഒഴിച്ച് ഇസ്‌ലാമിക രാഷ്ട്രത്തിന്റെ മറ്റു ഭാഗങ്ങളെല്ലാം അബ്ദുല്ലാഹിബ്‌നു സുബൈറിന്റെ ഖിലാഫത്തിന് കീഴിലായിരുന്നു.\nകേവലം9മാസത്തെ ഭരണത്തിനു ശേഷം ഹിജ്‌റ 65 റമദാനില് മര്‍വാന് മരണമടഞ്ഞു. പിന്‍ഗാമിയായി മര്‍വാന് നിശ്ചയിച്ചതനുസരിച്ച് മകന് അബ്ദുല് മലിക് ഖിലാഫത്തേറ്റെടുത്തു.\nമര്‍വാനുബ്‌നുല് ഹകം (ഹി: 64-65)


ഒറ്റപ്പെടലും സ്‌നേഹരാഹിത്യവും അനുഭവിക്കുന്നുണ്ടോ? എങ്കില് ഈ രംഗമൊന്ന് മനസ്സ് ധ്യാനിച്ചാല് മതി : Marian Pathram\nഒറ്റുകൊടുക്കലിന്റെയും തിരസ്‌ക്കരണങ്ങളുടെയും വേദനകളിലൂടെ എല്ലാവരും ഒരിക്കലെങ്കിലും കടന്നുപോയിട്ടുണ്ട്. ആരും സ്‌നേഹിക്കാനില്ലെന്ന തോന്നല്. എല്ലാവരും ഒറ്റപ്പെടുത്തിയെന്ന സങ്കടം. ഹോ പറഞ്ഞറിയിക്കാനാവാത്ത ആ വേദന എല്ലാവരും അനുഭവിച്ചിട്ടുണ്ടാകും. ഇത്തരം സങ്കടങ്ങളിലൂടെ കടന്നുപോകുന്ന എല്ലാവരും ധ്യാനിക്കേണ്ടതാണ് ക്രിസ്തുവിന്റെ അന്ത്യഅത്താഴ വേളയിലെ ഒരു രംഗം. ക്രിസ്തു സ്‌നേഹിച്ചിരുന്ന ശിഷ്യന് അവന്റെ നെഞ്ചോട് ചാരിക്കിടന്നിരുന്നു എന്ന് വ്യക്തമാക്കുന്ന സുവിശേഷഭാഗമാണ് അത്. ( യോഹ 13: 23,25)\nയോഹന്നാന് എന്തുകൊണ്ടാണ് ക്രിസ്തുവിന്റെ നെഞ്ചോട് ചേര്‍ന്നുകിടന്നത്. അവിടെ യോഹന്നാന് സുരക്ഷിതത്വം അനുഭവപ്പെട്ടു, സ്‌നേഹം ലഭിച്ചു ഒരു കുഞ്ഞ് തന്റെ അമ്മയുടെ മാറിടത്തില് അഭയം കണ്ടെത്തുന്നതുപോലെ. ക്രിസ്തുവിന്‍റെ ഭൂമിവാസത്തിലെ ഏറ്റവും ദുഖം നിറഞ്ഞ നിമിഷമായിരുന്നു അത്. അപ്പോഴും ക്രിസ്തു യോഹന്നാനെ തന്‍റെ നെഞ്ചോട് ചേര്‍ക്കുന്നു.\nഎല്ലാവരെയും ക്രിസ്തു തന്റെ സ്‌നേഹത്തിന്റെ ഉറവിടത്തിലേക്ക് ക്ഷണിക്കുന്നു. അവിടെ ക്രിസ്തുവിന്റെ സ്‌നേഹത്തില് നമുക്ക് അഭയമുണ്ട്.\nജീവിതത്തില് ഒറ്റപ്പെടലും തിരസ്‌ക്കരണവും സ്‌നേഹത്തില് നിന്നുള്ള പുറത്താക്കലും അനുഭവപ്പെടുമ്പോള് ക്രിസ്തുവിന്റെ നെഞ്ചോട് ചേര്‍ന്നുകിടക്കുന്നതായി സങ്കല്പിക്കുക. അവിടെ നമുക്ക് ആശ്വാസം ലഭിക്കും. മനുഷ്യന്റെ സ്‌നേഹം ക്ഷണികമാണ്. ആവശ്യങ്ങള്‍ക്ക് വേണ്ടി ഉപയോഗിക്കുന്നത്. അതിനപ്പുറം പലരുടെയും കാര്യങ്ങളില് അതിന് നിലനില്പില്ല.നിസ്വാര്‍ത്ഥമായ സ്‌നേഹം പലരുടെയും ജീവിതത്തില് കാണാനുമാവില്ല.\nപക്ഷേ നമ്മെ ഏത് അവസ്ഥയിലും സനഹിക്കാന് കഴിയുന്നത് ദൈവത്തിന് മാത്രമേയുള്ളൂ. ആ ഹൃദയത്തോട് ചാരികിടക്കുക. മനസ്സിലെ സങ്കടങ്ങള് അലിഞ്ഞുപോകും. സ്‌നേഹിക്കപ്പെടാത്തതോര്‍ത്തുള്ള പരിഭവങ്ങള് അലിഞ്ഞുപോകും.\nഎന്റെ ഈശോയേ ഞാനിതാ നിന്റെ നെഞ്ചോട് ചാരികിടക്കുന്നു. എന്റെ സങ്കടങ്ങള്, ഞാന് അനുഭവിക്കുന്ന തിരസ്‌ക്കരണങ്ങള്, നന്ദികേടുകള് ഒന്നും ഒന്നും നീ കാണാതെ പോകരുതേ. ഞാന് നിന്നില് ആശ്വസിക്കട്ടെ. നിന്നില് മാത്രം.നിന്റെ സ്‌നേഹം മാത്രം മതിയെനിക്ക്..\nഎഴാം ദിവസം-14-09-2021-വിശുദ്ധ ലൂയിസ് ഡി മോൺഫോർട്ടിന്റെ ക്രമമനുസരിച്ചുള്ള ദൈവമാതാവിന്റെ വിമല ഹൃദയ പ്രതിഷ്ടാ ഒരുക്കം\nജീവിതത്തില് ദൈവമഹത്വം കാണണോ, ഈ വചനം ഹൃദിസ്ഥമാക്കൂ


Four Indian soldiers who were injured in the Galwan Valley clash are now stable | ലഡാക്ക് ഏറ്റുമുട്ടല്: പരിക്കേറ്റ നാല് ഇന്ത്യന് സൈനികരുടെ ആരോഗ്യനിലയില് പുരോഗതിയെന്ന് റിപ്പോർട്ട് - Malayalam Oneindia\nലഡാക്ക് ഏറ്റുമുട്ടല്: പരിക്കേറ്റ നാല് ഇന്ത്യന് സൈനികരുടെ ആരോഗ്യനിലയില് പുരോഗതിയെന്ന് റിപ്പോർട്ട്\nPublished: June 17 2020, 21:22 [IST]\nദില്ലി: ലഡാക്ക് അതിര്‍ത്തിയിലെ ഗാല്‍വാന് താഴ്വരയില് കേണല് ഉള്‍പ്പടേയുള്ള 20 ഇന്ത്യന് സൈനികര് വീരമൃത്യു വരിക്കാനിടയാക്കിയ സംഘര്‍ഷത്തിനിടെ പരിക്കേറ്റ് ഗുരുതരാവസ്ഥയിലായിരുന്ന നാല് സൈനികരുടെ ആരോഗ്യനിലയില് പുരോഗതിയുണ്ടെന്ന് സൈന്യം അറിയിച്ചു. പരിക്കേറ്റ് നാല് സൈനികരുടെ നില ഗുരുതരമാണെന്ന് നേരത്തെ റിപ്പോര്‍ട്ട് പുറത്തുവന്നിരുന്നു. സംഘര്‍ഷത്തെ തുടര്‍ന്ന് 20 സൈനികര് വീരമൃത്യു വരിച്ചെന്നാണ് കഴിഞ്ഞ ദിവസം പുറത്തുവന്ന റിപ്പോര്‍ട്ട്. അതേസമയം, ഇരുസൈന്യങ്ങളും തമ്മില് വെടിവയ്പ്പുണ്ടായിട്ടില്ല. കല്ലേറും തമ്മില് ഇരുമ്പുകമ്പികൊണ്ടുള്ള ആക്രമണവുമാണ് ഉണ്ടായതെന്നാണ് പുറത്തുവരുന്ന റിപ്പോര്‍ട്ടുകള്.\nഅറൂന്നൂറിലേറെ വരുന്ന ചൈനീസ് സൈനികരായിരുന്നു ഇന്ത്യന് സേനയെ നേരിടാനെത്തിയത്. പിപി14 എന്ന ഇന്ത്യന് പട്രോളിങ് സംഘം ഗാല്‍വാന് താഴ്വരയിലെ 14ാം പോയിന്റില് പരിശോധനയ്ക്ക് എത്തിയപ്പോഴാണ് ചൈനീസ് സൈനികര് ഇന്ത്യന് മേഖലയിലേക്ക് മുന്നേറിയതായി മനസ്സിലാക്കിയത്. ഇന്ത്യന് സംഘത്തില് ആളുകള് കുറവായിരുന്നു. ചൈനീസ് പട്ടാളവുമായി ചര്‍ച്ച ചെയ്ത് പ്രശ്‌നം സമാധാനപരമായി പരിഹരിക്കാനായിരുന്നു ഇന്ത്യന് സംഘം തുടക്കത്തില് തന്നെ ശ്രമിച്ചത്. ചര്‍ച്ചകള് വിജയത്തിലേക്കെത്തിയെന്ന് തോന്നിയ ഘട്ടം. ചൈന തങ്ങളുടെ പി5 എന്ന പോയിന്റിലേക്ക് പിന്‍മാറാമെന്ന് സമ്മതിച്ചു. ഇതോടെ ഇരു സംഘങ്ങളും സംഭവ സ്ഥലത്ത് നിന്നും പിരിഞ്ഞു.\nഎന്നാല് ഇന്ത്യന് പട്രോളിങ് സംഘം മടങ്ങിയെന്ന് മനസ്സിലാക്കിയ ഉടന് ചൈനീസ് പട്ടാളം ഇതേ സ്ഥലത്തേക്ക് വീണ്ടും വന്നു. ചര്‍ച്ചകളെ ധിക്കരിച്ചുകൊണ്ടുള്ള ചൈനയുടെ നീക്കം ഉടന് തന്നെ തിരിച്ചറിഞ്ഞ് ഇന്ത്യന് സേന കൂടുതല് പേരുമായി സ്ഥലത്തെത്തി. തുടര്‍ന്നാണ് സംഘര്‍ഷം ഉണ്ടായതെന്നാണ് റിപ്പോര്‍ട്ടുകള് പറയുന്നത്. സംഘര്‍ഷത്തില് ഇന്ത്യയേക്കാള് കനത്ത ആള്‍നാശമാണ് സംഘര്‍ഷത്തില് ചൈനക്ക് ഉണ്ടായതെന്നാണ് റിപ്പോര്‍ട്ടുകള് സൂചിപ്പിക്കുന്നത്. രക്ഷാപ്രവര്‍ത്തനത്തിനായി അതിര്‍ത്തിയില് ചൈനീസ് പട്ടാളം ഹെലികോപ്റ്റര് ഉപയോഗിച്ചതായും റിപ്പോര്‍ട്ടുണ്ട്. വാര്‍ത്താ ഏജന്‍സിയായ എഎന്‍ഐ റിപ്പോര്‍ട്ട് ചെയ്യുന്നത് പ്രകാരം ഇന്ത്യയുടെ ഭാഗത്ത് സംഭവിച്ചതിനേക്കാള് വലിയ നാശമാണ് ചൈനീസ് ഭാഗത്ത് ഉണ്ടായിരിക്കുന്നത്.\nഅതേസമയം, ലഡാക്കിലെ അതിര്‍ത്തിയില് 20 ഇന്ത്യന് സൈനികര് വീരമൃത്യുവരിക്കാന് കാരണം ചൈന മുന്‍കൂട്ടി തയ്യാറാക്കിയ പദ്ധതിയുടെ പരിണിതഫലമാണെന്ന് ഇന്ത്യന് വിദേശകാര്യമന്ത്രി എസ് ജയ്ശങ്കര് ചൈനയെ അറിയിച്ചു. എല്ലാത്തിനും ഉത്തരവാദി ചൈനയാണെന്നും കേന്ദ്രമന്ത്രി ജയ്ശങ്കര് ചൈനീസ് വിദേശകാര്യമന്ത്രി വാങ് യിയുമായി നടത്തിയ ടെലഫോണ് സംഭാഷണത്തില് അറിയിച്ചു. കിഴക്കന് ലഡാക്കില് ഇന്ത്യ സ്വീകരിച്ച നിലാപാടും എസ് ജയ്ശങ്കര് ചൈനീസ് വിദേശകാര്യമന്ത്രിയെ അറിയിച്ചു.\nindia army china indo china soldiers സൈന്യം ഇന്ത്യ ചൈന\nFour Indian soldiers who were injured in the Galwan Valley clash are now stable\nStory first published: Wednesday, June 17, 2020, 21:22 [IST]


14ാം വയസില് തട്ടിക്കൊണ്ടുപോയി കൈ വിരല് അരിയുമെന്ന് ഭീഷണിപ്പെടുത്തി; അനുഭവം പങ്കുവെച്ച് അശ്വിന് | r ashwin says about kidnapping happended in teenage - Malayalam MyKhel\n» 14ാം വയസില് തട്ടിക്കൊണ്ടുപോയി കൈ വിരല് അരിയുമെന്ന് ഭീഷണിപ്പെടുത്തി; അനുഭവം പങ്കുവെച്ച് അശ്വിന്\nUpdated: Tuesday, February 18, 2020, 9:28 [IST]\nചെന്നൈ: ഇന്ത്യന് ക്രിക്കറ്റ് ടീമിലെ ഏറ്റവും മികച്ച സ്പിന് ഓള്‍റൗണ്ടര്‍മാരില് ഒരാളാണ് രവിചന്ദ്ര അശ്വിന്. പരിമിത ഓവര് ക്രിക്കറ്റില് ഇന്ത്യന് ടീമില് സജീവമല്ലെങ്കിലും ടെസ്റ്റ് ക്രിക്കറ്റില് അശ്വിന് ഇപ്പോഴും നിറസാന്നിധ്യമാണ്. എതിര് ടീമിന്റെ പേടി സ്വപ്‌നങ്ങളിലൊരാളായ അശ്വിന് ബാല്യകാലത്തില് തന്നെ തട്ടിക്കൊണ്ടുപോയി ഭീഷണിപ്പെടുത്തിയ സംഭവം ആരാധകരുമായി പങ്കുവെച്ചിരിക്കുകയാണ്.\n''എനിക്കന്ന് 14-15 വസയ് പ്രായം. ഫൈനല് കളിക്കാന് ഗ്രൗണ്ടിലേക്ക് പോകാന് ഇറങ്ങുകയായിരുന്നു. അപ്പോള് നാലഞ്ച് പേര് റോയല് എന്‍ഫീല്‍ഡിലെത്തി. ആരാണെന്ന് ചോദിച്ചപ്പോള് ഫൈനലില് കളിക്കാനായി കൂട്ടിക്കൊണ്ടുപോകാന് വന്നവരാണെന്ന് പറഞ്ഞു. എന്നെ കൂട്ടിക്കൊണ്ടുപോകാന് ആളെ അയച്ചുവെന്നോര്‍ത്ത് അഭിമാനം തോന്നി. സാന്റ് വിച്ച് പോലെ ബുള്ളറ്റില് നടുക്കിരുത്തിയാണ് എന്നെ കൊണ്ടുപോയത്. അവരെന്നെ ചായക്കടയിലേക്കാണ് കൊണ്ടുപോയത്. അന്ന് ഗ്രൗണ്ടുകള്‍ക്ക് അരികത്തായി ചായക്കടകള് ഏറെയുണ്ടായിരുന്നു. കടയിലെ ബെഞ്ചിലിരുത്തി ചായയും ബജിയും എനിക്കായി ഓഡര് ചെയ്തു.\nപേടിക്കേണ്ട സഹായിക്കാനാണ് ഞങ്ങള് ശ്രമിക്കുന്നതെന്ന് അവര് പറഞ്ഞു. സമയം 3.40 ആയതോടെ മത്സരം തുടങ്ങാറായെന്നും പോകണമെന്നും ആവശ്യപ്പെട്ടു. അപ്പോള് അവര് നോ പറഞ്ഞു. ഞങ്ങള് എതിര് ടീമിന്റെ ആളുകളാണെന്നും നീ കളിക്കുന്നത് തടയുകയാണ് ഞങ്ങളുടെ ലക്ഷ്യമെന്നും അവര് പറഞ്ഞു. ഇനി നീ കളിക്കാന് പോയാല് വിരലുകള് അരിഞ്ഞ് കളയുമെന്ന് അവര് ഭീഷണിപ്പെടുത്തി. ക്രിക്ക് ബസ്സിന് നല്‍കിയ അഭിമുഖത്തിലാണ് രസകരമായ ഈ സംഭവം അശ്വിന് പങ്കുവെച്ചത്. നിലവില് ന്യൂസീലന്‍ഡിനെതിരായ ടെസ്റ്റ് പരമ്പരയ്ക്കുള്ള ഇന്ത്യന് ടീമിനൊപ്പമാണ് അശ്വിന്. ഈ മാസം 21നാണ് ന്യൂസീലന്‍ഡിനെതിരായ ടെസ്റ്റ് പരമ്പര ആരംഭിക്കുന്നത്. രണ്ട് മത്സരങ്ങളാണ് പരമ്പരയിലുള്ളത്.\n59 min ago 40ലേക്ക് ഒന്നു മാത്രം അകലം... സഹോദരന് പിറന്നാള് ആശംസ നേര്‍ന്ന് കോലി\nRead more about: r ashwin cricket ആര് അശ്വിന് ക്രിക്കറ്റ്\nStory first published: Tuesday, February 18, 2020, 8:59 [IST]


Dulquer Salmaan To Romance Sridevi's Daughter Jhanvi Kapoor - Malayalam Filmibeat\nനമ്മടെ സ്വന്തം ചുള്ളന് ചെക്കന് ദുല്‍ഖര് സല്‍മാനെ മലയാളത്തിന് നഷ്ടമാകുന്നു!\n| Published: Sunday, September 20, 2015, 13:13 [IST]\nനമ്മുടെ മലയാളത്തിന്റെ സ്വന്തം ദുല്‍ഖര് സല്‍മാന് എങ്ങോട്ടാണീ...പോകുന്നത്. മലയാളത്തിന് ഈ ചുള്ളന് ചെക്കനെ നഷ്ടമാകുമോ..? വൈകാതെ മലയാള സിനിമിയക്ക് ദുല്‍ഖറിനെയും നഷ്ടമാകുമെന്ന് ഉറപ്പ്. ഇനി തെന്നിന്ത്യന് താരം ദുല്‍ഖര് എന്നു പറയേണ്ടി വരും.\nതമിഴില് രണ്ടു സിനിമ കൊണ്ട് സ്വന്തം വ്യക്തിമുദ്ര പതിപ്പിച്ച ഈ മലയാളി ചെക്കന് ബോളിവുഡിലും തരംഗമാകാനിരിക്കുകയാണ്. തമിഴിലെ തകര്‍പ്പന് പ്രകടനത്തിനുശേഷം ബോളിവുഡ് ആരാധകരെയും ഞെട്ടിപ്പിക്കുന്നതോടെ മലയാളത്തിന് ദുല്‍ഖറിനെ നഷ്ടമാകുമോ എന്നാണ് ചര്‍ച്ചാവിഷയം.\nപ്രശസ്ത സംവിധായകന് രാജമൗലിയുടെ പിതാവും തിരക്കഥാകൃത്തുമായ കെ.വി വിജയേന്ദ്ര പ്രസാദ് ഒരുക്കുന്ന ചിത്രത്തിലാണ് ദുല്‍ഖര് സല്‍മാന് നായകനാകുന്നത്.\nഒ.കെ കണ്‍മണി പോലെ ഇതും ഒരു പ്രണയച്ചിത്രമായിരിക്കുമെന്നാണ് സൂചന. ശ്രീദേവിയുടെ മകള് ജാന്‍വി കപൂറിനെ പ്രണയിക്കാനാണ് ദുല്‍ഖര് ഒരുങ്ങുന്നത്. ജാന്‍വി കപൂറിന്റെ ആദ്യ സിനിമ കൂടിയാണിത്.\nബോളിവുഡില് മാത്രമല്ല, ഈ ചിത്രം മറ്റു ഭാഷകളിലും ഒരുക്കുന്നുണ്ട്. മലയാളം,തമിഴ്,ഹിന്ദി,തെലുങ്ക് എന്നീ ഭാഷകളിലാണ് ഒരുങ്ങുന്നത്.\nബാഹുബലി,ബജ്‌രംഗി ഭായിജാന് എന്നീ സൂപ്പര് ഹിറ്റ് ചിത്രങ്ങളുടെ തിരക്കഥയ്ക്കുശേഷമാണ് വിജയേന്ദ്ര പുതിയ ചിത്രത്തിനായി ഒരുങ്ങുന്നത്. ബോക്‌സ് ഓഫീസില് പുതിയ ചരിത്രം കുറിക്കുമോ എന്ന ചര്‍ച്ചയും നടക്കുന്നുണ്ട്.\nമലയാളികളുടെ ദുല്‍ഖര് ഇപ്പോള് തമിഴ് പ്രേക്ഷകരുടെയും മുത്താണ്. ഒ.കെ കണ്‍മണി എന്ന ഹിറ്റ് ചിത്രത്തിനുശേഷം ദുല്‍ഖര് തമിഴില് അടുത്ത ചിത്രത്തിനായി ഒരുങ്ങുകയാണ്. തമിഴ് നടന് കാര്‍ത്തിയോടൊപ്പമാണ് അടുത്ത ചിത്രം.\nRead more about: dulquer salmaan actor bollywood film ദുല്‍ഖര് സല്‍മാന് നടന് ബോളിവുഡ് സിനിമ\nDulquer Salmaan, the charming young actor, is reportedly all set to romance Bollywood diva Sridevi's daughter Jhanvi Kapoor.\nStory first published: Sunday, September 20, 2015, 13:13 [IST]


ചേരാവള്ളി മുസ്ലിം ജമാഅത്ത് പള്ളിയിലെ കതിർ മണ്ഡപത്തിൽ അഞ്ജുവിന് താലി ചാർത്തി ശരത്ത് - BIGNEWSLIVE | Latest Malayalam News\nകായംകുളം: ഒരു നാടാകെ കാത്തിരുന്ന വിവാഹത്തിന്റെ ചടങ്ങുകൾക്ക് ശുഭപര്യവസാനമായി. ചേരാവള്ളി മുസ്ലിം ജമാഅത്ത് പള്ളിയുടെ മുറ്റത്ത് ഒരുക്കിയ വിവാഹപന്തലിൽ വെച്ച് അഞ്ജുവിന് ശരത്ത് താലി ചാർത്തി സുമംഗലിയാക്കി. മതസൗഹാർദ്ദത്തിന്റെ നേർക്കാഴ്ചയായ വിവാഹത്തിന് ചേരാവള്ളിയിലെ നാട്ടുകാരെല്ലാം പങ്കാളികളാകാൻ എത്തിച്ചേർന്നു.\nകാപ്പിൽ കിഴക്ക് തെട്ടേ തെക്കടുത്ത് തറയിൽ ശശിധരന്റേയും മിനിയുടേയും മകൻ ശരത്ത് ശശിയാണ് ഞായറാഴ്ച രാവിലെ 11.30നും 12.30നും ഇടയിലുള്ള ശുഭമുഹൂർത്തത്തിൽ അഞ്ജുവിന് താലി ചാർത്തിയത്. ചേരാവള്ളി ‘അമൃതാഞ്ജലി’യിൽ പരേതനായ അശോകന്റെയും ബിന്ദുവിന്റേയും മകളാണ് അഞ്ജു.\nഅശോകന്റെ മരണശേഷം താങ്ങ് നഷ്ടപ്പെട്ട് കഷ്ടപ്പാടിലായ ബിന്ദു അയൽവീടുകളിൽ പണിയെടുത്താണ് കുടുംബം പുലർത്തിയിരുന്നത്. ഒടുവിൽ മകളുടെ വിവാഹം നടത്താൻ നിവൃത്തിയില്ലാതെ വന്നതോടെ അയൽക്കാരനും ജമാഅത്ത് കമ്മിറ്റി സെക്രട്ടറിയുമായ നുജുമുദ്ദീൻ ആലുംമൂട്ടിലിന്റെ സഹായം തേടുകയായിരുന്നു. ജമാഅത്ത് കമ്മിറ്റി ഒന്നാകെ ചർച്ചചെയ്ത് അഞ്ജുവിന്റെ വിവാഹച്ചെലവ് മാത്രമല്ല പള്ളിയോട് ചേർന്നുതന്നെ പന്തലൊരുക്കാനും തീരുമാനിക്കുകയായിരുന്നു.\nവിവാഹത്തിനായി 3000 പേർക്ക് വിവാഹസദ്യ ഒരുക്കിയതും അഞ്ജുവിന് സ്വർണ്ണാഭരണങ്ങൾ സമ്മാനിച്ചതും ചേരാവള്ളി മുസ്ലിം ജമാഅത്ത് പള്ളി കമ്മിറ്റി തന്നെയാണ്. ജമാഅത്ത് കമ്മിറ്റി സെക്രട്ടറിയുടെ നേതൃത്വത്തിൽ ഭാരവാഹികൾ ഒത്തുചേർന്ന് അഞ്ജുവിന്റെ വിവാഹം നടത്തുന്ന ചുമതല ഏറ്റെടുത്തു.\nവീട്ടുകാർക്കൊപ്പം ജമാഅത്ത് കമ്മറ്റിയും അഞ്ജുവിന്റെയും ശരത്തിന്റെയും വിവാഹക്ഷണപത്രം വിതരണം ചെയ്തിരുന്നു. പൂർണ്ണമായും ഹൈന്ദവാചാരപ്രകാരമായിരുന്നു പള്ളി മുറ്റത്തെ ഈ നന്മ നിറഞ്ഞ വിവാഹം നടന്നത്.\nTags: alappuzhaanju and sharathcheravally jama at masjidKeralawedding\nരാജ്യത്തെ രണ്ടായി വെട്ടിമുറിച്ചവരുടെ പാപത്തിനുള്ള പരിഹാരമാണ് പൗരത്വ ഭേദഗതി; നിയമം 70 വര്‍ഷം മുമ്പ് നടപ്പാക്കേണ്ടതായിരുന്നു; കേന്ദ്രമന്ത്രി


കങ്കണയ്ക്കും സഹോദരിക്കും കോടതി സമന്‍സ്; നേരിട്ട് ഹാജരാവണം, നടപടി ആദ്യത്യ പഞ്ചോളിയുടെ മാനനഷ്ടക്കേസില് | DoolNews\nWednesday, 26th June 2019, 6:02 pm\nമുംബൈ: നടി കങ്കണക്കും സഹോദരി രംഗോലിക്കുമെതിരെ കോടതി സമന്‍്‌സ്. നടന് ആദിത്യ പഞ്ചോളി നല്‍കിയ മാനനഷ്ടക്കേസിലാണ് കോടതിയുടെ നടപടി. ഇരുവരും നേരിട്ട് കോടതിയില് ഹാജരാവണമെന്നാണ് സമന്‍സില് പറയുന്നത്.\nതനിക്കെതിരെ വ്യാജ പീഡന പരാതി നല്‍കിയെന്ന് കാണിച്ചാണ് ആദ്യത്യ പഞ്ചോളി മാനനഷ്ടത്തിന് കേസ് കൊടുത്തത്. കങ്കണയ്ക്കും സഹോദരിക്കുമെതിരെ ആദിത്യ പഞ്ചോളിയും ഭാര്യ സെറീനാ വഹാബും നാല് പരാതികളാണ് നല്‍കിയത്.


81 Covid Cases Reported in Thrissur Medical College | തൃശ്ശൂർ മെഡിക്കൽ കോളേജിൽ കൊവിഡ് വ്യാപനം രൂക്ഷം; 81 പേർക്ക് രോഗം..പ്രോട്ടോക്കോൾ വീഴ്ചയെന്ന് റിപ്പോർട്ട് - Malayalam Oneindia\n52 min ago Today Horoscope in Malayalam (25th Sep 2021) | Daily Rashi Phalam | ഇന്നത്തെ നാള് ഫലം, നക്ഷത്ര ഫലം, രാശി ഫലം\nUpdated: Sat, Jul 24, 2021, 17:58 [IST]\nതൃശ്ശൂർ; ആശങ്ക ഉയർത്തി തൃശ്ശൂർ മെഡിക്കൽ കോളേജിലെ കിടപ്പു രോഗികളിൽ കൊവിഡ് വ്യാപനം രൂക്ഷമാകുന്നു. നിലവിൽ 81 പേർക്കാണ് രോഗം സ്ഥിരീകരിച്ചത്. വാർഡിലെ 44 രോഗികൾക്കും 37 കൂട്ടിരിപ്പുകാർക്കുമാണ് രോഗം സ്ഥിരീകരിച്ചത്.\nനേരത്തേ മെഡിക്കൽ കോളേജിലെ മുപ്പത് വിദ്യാർത്ഥികൾക്ക് രോഗം സ്ഥിരീകരിച്ചിരുന്നു. ക്ലിനിക്കൽ ഡ്യൂട്ടിയിൽ ഉണ്ടായിരുന്ന വിദ്യാർത്ഥികൾക്കായിരുന്നു രോഗം. തുടർന്ന് ഹോസ്റ്റൽ അടയ്ക്കുകയും രണ്ട് ബാച്ചുകൾക്ക് അവധി നൽകുകയും ചെയ്തിരുന്നു. മെഡിക്കൽ കോളേജ് വളപ്പിലെ കോഫി ഹൗസ് ജീവനക്കാരായ 13 പേർക്കും രോഗം സ്ഥിരീകരിച്ചിരുന്നു.\nഅതേസമയം ആശുപത്രിയിൽ കൊവിഡ് മാനദണ്ഡങ്ങൾ പാലിക്കുന്നില്ലെന്ന ആഭ്യന്തര പരിശോധന റിപ്പോർട്ട് സൂപ്രണ്ടിന് കൈമാറിയിട്ടുണ്ട്. ആശുപത്രി വാർഡുകളിലേക്ക് ആശുകളുടെ തള്ളിക്കയറ്റം ഉണ്ടെന്നും തിരക്ക് നിയന്ത്രിക്കാനുള്ള നടപടികൾ ശരിയായ രീതിയിൽ സ്ലീകരിക്കുന്നില്ലെന്നും റിപ്പോർട്ടിൽ പറയുന്നു. മാത്രമല്ല വരാന്തയും മറ്റ് സ്ഥലങ്ങളും കൃത്യമായി സാനിറ്റൈസ് ചെയ്യുന്നില്ലെന്നും മാസ്ക് ഉപയോഗിക്കുന്നതിൽ വീഴ്ചയുണ്ടെന്നും റിപ്പോർട്ടിൽ പറയുന്നുണ്ട്. ആശുപത്രിയിൽ കനത്ത ജാഗ്രതാ നിർദ്ദേശം നൽകിയിട്ടുണ്ട്.\nഅതേസമയം ഇന്നലെ ജില്ലയിൽ 2,023 പേര്‍ക്കാണ് രോഗം സ്ഥിരീകരിച്ചത്. സമ്പര്‍ക്കത്തിലൂടെ മാത്രം 1,996 പേർക്കായിരുന്നു രോഗം സ്ഥിരീകരിച്ചത്. 9,740 പേരാണ് നിലവിൽ ചികിത്സയിൽ കഴിയുന്നത്. ജില്ലയില് ഇതുവരെ 3,07,438 പേർക്കാണ് കൊവിഡ് സ്ഥിരീകരിച്ചത്.\nതൃശ്ശൂര്: പഠനത്തിന്റെ എല്ലാ പ്രതിസന്ധികളെയും വിദ്യാർത്ഥികൾ പരാജയപ്പെടുത്തി; മന്ത്രി കെ രാജൻ\nതൃശ്ശൂരിന്റെ വിദ്യാഭ്യാസ മേഖലയ്ക്ക് ഉണർവേകാൻ സമഗ്ര പദ്ധതിയുമായി ജില്ലാ പഞ്ചായത്ത്\nthrissur തൃശൂര് covid19 coronavirus\n81 Covid Cases Reported in Thrissur Medical College


09 September, 2018 02:30:09 PM\nവെള്ളപൊക്ക ദുരിതാശ്വാസത്തിന്റെ പേരില് സര്‍ക്കാരും ആരാധനാലയങ്ങളും വിവിധ സംഘടനകളും ആഘോഷ പരിപാടികള് മാറ്റി വച്ചത് മറ്റൊരു വലിയ ദുരന്തത്തിലേക്ക് നാടിനെ നയിച്ചേക്കും. ആഘോഷങ്ങളുമായി ബന്ധപ്പെട്ട് വിവിധ മേഖലകളില് തൊഴിലെടുത്ത് ഉപജീവനം നടത്തുന്ന തങ്ങളുടെ ഭാവി തന്നെ അവതാളത്തിലാക്കുമോയെന്നാണ് തൊഴിലാളികള് ഭയപ്പെടുന്നത്.\nകലോത്സവങ്ങള് റദ്ദാക്കുന്നതോടെ സ്റ്റേജ്, ശബ്ദവും വെളിച്ചവും, ചമയങ്ങള് തുടങ്ങിയ മേഖലകളില് ജോലിയെടുക്കുന്നരോടൊപ്പം കലാകാരന്മാരും ബുദ്ധിമുട്ടിലേക്ക് നീങ്ങുകയാണ്. ഇവരില് നല്ലൊരു ശതമാനവും പ്രളയത്തെ തുടര്‍ന്ന് നിലവില് കഷ്ടപ്പാട് അനുഭവിക്കുന്നവരുമാണ്. ഏറ്റവും കൂടുതല് പ്രതിസന്ധി സ്റ്റേജ്, ശബ്ദവും വെളിച്ചവും മേഖലയിലാണ് ഉണ്ടാവുക.\nപ്രളയം നാടിനെ മൂടിയപ്പോള് ലൈറ്റ് ആന്റ് സൗണ്ട് മേഖലയില് നിന്ന് വന്‍സഹായമാണ് ദുരിതാശ്വാസക്യാമ്പുകളിലും മറ്റും എത്തിച്ചത്. 4000ഓളം ക്യാമ്പുകളില് പൂര്‍ണ്ണമായും സൗജന്യമായി തന്നെ ജനറേറ്ററും വെളിച്ചവും ശബ്ദവും എത്തിച്ചതിന് തന്നെ എട്ട് കോടി രൂപയിലധികം ചെലവായി. ഈ നാളുകളിലത്രയും തൊഴിലാളികള് സേവനമനസ്‌കരായി മുഴുവന് സമയവും രംഗത്തുണ്ടായിരുന്നു. പക്ഷേ ദുരിതാശ്വാസത്തിന്റെ പേരില് കലോത്സവങ്ങളും ആഘോഷങ്ങളും വേണ്ടെന്നു വെയ്ക്കുമ്പോള് നഷ്ടപ്പെടുന്നത് ഈ മേഖലയില് ജോലി ചെയ്യുന്ന ആയിരക്കണക്കിന് ആളുകളുടെ തൊഴില്.\nദുരിതാശ്വാസത്തിന്റെ പേരില് കുറെ അരിയും മറ്റു സാധനങ്ങളും കിട്ടിയാല് ദുരിതത്തില് നിന്ന് കരപറ്റാനാവില്ല. തൊഴില് ചെയ്ത് സ്വന്തം കാലില് നില്‍ക്കാന് ഉള്ള പിന്തുണയാണ് ലഭിക്കേണ്ടത്. അടുപ്പില് തീ കത്തിക്കാന് സഹായിക്കേണ്ടതിനു പകരം വെള്ളം ഒഴിച്ച് കെടുത്താന് നോക്കരുതെയെന്നാണ് ലൈറ്റ് ആന്‍റ് സൗണ്ട്സ് വെല്‍ഫയര് അസോസിയേഷന് ജനറല് സെക്രട്ടറി പി.എച്ച്.ഇക്ബാല് പറയുന്നത്.\nസീരിയലുകള്‍ക്കും സിനിമകള്‍ക്കും ഷൂട്ടിംഗിനും തടസമില്ല. മദ്യപാനത്തിനും വിവാഹ ധൂര്‍ത്തുകള്‍ക്കും തടസമില്ല. മൂന്നാം കിട ബിഗ് റിയാലിറ്റി ഷോകള്‍ക്ക് തടസമില്ല. ടിവി, റേഡിയോ സ്റ്റേഷനുകളിലെ പാട്ടുകള്‍ക്കും തമാശകള്‍ക്കും തടസമില്ല. ഫെയ്സ്ബുക്ക്, ഡബ്സ്മാഷ്, മ്യുസിക്കല് ഷോ ഇവയ്ക്കും സോഷ്യല് മീഡിയ വഴി തമാശ പറയാനും തമ്മിലടിക്കാനും തടസമില്ല. സമ്മേളനങ്ങള്‍ക്കും സമരങ്ങള്‍ക്കും കുറവില്ല. എന്നാല് സ്റ്റേജ് കലകള്‍ക്ക് മാത്രം ചെലവ് ചുരുക്കല് പറഞ്ഞ് തടസം വരുത്തുന്നത് കഷ്ടമാണ്.\nകലയെ ഉപജീവനമാക്കി മാത്രമാണ് കലാകാരന്റെ ജീവിതം. കല അവന്റെ വെറും ആനന്ദമല്ല. തൊഴിലാണ്. ആയിരക്കണക്കിന് കുടുംബങ്ങളുടെ അന്നമാണ്. മറ്റൊരു തൊഴില് മേഖലയ്ക്കും നേരിടാന് ഇടയില്ലാത്ത അത്ര പ്രതിസന്ധിയാണ് അവരുടെ മുന്നില്. ക്ലബുകള്, ആരാധനാലയങ്ങള്, സാംസ്‌കാരിക സംഘങ്ങള് എന്നിവയൊക്കെ സഹാനുഭൂതിയോടെ, സന്മനസോടെ ഈ സാഹചര്യം മനസിലാക്കുന്നുണ്ട്. എന്നാല് സര്‍ക്കാര് നിര്‍ദ്ദേശം നടപ്പിലാക്കുമ്പോള് ഇവര്‍ക്കുണ്ടാകുന്ന ബുദ്ധിമുട്ടുകള് കൂടി കണക്കിലെടുക്കേണ്ടതുണ്ട്.


നിത്യമായ ഭദ്രത വേദാധിഷ്ടിതമാണോ?\nനിത്യമായ ഭദ്രത വേദാധിഷ്ടിതമാണോ?\nചോദ്യം: നിത്യമായ ഭദ്രത വേദാധിഷ്ടിതമാണോ?\nഉത്തരം: ആളുകള് ക്രിസ്തുവിനെ രക്ഷകനായി സ്വീകരിച്ച് ദൈവവുമായി ഒരു ബന്ധത്തിലേക്ക് വരുമ്പോള് അത് നിത്യത വരെയുള്ള ഭദ്രതയെ ഉറപ്പു വരുത്തുന്നു. യൂദാ 24 ആം വാക്യം ഇങ്ങനെ പറയുന്നു. "വീഴാതവണ്ണം നിങ്ങളെ സൂക്ഷിച്ച് തന്റെ മഹിമാസന്നിധിയിൽ കളങ്കമില്ലാത്തവരായി ആനന്ദത്തോടെ നിറുത്തുവാന് ശക്തിയുള്ളവനു...". ദൈവത്തിന്റെ ശക്തി ഒരു വിശ്വാസിയെ വീഴാതെ സൂക്ഷിക്കുവാന് കഴിവുള്ളതാണ്. അവനാണ് നമ്മെ അവന്റെ മഹിമാസന്നിധിയില് കളങ്കമില്ലാതെ നിറുത്തുന്നത്. നമ്മുടെ നിത്യമായ ഭദ്രത നാം നമ്മെത്തന്നെ സൂക്ഷിക്കുന്നതിനേക്കാൾ അധികം ദൈവത്തിന്റെ കരുതലിനെ ആശ്രയിച്ചാണ് ഇരിക്കുന്നത്.\nകര്‍ത്താവായ യേശുക്രിസ്തു പ്രസ്താവിച്ചിരിക്കുന്നത് നോക്കുക. "ഞാന് അവര്‍ക്ക് നിത്യജീവന് കൊടുക്കുന്നു; അവ ഒരുനാളും നശിച്ചു പോകയില്ല; ആരും അവരെ എന്റെ കൈയില്‍നിന്ന് പിടിച്ചുപറിക്കുകയും ഇല്ല. അവയെ തന്നിരിക്കുന്ന എന്റെ പിതാവ് എല്ലാവരിലും വലിയവന്; പിതാവിന്റെ കൈയിൽ നിന്ന് പിടിച്ചു പറിക്കുവാൻ ആര്‍ക്കും കഴികയില്ല" (യോഹന്നാൻവ 10:28-29). യേശു കര്‍ത്താവും പിതാവും ഒരുപോലെ നമ്മെ അവരുടെ കൈകളില് പിടിച്ചിരിക്കുമ്പോൾ ആര്‍ക്കാണ് നമ്മെ അവരിൽ നിന്ന് പിരിച്ചെടുക്കുവാന് കഴിയുന്നത്?\nഎഫേസ്യർ.4:30 ൽ വിശ്വാസികളെ "വീണ്ടെടുപ്പിന് നാളിലേക്ക് മുദ്ര ഇട്ടിരിക്കുന്ന"തായി വായിക്കുന്നു. നമ്മുടെ ഭദ്രത നിത്യമല്ലെങ്കിൽ ഈ മുദ്ര വീണ്ടെടുപ്പുനാളിലേക്കുള്ളതല്ലാതെ, പാപത്തില് വീഴുന്നതുവരെ, അല്ലെങ്കില് അവിശ്വാസത്തിലും വിശ്വാസത്യാഗത്തിലും നിപതിക്കുന്നതുവരെയേ ആയിരിക്കുകയുള്ളല്ലോ. യോഹന്നാൻ 3:15,16 വാക്യങ്ങളിൽ കര്‍ത്താവു വാഗ്ദാനം ചെയ്തിരിക്കുന്നത് "നിത്യജീവ"നാണ്. കാലപ്പോക്കില് ഇല്ലാതായിപ്പോകുന്നതാണെങ്കില് അതിനെ "നിത്യജീവന്" എന്നു പറയുവാന് കഴികയില്ലല്ലോ. നമ്മുടെ ഭദ്രത നിത്യം അല്ലെങ്കിൽ വേദപുസ്തകത്തിലെ നിത്യജീവന്റെ വാഗ്ദത്തം തെറ്റാണെന്നു വരും.\nനമ്മുടെ സുരക്ഷിതത്വം എന്നത് അല്‍പം പോലും സംശയമില്ലാതെ പറഞ്ഞിരിക്കുന്നത് റോമർ 8:38-39 ലാണ്. "മരണത്തിനോ ജീവന്നോ ദൂതന്‍മാര്‍ക്കോ വാഴ്ചകള്‍ക്കോ അധികാരങ്ങള്‍ക്കോ ഇപ്പോഴുള്ളതിനോ വരുവാനുള്ളതിനോ ഉയരത്തിനോ ആഴത്തിനോ മറ്റു യാതൊരു സൃഷ്ടിക്കോ നമ്മുടെ കര്‍ത്താവായ യേശുക്രിസ്തുവിലുള്ള ദൈവസ്നേഹത്തിൽ നിന്ന് നമ്മെ വേര്‍പിരിക്കുവാൻ കഴികയില്ല എന്ന് ഞാൻ ഉറച്ചിരിക്കുന്നു". സുരക്ഷിതത്വം താൻ വീണ്ടെടുത്ത തന്റെ ജനത്തോടുള്ള ദൈവത്തിന്റെ സ്നേഹത്തിൽ അടിസ്ഥാനപ്പെട്ടതാണ്. നമ്മുടെ നിത്യ ഭദ്രത ക്രിസ്തുവിനാൽ വിലകൊടുത്തു വാങ്ങപ്പെട്ടതും, പിതാവിനാല് വാഗ്ദത്തം ചെയ്യപ്പെട്ടതും, പരിശുദ്ധാത്മാവിനാല് മുദ്രയിടപ്പെട്ടതുമാണ്.


പെരുമാറ്റ ചട്ടലംഘനം, ഷദബ് ഖാന് കുറ്റക്കാരന് | Fanport | Cricket News Malayalam\nHome Cricket പെരുമാറ്റ ചട്ടലംഘനം, ഷദബ് ഖാന് കുറ്റക്കാരന്\nപെരുമാറ്റ ചട്ടലംഘനം, ഷദബ് ഖാന് കുറ്റക്കാരന്\nഐസിസിയുടെ പെരുമാറ്റ ചട്ടം ലംഘിച്ചുവെന്ന കുറ്റത്തിനു ഷദബ് ഖാനെതിരെ ഐസിസിയുടെ നടപടി. 20 ശതമാനം മാച്ച് ഫീസ് പിഴയായും ഒരു ഡീമെറിറ്റ് പോയിന്റുമാണ് ശിക്ഷ നടപടിയായി ചുമത്തപ്പെട്ടത്. തിങ്കളാഴ്ച വിന്‍ഡീസിനെതിരെ നടന്ന രണ്ടാം ടി20 മത്സരത്തിനിടെയാണ് താരത്തിന്റെ പെരുമാറ്റദൂഷ്യം. ചാഡ്‍വിക് വാള്‍ട്ടണെ പുറത്താക്കിയ ശേഷം ആക്ഷേപകരമായ തരത്തില് വിരല് ചൂണ്ടുകയും പരാമര്‍ശം നടത്തുകയും ചെയ്തുവെന്നാണ് ഷദബിനെതിരെയുള്ള കുറ്റം.\nഐസിസി നിയമം 2.1.7 ആണ് പാക്കിസ്ഥാന് സ്പിന്നര് ലംഘിച്ചത്. മത്സരത്തിന്റെ ഒമ്പതാം ഓവറിലാണ് സംഭവം. മാച്ച് റഫറി ഡേവിഡ് ബൂണ് മുന്നോട്ട് വെച്ച ശിക്ഷാനടപടി കുറ്റം സമ്മതിച്ച ഷദബ് ഖാന് അംഗീകരിക്കുകയായിരുന്നു. അതിനാല് തന്നെ ഹിയറിംഗിന്റെ ആവശ്യം വന്നില്ല.\nPrevious articleമോണെ മോർക്കൽ: തിരശീലയ്ക്ക് പുറകിലേക്ക് നിശബ്ദനായ പടക്കുതിര\nNext articleമാര്‍ഷ് സഹോദരന്മാരെ പുറത്താക്കി വെറോണ് ഫിലാന്‍ഡറിനു 200ാം ടെസ്റ്റ് വിക്കറ്റ്


ഇരുപത് ദിവസത്തെ ചിത്രീകരണം; പ്രതിഫലമായി നയന്‍താര വാങ്ങുന്നത് പത്ത് കോടിയോളം രൂപ - metromatinee.com Lifestyle Entertainment & Sports\nഇരുപത് ദിവസത്തെ ചിത്രീകരണം; പ്രതിഫലമായി നയന്‍താര വാങ്ങുന്നത് പത്ത് കോടിയോളം രൂപ\nതെന്നിന്ത്യന് പ്രേക്ഷകര്‍ക്കേറെ പ്രിയങ്കരിയായി മാറിയ താരമാണ് നയന്‍താര. അടുത്തിടെ താരത്തിന്റെ പ്രതിഫലത്തെ കുറിച്ചുള്ള വാര്‍ത്തകള് പുറത്തെത്തിയിരുന്നു. എന്നാല് ഇപ്പോഴിതാ ജയം രവിയുടെ കൂടെ അഭിനയിക്കുന്ന അടുത്ത സിനിമയ്ക്ക് വേണ്ടി വന്‍തുകയാണ് നയന്‍താര വാങ്ങുന്നതെന്നാണ് പുതിയ റിപ്പോര്‍ട്ടുകള്.\nഈ സിനിമയില് അഭിനയിക്കുന്നതിനായി ഇരുപത് ദിവസമാണ് നയന്‍താര നല്‍കിയിരിക്കുന്നത്. എങ്കിലും ഭീമമായ തുക തന്നെ നടി വാങ്ങുമെന്നാണ് വിവരം. പത്ത് കോടിയോളം രൂപ പ്രതിഫലമായി വേണമെന്നാണ് നയന്‍താര ആവശ്യപ്പെട്ടിരിക്കുന്നത്. ഇതോടെ തെന്നിന്ത്യന് സിനിമാലോകത്തെ ഏറ്റവുമധികം പ്രതിഫലം വാങ്ങിക്കുന്ന നടിയായി നയന്‍താര മാറും.\nമുന്‍പും കോടികള് പ്രതിഫലം വാങ്ങി പല നടിമാരും ഞെട്ടിച്ചിരുന്നു. 2015 ല് പുറത്തിറങ്ങിയ തനി ഒരുവന് എന്ന സിനിമയ്ക്ക് ശേഷം ജയം രവിയും നയന്‍താരയും വീണ്ടും ഒരുമിക്കുന്ന ചിത്രം കൂടിയാണ് ഇത്. അഹമ്മദ് സംവിധാനം ചെയ്യുന്ന സിനിമയുടെ ചിത്രീകരണവുമായി ബന്ധപ്പെട്ടുള്ള വിവരങ്ങളാണ് ഇപ്പോള് പുറത്ത് വന്ന് കൊണ്ടിരിക്കുന്നത്.\nഅടുത്ത ആഴ്ച തന്നെ സിനിമയുടെ ചിത്രീകരണം ആരംഭിക്കാനാണ് തീരുമാനിച്ചിരിക്കുന്നത് എന്നാണ് അണിയറ പ്രവര്‍ത്തകരില് നിന്നും അറിയാന് കഴിയുന്നത്. സിനിമയുടെ മറ്റ് വിശേഷങ്ങളൊക്കെ പറഞ്ഞുള്ള ഔദ്യോഗികമായിട്ടുള്ള അറിയിപ്പ് ഏത് നിമിഷവും വന്നേക്കാം എന്നാണ് വിവരം.\nതായ്‌ലാന്‍ഡില് ഹണിമൂണ് ആഘോഷിമാക്കി നയന്‍താരയും വിഘ്‌നേഷ് ശിവനും; ഒരു ദിവസത്തെ ഹോട്ടല് ചെലവ് എത്രയെന്നോ…!; ഹോട്ടലിന്റെ പ്രത്യേകതകള് ഇങ്ങനെ\nആറ്റ്ലിയുടെ ബോളിവുഡ് അരങ്ങേറ്റ ചിത്രത്തില് ഷാരൂഖ് ഖാനൊപ്പം നയന്‍താരയും ദീപിക പദുകോണും; പ്രതീക്ഷയോടെ ആരാധകര്\nവിശന്നാൽ നയൻതാര ഇങ്ങനെയാണ്, ഹണിമൂൺ ആഘോഷത്തിനിടെ രസകരമായ റീലുമായി വിഘ്നേഷ് ശിവൻ\nശ്രേയയെ കുടുക്കാൻ ഈശ്വർ സാറിന്റെ അറ്റകൈ പ്രയോഗം; ഒട്ടും കുലുങ്ങില്ല ഈ പെൺപുലി ; ശ്രേയ നന്ദിനി ഐ പി എസ് പൊളിക്കും; സേതുരാമയ്യർ സി ബി ഐയുടെ അന്വേഷണം പോലെ തൂവൽസ്പർശം എപ്പിസോഡും!\nഒറ്റക്കൊമ്പനെ വിലക്കിയ ഹൈക്കോടതി ഉത്തരവ് സ്റ്റേ ചെയ്യണമെന്നാവശ്യപ്പെട്ട് അണിയറപ്രവര്‍ത്തകര് നല്‍കിയ ഹര്‍ജി സുപ്രീം കോടതി തള്ളി; കേസിന്റെ നിലവിലത്തെ സാഹചര്യത്തില് ഇടപെടേണ്ടതില്ലെന്ന് സുപ്രീം കോടതി


ഡ്രീം ഇലവന് ചെെനീസ് ബന്ധമോ? വിവാദങ്ങൾ വിട്ടൊഴിയാതെ 2020 ഐ.പി.എൽ\nചൈനയിലെ ഇന്റര്‍നെറ്റ് വമ്പനായ ടെന്‍സെന്റ് ഹോള്‍ഡിങ്‌സ് ലിമിറ്റഡ് ഡ്രീം ഇലവനില് നിക്ഷേപകരാണ് എന്ന വാര്‍ത്തയാണ് ഇപ്പോള് വിവാദങ്ങള്‍ക്ക് വഴി വെച്ചത്.\nഈ വര്‍ഷത്തെ ഐ.പി.എൽ ടൈറ്റില് സ്‌പോണ്‍സര്‍ഷിപ്പ് ഫാന്റസി ഗെയിം പ്ലാറ്റ്‌ഫോമായ ഡ്രീം ഇലവന് സ്വന്തമാക്കിയിരുന്നു. എന്നാല് ഇപ്പോള് വിവോയെ മുഖ്യസ്പോൺസർ സ്ഥാനത്ത് നിന്നുമാറ്റിയതിന്‍റെ വിവാദങ്ങള് കെട്ടടങ്ങും മുമ്പെ ഡ്രീം ഇലവന്‍റെ ചൈനീസ് ബന്ധം ബി.സി.സി.ഐക്ക് തലവേദനയായിരിക്കുകയാണ്. ചൈനീസ് കമ്പനിയായ ടെന്‍സെന്റ് ഹോള്‍ഡിങ്‌സ് ലിമിറ്റഡ് ഡ്രീം ഇലവനില് നിക്ഷേപകരാണ് എന്ന വാര്‍ത്തയാണ് ഇപ്പോള് വിവാദങ്ങള്‍ക്ക് വഴി വെച്ചത്.\n"ഡ്രീം ഇലവനിലെ ചൈനീസ് കമ്പനിയായ ടെൻസെന്റിന്റെ നിക്ഷേപത്തെക്കുറിച്ച് ചില ചോദ്യങ്ങള് ഉയര്‍ന്നു വരുന്നുണ്ട്. എന്നാൽ അവരുടെ നിക്ഷേപം 10 ശതമാനത്തിൽ താഴെയാണ് ഡ്രീം ഇലവന് ഇന്ത്യൻ കമ്പനി തന്നെയാണ്" ബി.സി.സി.ഐ വ്യക്തമാക്കി.\nകഴിഞ്ഞ സീസണില് ചൈനീസ് സ്മാര്‍ട്ട്ഫോണ് നിര്‍മ്മാതാക്കളായ വിവോയായിരുന്നു ടൈറ്റില് സ്‌പോണ്‍സര്‍മാര്. ചൈന-ഇന്ത്യ അതിര്‍ത്തി തര്‍ക്കത്തെ തുടര്‍ന്ന് ചൈനീസ് കമ്പനികള്‍ക്ക് എതിരെ രാജ്യത്ത് ഉണ്ടായ പൊതുജന പ്രതിഷേധം ശക്തമായതിനെ തുടര്‍ന്നാണ് വിവോയുമായുള്ള കരാര് ബി.സി.സി.ഐ റദ്ദാക്കിയത്.\n222 കോടിക്കാണ് ഡ്രീം ഇലവന് സ്‌പോണ്‍സര്‍ഷിപ്പ് നേടിയത്. റ്റാറ്റ ഗ്രൂപ്പ്, ബൈജൂസ് ആപ്, അണ്‍അക്കാദമി എന്നിവരായിരുന്നു സ്പോണ്‍സര്‍ഷിപ്പിനായി രംഗത്തുണ്ടായിരുന്നു. അടുത്ത കുറച്ച് വര്‍ഷത്തേക്ക് ഡ്രീം ഇലവനായിരിക്കും ഐപിഎല്ലിന്റെ ടൈറ്റില് സ്‌പോണ്‍സറെന്ന് ഐപിഎല് ചെയര്‍മാന് ബ്രിജേഷ് പട്ടേല് വ്യക്തമാക്കിയിരുന്നു.\nസെപ്തംബറില് യു.എ.ഇയില് വെച്ചാണ് ഐപിഎല് നടക്കുക. കോവിഡ് പ്രോട്ടോകോള് പാലിച്ചായിരിക്കും മത്സരങ്ങള്.


കണ്ണില് ചോരയില്ലാത്ത സര്‍ക്കാര് നടപടി – Chandrika Daily\nBy web desk 1 Wednesday July 10, 2019 00:01 am\nകണ്ണില് ചോരയില്ലാത്ത സര്‍ക്കാര് നടപടി\nക്രമസമാധാനപാലനവും സൗകര്യ വികസനവും മാത്രമല്ല, പൗരന്റെ സുഖകരമായ ജീവിതവും ലാക്കാക്കിയുള്ളതാണ് ക്ഷേമ രാഷ്ട്രം എന്ന ആധുനിക സങ്കല്‍പം. സാക്ഷരകേരളത്തില് ഇപ്പോഴിത് വെറും സങ്കല്‍പം മാത്രമായി മാറിയിരിക്കുകയാണെന്നാണ് ഇടതുമുന്നണി…\nക്രമസമാധാനപാലനവും സൗകര്യ വികസനവും മാത്രമല്ല, പൗരന്റെ സുഖകരമായ ജീവിതവും ലാക്കാക്കിയുള്ളതാണ് ക്ഷേമ രാഷ്ട്രം എന്ന ആധുനിക സങ്കല്‍പം. സാക്ഷരകേരളത്തില് ഇപ്പോഴിത് വെറും സങ്കല്‍പം മാത്രമായി മാറിയിരിക്കുകയാണെന്നാണ് ഇടതുമുന്നണി സര്‍ക്കാരിന്റെ ജൂണ് മുപ്പതിലെ വിവാദ നടപടിയിലൂടെ ബോധ്യമായിരിക്കുന്നത്. സംസ്ഥാനത്തെ പതിനായിരക്കണക്കിന് പാവപ്പെട്ട രോഗികള്‍ക്ക് ആശ്വാസവും ആശ്രയവുമായിരുന്ന യു.ഡി.എഫ് സര്‍ക്കാരിന്റെ കാരുണ്യ ബെനവലന്റ് പദ്ധതി ഒരാഴ്ചയായി ഇടതുപക്ഷ സര്‍ക്കാര് യാതൊരു മുന്നറിയിപ്പുമില്ലാതെ നിര്‍ത്തലാക്കിയിരിക്കുന്നു. ഫലം, നിര്‍ധനരും നിരാശ്രയരുമായ ആയിരക്കണക്കിന് രോഗികളും അവരുടെ കുടുംബങ്ങളും ഒരാഴ്ചയിലധികമായി സര്‍ക്കാരിന്റെ കണ്ണില് ചോരയില്ലാത്ത ഉത്തരവുമൂലം കടുത്ത പ്രയാസത്തിലായിരിക്കുന്നു. ആസന്ന മരണനായ രോഗിയുടെ ഓക്‌സിജന് ട്യൂബ് ഒഴിവാക്കിയതിനുസമാനമായി പിണറായി സര്‍ക്കാരിന്റെ ഈ അപരാധം. വിഷയത്തില് സംസ്ഥാന ആരോഗ്യ മന്ത്രിയുടെ അഭിപ്രായമല്ല ധനമന്ത്രിക്കുള്ളത്. ഈ അവ്യക്തത നീക്കി ജനങ്ങളുടെ ജീവന് രക്ഷിക്കുകയാണ് അടിയന്തിരമായി വേണ്ടത്.\nഹൃദയം, വൃക്ക, ശ്വാസകോശം എന്നിവക്ക് തകരാറു സംഭവിച്ചവരും അര്‍ബുദ ബാധിതരുമായ നിര്‍ധനരായ മാരകരോഗികളാണ് അപ്രതീക്ഷിതമായ സമയത്ത് അമിതമായ ചികില്‍സാചെലവുകള്‍ക്കായി പരക്കംപായുന്നത്. ഇവര്‍ക്ക് എന്തുകൊണ്ടും കണ്‍കണ്ട നിധിയായിരുന്നു ഉമ്മന്‍ചാണ്ടിയുടെ നേതൃത്വത്തിലുള്ള യു.ഡി.എഫ് സര്‍ക്കാരിന്റെ കീഴില്, അന്തരിച്ച മുന് ധനമന്ത്രി കെ.എം മാണി 2011ല് തുടങ്ങിവെച്ച കാരുണ്യബെനവലന്റ് പദ്ധതി. സര്‍ക്കാര് ഖജനാവില്‍നിന്നും മുഖ്യമന്ത്രിയുടെ ദുരിതാശ്വാസ നിധിയില്‍നിന്നും വന്‍തുക ചികില്‍സാസഹായം കൊടുത്തുതീര്‍ക്കുന്നതിനുള്ള പ്രയാസം കണക്കിലെടുത്താണ് നിര്‍ധന രോഗികളുടെ കൈത്താങ്ങായി കാരുണ്യപദ്ധതി ആവിഷ്‌കരിച്ചത്. ദിനേന ലോട്ടറി നിധിയിലേക്ക് ശതകോടികളാണ് പൗരന്മാരില്‍നിന്നായി വന്നെത്തുന്നത്. ഇതില് സമ്മാനത്തുക കഴിഞ്ഞാലും വലിയൊരുതുക ഖജനാവിലേക്ക് നീക്കിയിരിപ്പാണ്. ഇതെന്തുകൊണ്ട് പാവപ്പെട്ട രോഗികള്‍ക്കായി ഫലപ്രദമായി വിനിയോഗിച്ചുകൂടാ എന്ന ആശയത്തിന്മേലായിരുന്നു ദീര്‍ഘദര്‍ശനത്തോടെയുള്ള ആ തീരുമാനം. കാരുണ്യ എന്ന പുതിയ ലോട്ടറിക്ക് സര്‍ക്കാര് തുടക്കമിടുകയും അത് വലിയ പ്രചാരവും പണവും സമാഹരിച്ചു. എത്രയോ പാവപ്പെട്ട രോഗികളുടെ ജീവനുകളാണ് ഭാവനാപൂര്‍ണമായ പദ്ധതികൊണ്ട് രക്ഷപ്പെട്ടത്. മൂന്നു ലക്ഷം രൂപവരെയാണ് ഇതുവഴി ലഭിച്ചത്. ചില ഘട്ടത്തില് അതിലും കൂടിയ തുകയും നല്‍കി. വലിയ നൂലാമാലകളില്ലാതെ സ്വകാര്യ ആസ്പത്രിയിലേക്ക് തുക എത്തുമെന്നതായിരുന്നു മറ്റു ഇന്‍ഷൂറന്‍സ്പദ്ധതികളെ അപേക്ഷിച്ച് കാരുണ്യക്കുള്ള മേന്മ. കോട്ടയംമെഡിക്കല് കോളജില് മാത്രം കഴിഞ്ഞ അഞ്ചു വര്‍ഷത്തിനിടെ നടന്ന അഞ്ച് ഹൃദയമാറ്റ ശസ്ത്രക്രിയക്കും ഫണ്ട് ലഭിച്ചത് കാരുണ്യയില്‍നിന്നായിരുന്നു. വൃക്ക രോഗികള്‍ക്ക് നല്‍കുന്ന രണ്ടുലക്ഷം രൂപ ശസ്ത്രക്രിയ കഴിഞ്ഞും വിലയേറിയ മരുന്നിനായി ഉപയോഗിക്കാന് കഴിയുമായിരുന്നു. സര്‍ക്കാര്, സ്വകാര്യ ആസ്പത്രികളെ ചേര്‍ത്തുകൊണ്ടുള്ള ഇന്‍ഷൂറന്‍സ് പദ്ധതിക്ക് സാധാരണക്കാരിലും പാവപ്പെട്ടവരിലും ഒരുപോലെ സ്വീകാര്യതയും അംഗീകാരവും പ്രശംസയും ലഭിച്ചതില് അല്‍ഭുതമില്ല. പാവപ്പെട്ട കുടുംബങ്ങളുടെ നന്ദിയും കടപ്പാടും എന്നും ഐക്യജനാധിപത്യമുന്നണിയോടുമുണ്ടാകുമെന്നുറപ്പാണ്.\nജൂണിലും ജൂലൈ ആദ്യവാരവും ഈതുക പ്രതീക്ഷിച്ചാണ് പതിനായിരക്കണക്കിന് രോഗികള് ക്യാന്‍സര് സെന്ററുകളിലും വിവിധ ആസ്പത്രികളിലുമായി ചികില്‍സക്ക് പ്രവേശിപ്പിക്കപ്പെട്ടിട്ടുള്ളത്. നാലായിരം വൃക്ക രോഗികള് ശസ്ത്രക്രിയ കാത്തും രണ്ടു ലക്ഷത്തോളം വൃക്കരോഗികള് ഭാവിയെക്കുറിച്ച് ചിന്തിച്ചും ആശങ്കയിലുമാണ്. പ്രതിമാസം പതിനായിരത്തോളം രൂപയുടെ മരുന്ന് കഴിക്കേണ്ടവരാണ് ഈ രോഗികളിലധികം പേരും. ചെകുത്താനും കടലിനുമിടക്ക് അകപ്പെട്ട സ്ഥിതിയിലാണ് ഈ കുടുംബങ്ങള്. കേന്ദ്രസര്‍ക്കാര് പുതിയ ഇന്‍ഷുറന്‍സ് പദ്ധതി ആവിഷ്‌കരിച്ചുവെന്നതാണ് കാരുണ്യപദ്ധതി നിര്‍ത്തലാക്കാനായി സംസ്ഥാന സര്‍ക്കാര് പറയുന്ന ന്യായം. ഇതിനെക്കുറിച്ച് വ്യക്തമായ മാര്‍ഗനിര്‍ദേശങ്ങള് ആരുടെയും പക്കലില്ല. ആര്.എസ്.ബി.വൈ, ചിസ് പ്ലസ് പദ്ധതികളില് അംഗമായിട്ടുള്ള കാര്‍ഡുടകമകള്‍ക്ക് മാത്രമാണ് ആയുഷ്മാന് പദ്ധതിവഴി ഇനി സഹായധനം ലഭിക്കുക. എന്തുകൊണ്ട് കാരുണ്യയിലെ സഹായം അപ്പാടെ പുതിയ ആയുഷ്മാന്-കാരുണ്യ പദ്ധതിയിലേക്കുകൂടി ബാധകമാക്കുന്നില്ല എന്നാണ് രോഗികളും ബന്ധുക്കളും ജനങ്ങളും ചോദിക്കുന്നത്. 2018 ജൂണ് വരെ 62,435 രോഗികളുടേതായി 611.47 കോടി രൂപയുടെ ചികില്‍സാസഹായത്തിനുള്ള അപേക്ഷകളാണ് അനുമതികാത്തുകിടക്കുന്നത്. അമ്പത്താറര കോടിരൂപ ഉപയോഗിക്കാതെയും കിടക്കുന്നു. അടിയന്തിരമായി നടത്തേണ്ട ശസ്ത്രക്രിയകള് മാറ്റിവെക്കേണ്ടിവന്നതുകാരണം പലരുടെയും ജീവന്‍തന്നെ തുലാസിലായിരിക്കുകയാണിപ്പോള്. കാരുണ്യ, കാരുണ്യപ്ലസ് ലോട്ടറികള് നിര്‍ത്തലാക്കുന്നതോടെ പതിനായിരക്കണക്കിന് ചെറുകിട വില്‍പനക്കാര് വഴിയാധാരമാകും. ഈ ലോട്ടറി വാങ്ങുന്നവര് ചികില്‍സക്കായി വെച്ചുനീട്ടുന്ന പണം കൂടിയാണ് വേണ്ടെന്നുവക്കുന്നത്. 2008ല് നടപ്പാക്കിയ കാരുണ്യ സമാശ്വാസ പദ്ധതിയും ഇതോടെ ഇല്ലാതാകുകയാണ്. പണമില്ലെങ്കില് ജീവനില്ല എന്നതാണ് ഇന്നത്തെ അവസ്ഥ. ആരോഗ്യ-വിദ്യാഭ്യാസ രംഗത്തുനിന്ന് സര്‍ക്കാരുകള് പിന്‍വലിയുകയും ഖജനാവിലെ നികുതിപ്പണം ശമ്പളം കൊടുത്തുതീര്‍ക്കാന്‍പോലും തികയാതെവരികയും ചെയ്യുന്ന സാമ്പത്തികാവസ്ഥയില് കാരുണ്യ പോലുള്ളൊരു മഹത്പദ്ധതി എന്തുകൊണ്ടും മാതൃകാപരമായിരുന്നു.\nസ്വകാര്യ ആസ്പത്രികളുടെ കഴുത്തറുപ്പന് ചികില്‍സാചെലവ് താങ്ങാനാകാത്ത കുടുംബങ്ങളോട് തൊഴിലാളികളുടെ സര്‍ക്കാര് എന്നവകാശപ്പെടുന്നവര് ചെയ്ത ഈ ക്രൂരതയെ വിശേഷിപ്പിക്കാന് ഇനിയും വാക്കുകളില്ല. ആഢംബര കാറുകള്‍ക്കും മന്ത്രിമാരുടെയും ഭരണകക്ഷിക്കാരുടെയും ഉന്നതോദ്യോഗസ്ഥരുടെയും തോന്ന്യാസത്തിനും വിനിയോഗിക്കപ്പെടുന്ന പൊതുഫണ്ടുപോലും ആശ്രയിക്കാതെ ജനങ്ങളുടെ പണമെടുത്ത് നടത്തിവന്ന ജീവല് പദ്ധതിയെ പൊളിച്ചടുക്കിയതുവഴി ചരിത്രത്തിലെ കറുത്ത ഭരണകൂടമായി മാറുകയാണ് പിണറായി സര്‍ക്കാര്. പദ്ധതി പുന:സ്ഥാപിക്കുകയോ നിര്‍ത്തലാക്കിയ എല്ലാ ആനുകൂല്യങ്ങളും പുതിയ പദ്ധതിയില് അടിയന്തിരമായി ഉള്‍പെടുത്തുകയോ ചെയ്തില്ലെങ്കില് കേരളത്തിലെ പാവപ്പെട്ട കുടുംബങ്ങളുടെ കണ്ണീരില് ഈ ഭരണകൂടം ഒഴുകിപ്പോകുന്നത് വൈകാതെ കാണേണ്ടിവരും.


THE INSIGHT | പാത്രമറിഞ്ഞ് വിളമ്പുന്ന പിണറായി\nHome POLITY പാത്രമറിഞ്ഞ് ...\nപാത്രമറിഞ്ഞ് വിളമ്പുന്ന പിണറായി\nനാട്ടിലുള്ള ഓഡിറ്റന്മാരെല്ലാം ഇറങ്ങിയിട്ടുണ്ട്. എല്ലാവരും സ്വന്തം നിലയ്ക്ക് റിപ്പോര്‍ട്ട് സമര്‍പ്പിച്ചുകൊണ്ടിരിക്കുകയാണ്. വിഷയം കെ.സുധാകരന് മറുപടിയായി പിണറായി വിജയന് പറഞ്ഞ കാര്യങ്ങളാണ്. കെ.പി.സി.സി. പ്രസിഡന്റിന് മുഖ്യമന്ത്രി മറുപടി പറയാന് പാടില്ലായിരുന്നുവെന്നാണ് ഓഡിറ്റ് റിപ്പോര്‍ട്ടുകള് ഭൂരിഭാഗവും കണ്ടെത്തിയിരിക്കുന്നത്!!\nഎന്നാല് ഈയുള്ളവന് ആ ഓഡിറ്റിനോട് ഒബ്ജക്ഷനാണ്. പിണറായി വിജയന് മറുപടി നല്‍കിയത് ശരിയാണ്. പറയേണ്ടത് പറയാനും നിര്‍ത്തേണ്ടിടത്ത് നിര്‍ത്താനും മുഖ്യമന്ത്രിക്ക് അറിയാം എന്നു തന്നെയാണ് വിശ്വാസം. ഇത്രയും കാലം നമ്മള് കണ്ടിട്ടുള്ള പിണറായി വിജയന് അങ്ങനുള്ളയാളാണ്.\nതലശ്ശേരി ഗവ. ബ്രണ്ണന് കോളേജ് പഠന കാലത്തെ സംഭവങ്ങൾ വരെ മുഖ്യമന്ത്രിക്കു പത്രസമ്മേളനത്തിൽ പറയേണ്ടി വന്നത് എന്തുകൊണ്ടാണ്? സുധാകരന് തന്നെ തൊഴിച്ചു താഴെയിട്ടു എന്നു പച്ചക്കള്ളം പറഞ്ഞപ്പോള് ‘ആ പറഞ്ഞത് കള്ളമാണ്’ എന്നു വിശദീകരിക്കുകയാണ് അദ്ദേഹം ചെയ്തത്. വല്ലാതങ്ങ് തള്ളിമറിച്ചയാളുടെ തനിക്കൊണം നാട്ടുകാര്‍ക്ക് വ്യക്തമാക്കിക്കൊടുക്കുകയും ചെയ്തു. മറുപടിയുമായി പിന്നെയും സുധാകരന് വന്നുവെങ്കിലും മുഖ്യമന്ത്രി അവഗണിച്ചു. സുധാകരന് തനിക്കെതിരെ നടത്തിയ പരാമര്‍ശങ്ങള് അദ്ദേഹം തന്നെ തള്ളിപ്പറഞ്ഞതിനാല് ആ വിഷയത്തില് ഇനി പ്രതികരിക്കുന്നില്ലെന്നാണ് നിലപാട്.\n“സുധാകരന്റെ പ്രസ്താവനയോട് പ്രതികരിക്കാനിടയായ സാഹചര്യം എല്ലാവർക്കുമറിയാം. ഇതുസംബന്ധിച്ച് ഒരു മാധ്യമത്തിൽ വന്ന അഭിമുഖത്തിൽ താൻ പറയാത്ത കാര്യങ്ങളാണ് വന്നതെന്ന് സുധാകരൻ വിശദീകരിച്ചു. അപ്പോൾ അദ്ദേഹം പറയാത്ത, അദ്ദേഹം തള്ളിക്കളഞ്ഞ ഒരു കാര്യത്തെക്കുറിച്ച് വീണ്ടും എന്തെങ്കിലും പറയാൻ ഉദ്ദേശിക്കുന്നില്ല. ഞാൻ ഒരുഘട്ടത്തിലും വിമർശനം കേൾക്കാതിരുന്നിട്ടില്ല. എന്തെല്ലാം വിമർശനങ്ങൾ വന്നിട്ടുണ്ട്! അതൊന്നും എന്നെ ബാധിക്കില്ല”\nവിമര്‍ശനം തുടരുമെന്ന സുധാകരന്റെ പ്രസ്താവനയോടുള്ള പിണറായിയുടെ പ്രതികരണം ഇത്രേയുള്ളൂ. തന്റെ ചെലവില് സുധാകരന് ആളാവണ്ട എന്നു തന്നെ.\n1962-66 കാലത്തെ തലശ്ശേരി ഗവ. ബ്രണ്ണന് കോളേജ് ബി.എ. ഇക്കണോമിക്സ് ബാച്ചിന്റെ ഗ്രൂപ്പ് ഫോട്ടോയില് പിണറായി വിജയന് (ഏറ്റവും പിന്നില് വലത്തുനിന്ന് മൂന്നാമത്)\nരാഷ്ട്രീയമായി എതിര്‍പക്ഷത്തു നില്‍ക്കുന്നവരോട് മാന്യമായി ഇടപെടണം എന്നാണ് പിണറായിയോടുള്ള ഓഡിറ്റന്മാരുടെ ഉപദേശം. രമേശ് ചെന്നിത്തലയോടും ഉമ്മന് ചാണ്ടിയോടുമുള്ള അദ്ദേഹത്തിന്റെ പെരുമാറ്റം മാന്യമായ രീതിയില് തന്നെയാണ്. മറ്റാരു സമ്മതിച്ചില്ലെങ്കിലും ഉമ്മന് ചാണ്ടി സമ്മതിക്കും, ഉറപ്പ്. കുറച്ചു വര്‍ഷങ്ങള്‍ക്കു മുമ്പ് ഉമ്മന് ചാണ്ടിയുടെ മകളുടെ കുടുംബജീവിതവുമായി ബന്ധപ്പെട്ട ഒരു വിവാദ കത്ത് നിയമസഭ ചേരുന്ന വേളയില് എല്ലാ എം.എല്.എമാര്‍ക്കും എത്തിച്ചുകൊടുത്ത സാഹചര്യമുണ്ടായി. ഒരു കാരണവശാലും സി.പി.എം. അംഗങ്ങള് ആ കത്തിലെ വിഷയം സഭയില് ഉന്നയിക്കരുത് എന്ന് കര്‍ശന നിലപാട് പിണറായി സ്വീകരിച്ചത് എനിക്കറിയാം. ഇടതുമുന്നണിയിലെ എല്ലാ കക്ഷികളെക്കൊണ്ടും ആ നിലപാട് സ്വീകരിപ്പിക്കാനും പിണറായി മുന്‍കൈയെടുത്തു. പക്ഷേ, സുധാകരന് എന്തായാലും പിണറായി ആ പരിഗണന നല്‍കില്ല എന്നുറപ്പാണ്. കാരണം പാത്രമറിഞ്ഞാണ് അദ്ദേഹത്തിന്റെ വിളമ്പല്.\nനട്ടാല് കുരുക്കാത്ത നുണകളാണ് മലയാള മനോരമ ആഴ്ചപ്പതിപ്പിലൂടെ കെ.സുധാകരന് തള്ളി മറിച്ചത്. ഒപ്പം അദ്ദേഹം ഭാഗമായ ചില കുറ്റകൃത്യങ്ങളെക്കുറിച്ചുള്ള പുതുവ്യാഖ്യാനങ്ങളും നിരത്തി. അതിലെ രാഷ്ട്രീയവിഷയങ്ങളില് പരാമര്‍ശവിധേയനായ പിണറായി വിജയന് കേരളത്തിന്റെ മുഖ്യമന്ത്രി മാത്രമല്ല. സുധാകരന്റെ എതിര്‍പക്ഷത്തു നില്‍ക്കുന്ന പാര്‍ട്ടിയായ സി.പി.എമ്മിന്റെ നേതാവു കൂടിയാണ്. വിഷയം സി.പി.എം. ചര്‍ച്ച ചെയ്ത ശേഷം തന്നെയാണ് മുഖ്യമന്ത്രി മറുപടി പറയണം എന്നു തീരുമാനിച്ചത്. അതൊരു രാഷ്ട്രീയതീരുമാനം കൂടിയായിരുന്നു. പിണറായി വിജയനല്ല, അദ്ദേഹത്തിലൂടെ സി.പി.എം. എന്ന പാര്‍ട്ടിയാണ് അവിടെ മറുപടി പറഞ്ഞത്.\nഫെബ്രുവരി 27ലെ മലയാള മനോരമ ആഴ്ചപ്പതിപ്പ് -പിണറായിയും താനും പരസ്പം തല്ലിയിട്ടില്ലെന്ന് സുധാകരന്\nവളരെ വലിയ തെറ്റിദ്ധാരണ കുറച്ചു പേരിലെങ്കിലും സൃഷ്ടിക്കാന് മലയാള മനോരമയില് അച്ചടിച്ചുവന്ന അഭിമുഖം കാരണമായിട്ടുണ്ട്. മുഖ്യമന്ത്രി മറുപടി പറഞ്ഞതുകൊണ്ടു മാത്രമാണ് മനോരമയെയും അഭിമുഖത്തെയും തള്ളിപ്പറയാന് സുധാകരന് നിര്‍ബന്ധിതനായത്. സുധാകരന് ഇത് സ്വന്തം ഇഷ്ടപ്രകാരം ചെയ്തതല്ല, ഇതിനു നിര്‍ബന്ധിതനായതാണ്. പിണറായി വിജയനും അദ്ദേഹത്തിന്റെ ജൂനിയറായി പഠിച്ച മുന് മന്ത്രി എ.കെ.ബാലനും പ്രതികരിച്ചതുകൊണ്ടാണ് ഈ മലക്കംമറിച്ചില് സംഭവിച്ചത്.\nകോണ്‍ഗ്രസ്സുകാരെക്കാള് ആവേശത്തോടെ സുധാകരനെ പിന്തുണയ്ക്കുന്ന ലീഗുകാര്‍ക്ക് കനത്ത തിരിച്ചടി ബാലന്റെ വാക്കുകള് നല്‍കിയിരിക്കുന്നു. അവരുടെ മുതിര്‍ന്ന നേതാവ് സി.എച്ച്.മുഹമ്മദ് കോയയെ അധിക്ഷേപിക്കാന് മുന്നില് നിന്നയാളാണ് സുധാകരന് എന്ന കാര്യം അവര്‍ക്കറിയുമായിരുന്നില്ല, അല്ലെങ്കില് മറച്ചുവെച്ചിരിക്കുകയായിരുന്നു. മാത്രവുമല്ല സുധാകരന് ആസൂത്രണം ചെയ്തു നടപ്പാക്കിയതും യു.ഡി.എഫ്. ഭരണകാലത്ത് അദ്ദേഹം തന്നെ തേയ്ച്ചു മായ്ച്ചു കളഞ്ഞതുമായ പല കേസുകളിലെയും യഥാര്‍ത്ഥ വസ്തുത സംബന്ധിച്ച വിവരങ്ങള് പുറത്തുവന്നു. ഈ കേസുകളില് പുനരന്വേഷണ സാദ്ധ്യതയും തെളിഞ്ഞുവന്നിട്ടുണ്ട്. കെ.പി.സി.സി. പ്രസിഡന്റിന്റെ ക്രിമിനല് പശ്ചാത്തലം സംബന്ധിച്ചും ജനങ്ങള്‍ക്ക് ഇപ്പോള് നല്ല ബോദ്ധ്യം വന്നിട്ടുണ്ടാവണം.\nജൂണ് 26ലെ മലയാള മനോരമ ആഴ്ചപ്പതിപ്പ് -പിണറായിയെ താന് ചവിട്ടി വീഴ്ത്തിയെന്ന് സുധാകരന്\nഇതിലെല്ലാം നിശ്ശബ്ദ സാക്ഷിയായി മലയാള മനോരമയുണ്ട് എന്നതാണ് രസകരം. “നുമ്മട മനോരമയല്ലേ, ഇരുന്നോട്ടെ” എന്നു കരുതിത്തന്നെയാവണം സുധാകരന് വിടുവായത്തം കാച്ചിയത്. അതിന് ‘ഓഫ് ദ റെക്കോഡ്’ എന്നൊരു വിശദീകരണം അദ്ദേഹം ഇപ്പോള് ചാര്‍ത്തിക്കൊടുത്തിട്ടുണ്ട്. എഴുതിയ ലേഖകനെതിരെ എഡിറ്റര്‍ക്ക് പരാതി കൊടുത്തിട്ടുണ്ട് എന്നാണ് സുധാകരഭാഷ്യം. അതു പ്രകാരം ഏതു ലേഖകനെതിരെയാണ് മനോരമ പത്രാധിപര് ശിക്ഷാനടപടി സ്വീകരിച്ചതെന്ന് അറിയാന് ആഗ്രഹമുണ്ട്. മാനസപുത്രനായ ഉമ്മന് ചാണ്ടിക്കുവേണ്ടി മനോരമ സുധാകരനെ കുഴിയില് ചാടിച്ചതാണെന്നും ചിലരൊക്കെ പറയുന്നു. എങ്കില് സാരമില്ല, സുധാകരന് സഹിച്ചു -‘തള്ള ചവിട്ടിയാല് പിള്ളയ്ക്കു ദോഷമില്ല’ എന്നാണല്ലോ പ്രമാണം!!!\nPrevious articleവീണ്ടും ഒരു ലോക കിരീടത്തിനായി\nNext articleകേരളത്തിന്റെ നഷ്ടം ബോദ്ധ്യപ്പെടുന്നു…\nമാങ്ങാഫോണും തോമാച്ചന്റെ മുഖ്യമന്ത്രിയും\nകോണ്‍ഗ്രസ് ജനതാ പാര്‍ട്ടി\nനമ്പ്യാര് തുമ്മി, ദേവ് തെറിച്ചു!!\nഅയ്യോ.. മൊയലാളി പോവല്ലേ…\nഅടിക്കാനറിയുന്നവന്റെ കൈയിലെ വടി\nകോവിഡിനെ പിടിച്ചുകെട്ടുമോ ഈ മരുന്ന്?\nകളവ് എന്ന മഹാമാരി\nജലീല് സാക്ഷി പോലുമല്ല!\n5 അപ്പം കൊണ്ട് 5,000 പേരെ ഊട്ടിയോ?


വാതുവെപ്പ്: അന്വേഷണത്തില് വഴിത്തിരിവ്; മുന് ഇന്ത്യന് പേസറെ ചോദ്യം ചെയ്യും\nBengaluru, First Published 29, Nov 2019, 10:22 AM\nചോദ്യം ചെയ്യലിന് ഹാജരാകാൻ മിഥുന് ക്രൈം ബ്രാഞ്ച് നോട്ടീസ് അയച്ചു. കേസില് അന്വേഷണവിധേയനാകുന്ന ആദ്യ അന്താരാഷ്‌ട്ര താരമാണ് അഭിമന്യു മിഥുന്.\nബെംഗളൂരു: കർണാടക പ്രീമിയർ ലീഗ് വാതുവെപ്പ് കേസില് മുൻ ഇന്ത്യൻ താരം അഭിമന്യു മിഥുനെ അന്വേഷണ സംഘം ചോദ്യം ചെയ്യും. ചോദ്യം ചെയ്യലിന് ഹാജരാകാൻ മിഥുന് ക്രൈം ബ്രാഞ്ച് നോട്ടീസ് അയച്ചു. കേസില് അന്വേഷണവിധേയനാകുന്ന ആദ്യ അന്താരാഷ്‌ട്ര താരമാണ് അഭിമന്യു മിഥുന്. ടീം ഇന്ത്യക്കായി നാല് ടെസ്റ്റുകളും അഞ്ച് ഏകദിനങ്ങളും കളിച്ചിട്ടുണ്ട് പേസറായ താരം.\nചോദ്യം ചെയ്യലിന് ഹാജരാവാന് താരത്തിന് നോട്ടീസ് അയച്ച വിവരം ജോയിന്‍റ് കമ്മീഷണര് സന്ദീപ് പാട്ടില് സ്ഥിരീകരിച്ചതായി ടൈംസ് ഓഫ് ഇന്ത്യ റിപ്പോര്‍ട്ട് ചെയ്തു. കര്‍ണാടക പ്രീമിയര് ലീഗില് കഴിഞ്ഞ സീസണില് ഷിമോഗ ലയണ്‍സ് ക്യാപ്റ്റനായിരുന്നു മിഥുന്. മല്‍നാട് ഗ്ലാഡിയേറ്റേര്‍സിനായി കെപിഎല്ലില് അരങ്ങേറിയ മിഥുന് പിന്നീട് ബിജാപൂര് ബില്‍സ് ടീമിനായും കളിച്ചു. മുഷ്‌താഖ് അലി ടി20 മത്സരങ്ങള്‍ക്കായി കര്‍ണാടക ടീമിനൊപ്പം സൂറത്തിലാണ് മിഥുന് ഇപ്പോഴുള്ളത്.\nകേസില് പ്രത്യേക അന്വേഷണ സംഘം ജൂലൈക്ക് ശേഷം എട്ട് പേരെ അറസ്റ്റ് ചെയ്തിട്ടുണ്ട്. ബെലഗാവി പാന്തേര്‍സ് ഉടമ അലി അസ്‌ഫാക് താരയാണ് പിടിയിലായവരില് ഒരാള്. രണ്ട് കര്‍ണാടക രഞ്ജി താരങ്ങളെയും അറസ്റ്റ് ചെയ്തിരുന്നു. വിക്കറ്റ് കീപ്പര് ബാറ്റ്സ്‌മാന് സി എം ഗൗതം, സി‌പിന്നര് അബ്രാര് കാസി എന്നിവരെയാണ് ബെംഗളൂരു സെന്‍ട്രല് ക്രൈംബ്രാ‌ഞ്ച് അറസ്റ്റ് ചെയ്തത്.\nLast Updated 29, Nov 2019, 10:26 AM\nAbhimanyu Mithun Summoned\nAbhimanyu Mithun Case\nAbhimanyu Mithun Notice\nKPL fixing Scandel\nKPL fixing Case\nട്രഷറി തട്ടിപ്പ് കേസ്; ബിജുലാലിനെ സർവ്വീസിൽ നിന്ന് പിരിച്ചുവിട്ടു


ഫെബ്രുവരി 14, ഏതു നിലയ്ക്കും മുഖ്യന്റെ ദുരിതാശ്വാസ നിധിയില് പണമടയ്ക്കാന് പറ്റിയ ദിവസം. അതുകൊണ്ട് കാലതാമസം കാര്യമാക്കേണ്ടതില്ല - അഡ്വ. ജയശങ്കര് - RoundupKerala.com\nകോണ്‍ഗ്രസിനെ കെ. സുധാകരന് നയിക്കും, സ്വാഗതം ചെയ്ത് നേതാക്കള്\nപത്രിക പിന്‍വലിക്കാന് കോഴ: കെ. സുരേന്ദ്രനെതിരെ കേസെടുക്കാന് കോടതി അനുമതി\nനിര്‍ണ്ണായക നയം മാറ്റം പ്രഖ്യാപിച്ചു, ജൂണ് 21 മുതല് 18നു മുകളിലുള്ളവര്‍ക്ക് വാക്‌സിന് സൗജന്യം, മരുന്ന് കേന്ദ്രം സംഭരിച്ചു നല്‍കും\nസംസ്ഥാനത്ത് ലോക്ഡൗണ് ജൂണ് 16 വരെ നീട്ടി\nHome Kerala ഫെബ്രുവരി 14, ഏതു നിലയ്ക്കും മുഖ്യന്റെ ദുരിതാശ്വാസ നിധിയില് പണമടയ്ക്കാന് പറ്റിയ ദിവസം. അതുകൊണ്ട് കാലതാമസം...\nഫെബ്രുവരി 14, ഏതു നിലയ്ക്കും മുഖ്യന്റെ ദുരിതാശ്വാസ നിധിയില് പണമടയ്ക്കാന് പറ്റിയ ദിവസം. അതുകൊണ്ട് കാലതാമസം കാര്യമാക്കേണ്ടതില്ല – അഡ്വ. ജയശങ്കര്\nമുഖ്യമന്ത്രിയുടെ ദുരിതാശ്വാസ നിധിയിലേക്ക് പണം നല്‍കുമെന്ന് വ്യക്തമാക്കി കൊച്ചിയില് അരങ്ങേറിയ സംഗീത പരിപാടിയുടെ സംഘാടകര് നല്‍കുന്ന വിശദീകരണം പോലും വിവാദമാവുകയാണ്. സംഘാടകരെ ട്രോളി അഡ്വ. ജയശങ്കറും രംഗത്തെത്തിയിട്ടുണ്ട്.\nജയശങ്കറിന്റെ ഫേസ്ബുക്ക് പോസ്റ്റിന്റെ പൂര്‍ണ്ണരൂപം:\nതട്ടിപ്പില്ല, കളവില്ല; മായമില്ല, മന്ത്രമില്ല തികച്ചും സുതാര്യം! സത്യസന്ധം\n2019 നവംബര് ഒന്നാം തീയതി കൊച്ചി ഇന്‍ഡോര് സ്റ്റേഡിയത്തില് ഞങ്ങള് നടത്തിയ ‘വമ്പിച്ച’ സംഗീത നിശയെ കുറിച്ച് ചില തല്‍പരകക്ഷികള് നടത്തുന്ന കുപ്രചരണ കോലാഹലം സത്യമല്ല.\nമൈക്ക് സെറ്റിനും മറ്റുമായി ചെലവായ തുക 22 ലക്ഷം രൂപയാണ്. ജിഎസ്ടി കഴിച്ച് അറ്റലാഭം 6,22,000രൂപ. കലാകാരന്മാര് കാശു ചോദിക്കാഞ്ഞതു കൊണ്ടും സ്റ്റേഡിയത്തിനു വാടക കൊടുക്കാഞ്ഞതു കൊണ്ടുമാണ് ഇത്രയും വലിയ സംഖ്യ മിച്ചം വന്നത്.\nമേല്‍പ്പറഞ്ഞ തുകയില് നിന്ന് ഒരു നയാപൈസ പോലും എടുത്തിട്ടില്ല. മൊത്തമായും അക്കൗണ്ട് പേയീ ചെക്ക് വഴി മുഖ്യമന്ത്രിയുടെ ദുരിതാശ്വാസ നിധിയില് അടച്ചിട്ടുണ്ട്.\nനവംബര് ഒന്നിന് നടന്ന പരിപാടിയുടെ പണം ഫെബ്രുവരി 14വരെ എന്തുകൊണ്ട് വൈകിയെന്ന് ചില കുബുദ്ധികള് ചോദിക്കുന്നുണ്ട്. വിവാദം ഉണ്ടായില്ലെങ്കില് ഈ പൈസ മുഴുവന് സംഘാടകര് പുട്ടടിക്കുമായിരുന്നു എന്നും അവര് പറയുന്നു.\nഫെബ്രുവരി 14, കുംഭമാസം ഒന്നാം തീയതിയും മുപ്പട്ട വെളളിയാഴ്ചയും സര്‍വ്വോപരി പ്രണയദിനവും ആയിരുന്നു- ഏതു നിലയ്ക്കും മുഖ്യന്റെ ദുരിതാശ്വാസ നിധിയില് പണമടയ്ക്കാന് പറ്റിയ ദിവസം. അതുകൊണ്ട് കാലതാമസം കാര്യമാക്കേണ്ടതില്ല.\nസംഗീത നിശയ്ക്കും സംഘാടകര്‍ക്കും പാവങ്ങളുടെ പടത്തലവനുമെതിരെ പ്രസ്താവന പുറപ്പെടുവിച്ച സകലരും മാപ്പു പറയണം.\nPrevious articleതൃശൂരില് കാട്ടുതീ, മൂന്നു പേര് വെന്തുമരിച്ചു\nNext articleവാരണാസി -ഇന്‍ഡോര് കാശി മഹാകാല് എക്‌സ്പ്രസില് ഒരു സീറ്റ് പൂജയ്ക്ക്, തീപ്പെട്ടിയുമായി ട്രെയിനില് ടി.ടി.ഇ\nനിര്‍ണ്ണായക നയം മാറ്റം പ്രഖ്യാപിച്ചു, ജൂണ് 21 മുതല് 18നു മുകളിലുള്ളവര്‍ക്ക് വാക്‌സിന് സൗജന്യം,...


ബരാക് ഒബാമയുടെ ട്വീറ്റ് വൈറലാകുന്നു\nFirst Published 17, Aug 2017, 9:21 AM\nന്യൂയോര്‍ക്ക്: ഷാര്‍ലെറ്റ്‌സ് വില് വംശീയ ആക്രമണത്തിനെതിരെ മുന് അമേരിക്കന് പ്രസിഡന്റ് ബരാക് ഒബാമ ചെയ്ത ട്വീറ്റ് വൈറലാകുന്നു. വീര്‍ജീനിയയിലെ ഷാര്‍ലെറ്റ് വീലില് തുടരുന്ന വംശീയ അക്രമങ്ങളോട് പ്രതികാത്മകമായിരുന്നു ഒബാമയുടെ പ്രതികരണം. ഇതിനോടകം തന്നെ ട്വിറ്ററില് ഏറെ ശ്രദ്ധിക്കപ്പെട്ട ട്വീറ്റുകളില് ഒന്നാം സ്ഥാനത്താണ് ഇത്.\nനെല്‍സണ് മണ്ടേലയുടെ ആത്മക്കഥ, ലോങ് വാക്ക് ടു ഫ്രീഡമിലെ ഒരു വരിയായിരുന്നു ഒബാമയുടെ ട്വീറ്റ്. മറ്റൊരാളുടെ നിറത്തെയോ, മതത്തെയോ, പശ്ചാത്തലത്തെയോ വെറുത്ത് കൊണ്ട് ആരും ജനിക്കുന്നില്ല എന്ന ചെറുവാചകത്തോടൊപ്പം കുഞ്ഞുങ്ങള്‍ക്കൊപ്പമുള്ള മനോഹര ചിത്രവും ഉള്‍ക്കൊള്ളുന്നതായിരുന്നു ട്വീറ്റ്. വിവിധ വംശങ്ങളില് നിന്നുള്ള കുഞ്ഞുങ്ങളാണ് ചിത്രത്തില്.\nവന്‍പ്രതികരണാണ് ട്വീറ്റിന് ലഭിക്കുന്നത്. ട്വിറ്ററില് ഏറ്റവും അദികം ലൈക്കുകള് ലഭിച്ചിട്ടുള്ള ട്വീറ്റുകളില് രണ്ടാമതാണ് ഇത് ഇപ്പോള്. 24 ലക്ഷം പേരാണ് ഈ ട്വീറ്റ് ലൈക്ക് ചെയ്തിരിക്കുന്നത്. വെള്ളക്കാരുടെ മേധാവിത്വം അവകാശപ്പെടുന്നവരുടെ ആക്രമണത്തില് വിര്‍ജീനിയയെ ഷാര്‍ലെറ്റ്‌സ്‌വില്ലെയില് വെള്ളിയാഴ്ച്ച ഒരു സ്ത്രീ കൊല്ലപ്പെട്ടിരുന്നു. ഇവരുടെ റാലിയെ അപലപിക്കാന് ഷാര്‍ലെറ്റ്‌സ് വില്ലെയില് നടന്ന പ്രകടനത്തിലേക്ക് കാറ് ഓടിച്ചുകയറ്റിയാണ് ഒരു വനിത കൊല്ലപ്പെട്ടത്.\nനിരവധിപേര്‍ക്ക് പരിക്കേറ്റിരുന്നു. വര്‍ണവെറിക്കെതിരെ നടന്ന പ്രകടനത്തിലേക്ക് കാറോടിച്ചുകയറ്റി കൊലചെയ്യപ്പെട്ടത് 32കാരിയായ ഹെതര് ഹെയര് ആണെന്ന് സ്ഥിരീകരിച്ചു. പൗരാവകാശ പ്രവര്‍ത്തകയായ ഹെയര് സാമൂഹ്യമാധ്യമ കാമ്പയിനുകളില് സജീവമായ നിമയവിദഗ്ധയാണ്. എന്നാല് ഇതില് തീര്‍ത്തും തണുപ്പന് പ്രതികരണമാണ് പ്രസിഡന്‍റ് ട്രംപ് കൈക്കൊണ്ടത്. അതിനെതിരെ പ്രതിഷേധം ഉയര്‍ന്നിരുന്നു. ഈ സാഹചര്യത്തില് കൂടിയാണ് ഒബാമയുടെ ട്വീറ്റ് വൈറലാകുന്നത്.\nLast Updated 4, Oct 2018, 11:58 PM